4.  การประกอบธุรกิจแต่ละสายผลิตภัณฑ์

[]

1.  ลักษณะของผลิตภัณฑ์และบริการ

    1.  ธุรกิจผลิตและจำหน่ายอุปกรณ์โทรคมนาคม และอุปกรณ์อิเล็กทรอนิกส์
        ภายใต้เครื่องหมายการค้า “FORTH”

ธุรกิจผลิตและจำหน่ายอุปกรณ์โทรคมนาคม และอุปกรณ์อิเล็กทรอนิกส์ ภายใต้เครื่องหมายการค้า
FORTH มีการผลิตและจำหน่ายโดย บริษัท ฟอร์ท คอร์ปอเรชั่น จำกัด (มหาชน) (“บริษัท”)
โดยที่สายธุรกิจนี้มีผลิตภัณฑ์ที่เกี่ยวข้องกับอุปกรณ์โทรคมนาคม และอุปกรณ์อิเล็กทรอนิกส์ ได้แก่

1)  ตู้สาขาโทรศัพท์ (Private Automatic Branch Exchange: PABX) คือ
    เครื่องควบคุมระบบการทำงานในการใช้โทรศัพท์ทั้งสายภายในและสายภายนอก
    ทำหน้าที่ควบคุมปริมาณเบอร์โทรศัพท์ของสายภายนอกซึ่งอาจมีเพียงหนึ่งเบอร์หรือมากกว่าแต่สามารถเชื่อมต่อกับสายภายในได้ในปริมาณมากและสามารถใช้ติดต่อกันภายในองค์กรโดยไม่เสียค่าใช้จ่าย[]

2)  SMART IP PHONE เป็นโทรศัพท์ระบบ IP ที่สามารถใช้งานร่วมกับตู้สาขาโทรศัพท์รุ่น IPX
    หรือสามารถใช้งานกับอุปกรณ์ IP-PBX ทั่วไปได้โดยใช้ระบบ SIP Protocol เป็นมาตรฐาน
    สามารถแสดงผลหน้าจอเป็นภาษาไทยได้ และรองรับการใช้งานแบบ Touch Screen
    สามารถปรับแต่งการฟังก์ชั่นการใช้งานได้หลากหลายตามความต้องการ มีคุณสมบัติที่โดดเด่น
    เช่น หน้าจอ Color TFT LCD ขนาด 4.3” ความละเอียดสูง 480x272 pixel รองรับกับ
    Application ใหม่ๆ อีกมากมาย เป็นต้น []

3)  FORTH IPX อุปกรณ์ตู้สาขาโทรศัพท์อัตโนมัติที่ใช้งานร่วมกับระบบ IP
    เดิมโดยเพิ่มเทคโนโลยีสื่อสารบนโครงข่าย IP หรือระบบ Internet ได้ที่รู้จักกันในนาม
    VoIP
    ซึ่งช่วยลดค่าใช้จ่ายโทรศัพท์ทั้งทางไกลในประเทศและต่างประเทศรวมถึงมือถือต่างๆได้สูง
    เหมาะกับการใช้งานของธุรกิจขนาดกลาง และขนาดเล็ก (SME)
    ตลอดจนเหมาะกับหน่วยงานหรือองค์กรที่มีสาขาย่อยกระจายอยู่หลายจุดทั้งในประเทศเดียวกันหรือหลายประเทศ
    ให้การใช้งานที่หลากหลายรองรับทั้งระบบเก่าและระบบใหม่ บำรุงดูแลรักษาง่าย
    สามารถใช้งานร่วมกับระบบ WiFi
    ทำให้ผู้ใช้งานเสมือนว่าพกพาเครื่องโทรศัพท์ภายในไว้กับตัวได้
    จึงไม่พลาดการติดต่อเมื่ออยู่ในสำนักงาน[][][]

4)  FORTH IP-3000
    เป็นตู้สาขาโทรศัพท์อัตโนมัติรุ่นใหม่ล่าสุดที่เหมาะสำหรับธุรกิจขนาดกลางและใหญ่เช่น โรงแรม
    / องค์กร / วิทยาลัย /
    อพาร์ทเม้นและคอนโดมิเนียมขนาดใหญ่ที่ให้มาตรฐานเทียบเท่ากับระบบชุมสายโทรศัพท์ของผู้ให้บริการโทรศัพท์ขนาดใหญ่พร้อมด้วยคุณลักษณะ
    เช่น รองรับการสื่อสารบนโครงข่าย IP (VoIP)
    มีระบบการทำงานทดแทนกันทันทีกรณีแผงวงจรหลักชำรุดเสียหาย (Redundant)
    การติดตั้งหรือถอดเปลี่ยนการ์ดสามารถทำได้โดยไม่ต้องปิดการทำงานของระบบ (Hot Swap)
    เพื่อไม่ให้การทำงานหยุดชะงัก และยังมีระบบ Broadband ADSL Card
    สำหรับให้บริการอินเตอร์เน็ตและโทรศัพท์ได้พร้อมกันเป็นรายแรกของประเทศไทย[]

5)  อุปกรณ์ควบคุมการประจุและแปลงกระแสไฟฟ้า (Battery Charger Controller
    Inverter: Inverter/Charger) คือ
    อุปกรณ์ที่บริษัทออกแบบขึ้นเพื่อใช้งานร่วมกับแผงเซลแสงอาทิตย์ (Photovoltaic Module)
    ทำหน้าที่แปลงกระแสไฟฟ้าที่ได้จากแผงเซลแสงอาทิตย์ มาเก็บไว้ในอุปกรณ์สำรองไฟ
    (Battery) และทำหน้าที่จ่ายไฟฟ้าที่อยู่ในอุปกรณ์สำรองไฟดังกล่าวได้ด้วย[]

6)  ตู้ชุมสายโทรศัพท์ DLC (Digital Loop Carrier) เป็นตู้ชุมสายโทรศัพท์ขนาดกลาง
    ที่บริษัทพัฒนาและผลิตขึ้นเป็นรายแรกของประเทศไทย
    ซึ่งจะใช้ในการติดตั้งทดแทนตู้ชุมสายโทรศัพท์ชนิดเดิม (Analog Loop Carrier: ALC)
    ของ บมจ.ทีโอที (“ทีโอที”) ที่กำลังจะหมดอายุการใช้งาน
    หรือติดตั้งใหม่เพื่อเพิ่มหมายเลขให้กับผู้ที่ประสงค์จะติดตั้ง โดยตู้ชุมสายโทรศัพท์ DLC
    หนึ่งเครื่องสามารถรองรับได้ไม่น้อยกว่า 200 เลขหมาย[]

7)  MSAN และ Mini MSAN อุปกรณ์ชุมสาย MSAN (Multi Service Access Node)
    เป็นอุปกรณ์ชุมสายที่ออกแบบมาเพื่อให้บริการเลขหมายโทรศัพท์พื้นฐาน, โทรศัพท์สาธารณะ,
    อินเตอร์เน็ตความเร็วสูงด้วย ADSL, วงจรสื่อสารความเร็วสูงผ่านสาย Optical Fiber
    (PON)
    สืบเนื่องจากการขยายตัวของผู้ใช้บริการอินเตอร์เน็ตมีแนวโน้มสูงขึ้นทุกปีจึงทำให้ผู้ให้บริการเกิดการลงทุนอุปกรณ์ชุมสายเพื่อแข่งขันกันขยายการให้บริการเป็นจำนวนมาก
    ชุมสาย MSAN เป็นอุปกรณ์ที่สามารถตอบสนองได้อย่างลงตัว
    เพื่อเพิ่มศักยภาพการให้บริการในกลุ่มเป้าหมายเล็กเช่นชุมชนขนานย่อยบริษัทจึงได้ทำการวิจัยและพัฒนาอุปกรณ์ชุมสาย
    MSAN ขนาดเล็กที่สามารถติดตั้งบนเสาไฟฟ้าได้ คือ Mini MSAN
    เพื่อการให้บริการอินเตอร์เน็ตความเร็วสูงหรือระบบโทรศัพท์ในบริเวณที่มีผู้ใช้จำนวนไม่มากนัก
    หรือมีการติดตั้งแบบกระจายตัว ซึ่งถ้าเป็นการลงทุนติดตั้ง MSAN ที่มีจำนวน ports น้อย
    อาจทำให้เกิดค่าใช้จ่ายต้นทุนที่สูงไม่คุ้มค่าการลงทุน
    ด้วยเหตุผลดังกล่าวจึงสอดคล้องกับนโยบายการลงทุนของผู้ให้บริการอย่างยิ่ง[]

8)  ระบบศูนย์ให้บริการข้อมูลทางโทรศัพท์ (Call Center) เป็นอุปกรณ์และระบบซอฟท์แวร์
    ที่บริษัทพัฒนาขึ้นเพื่อใช้ร่วมกับระบบตู้สาขาโทรศัพท์
    ทำหน้าที่เป็นศูนย์ข้อมูลสำหรับงานบริการลูกค้าของบริษัทที่ติดตั้งระบบ Call Center[][][]

9)  ระบบเรียกพยาบาลสำหรับใช้ในโรงพยาบาล (Nurse Call)
    เป็นอุปกรณ์และระบบเรียกพยาบาล ที่บริษัทพัฒนาและผลิตขึ้นเป็นรายแรกของประเทศไทย
    ทำหน้าที่ส่งสัญญาณเรียกซึ่งแสดงหมายเลขห้องพักของผู้ป่วยที่ติดต่อ
    แสดงสัญญาณไฟที่หน้าห้องผู้ป่วย และเจ้าหน้าที่พยาบาลสามารถสนทนากับผู้ป่วยผ่านอุปกรณ์ได้
    โดยในการเรียกแต่ละครั้งระบบจะบันทึกข้อมูลไว้ในหน่วยความจำซึ่งสามารถสั่งพิมพ์ออกมาตรวจสอบได้
    นอกจากนี้ ผู้ใช้ยังสามารถบริหารลำดับการเรียกตามลำดับของความเร่งด่วนของเหตุฉุกเฉิน

10) ตู้เติมเงินมือถือระบบอัตโนมัติ Mobile TOP-UP
    สามารถรับเงินสดได้ทั้งธนบัตรและเหรียญฬห้กับระบบมือถือทุกเครือข่าย
    รวมทั้งสามารถรับชำระค่าบริการต่างๆ ทั้งค่าน้ำ ค่าไฟฟ้า ค่าโทรศัพท์ ค่าบริการเกมออนไลน์
    เป็นต้น
    เป็นผลงานการค้นคว้าและวิจัยนวตกรรมใหม่สำหรับธุรกิจตู้เติมเงินออนไลน์ผ่านการให้บริการภายใต้ระบบ
    Kiosk เพื่อรับคำสั่งจากลูกค้าแล้วประมวลผลและส่งข้อมูลกลับมาที่ Server
    ของบริษัทที่เชื่อมต่อกับ Server ของผู้ให้บริการต่าง ๆ เครือข่ายมือถือโดยตรง เช่น AIS,
    DTAC, TRUE, 1-2 Call, CAT CDMA และ Hutch[][][]

ในปัจจุบันบริษัทยังผลิตและจำหน่ายผลิตภัณฑ์อื่น ได้แก่ เครื่องโทรศัพท์ (Digital Phone)
เครื่องตอบรับอัตโนมัติ เครื่องรูดบัตร และอุปกรณ์ควบคุมการเปิด -
ปิดประตูเพื่อรักษาความปลอดภัย เป็นต้น นอกจากนี้ ในอนาคต บริษัทมีโครงการการผลิตอุปกรณ์
Digital Subscriber Line Access Multiplexer (“DSLAM”) อุปกรณ์ Internet
Protocol PABX (“IPPABX”) และอุปกรณ์แปลงกระแสไฟฟ้าเพื่อเข้าระบบสายส่งไฟฟ้า (Grid
Charge Inverter) เป็นต้น

1.  ธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
    ภายใต้ตราสินค้าของลูกค้า

ธุรกิจผลิตและประกอบแผงวงจรอิเล็กทรอนิกส์ (Print Circuit Board Assembly: PCBA)
และอุปกรณ์อิเล็กทรอนิกส์ (Electronic Products) ซึ่งถือเป็นอุตสาหกรรมขั้นปลาย (Down
Stream) ในอุตสาหกรรมอิเล็กทรอนิกส์ ดำเนินธุรกิจโดย บริษัท ฟอร์ท คอร์ปอเรชั่น จำกัด
(มหาชน) (บริษัท) โดยสายธุรกิจนี้แบ่งการผลิตได้เป็น 2 ประเภท คือ

1) การประกอบ (Consign Parts) คือ การผลิตแผงวงจรอิเล็กทรอนิกส์ให้กับลูกค้า
โดยทีมงานวิศวกรของบริษัทจะร่วมออกแบบการผลิตและประกอบแผงวงจรร่วมกับลูกค้า
จนถึงการวางแผนประกอบแผงวงจร ซึ่งแผงวงจรที่บริษัทประกอบ ได้แก่ แผงวงจรเครื่องใช้ไฟฟ้า
แผงวงจรอุปกรณ์คอมพิวเตอร์ แผงวงจรอุปกรณ์โทรคมนาคม และแผงวงจรอิเล็กทรอนิกส์ อื่นๆ
เป็นต้น ทั้งนี้ บริษัทใช้วัตถุดิบที่ลูกค้าเป็นผู้จัดหาให้
โดยลูกค้าจะเป็นผู้ติดต่อกับผู้ผลิตหรือผู้จำหน่ายวัตถุดิบให้จัดส่งวัตถุดิบแก่บริษัท
และลูกค้าเป็นผู้รับผิดชอบในค่าวัตถุดิบเอง
ดังนั้นบริษัทจึงไม่มีความเสี่ยงในเรื่องการบริหารต้นทุนวัตถุดิบในสายการประกอบนี้

2) การเหมาผลิต (Turnkey) คือ การผลิตแผงวงจรอิเล็กทรอนิกส์
หรืออุปกรณ์อิเล็กทรอนิกส์ในลักษณะเหมา
ซึ่งทีมงานวิศวกรของบริษัทจะร่วมออกแบบการผลิตและประกอบแผงวงจรร่วมกับลูกค้า
จนถึงการวางแผนประกอบแผงวงจร ซึ่งผลิตภัณฑ์ที่บริษัทเหมาผลิต ได้แก่ แผงวงจรเครื่องใช้ไฟฟ้า
แผงวงจรอุปกรณ์คอมพิวเตอร์ แผงวงจรอุปกรณ์โทรคมนาคม แผงวงจรอิเล็กทรอนิกส์
อุปกรณ์รับส่งข้อมูลผ่านดาวเทียมความเร็วสูง IPSTAR แผงวงจรมิเตอร์วัดไฟฟ้า
และอุปกรณ์รับส่งข้อมูลผ่านดาวเทียมติดยานพาหนะ เป็นต้น ทั้งนี้ บริษัทสามารถจัดหาวัตถุดิบได้เอง
โดยคัดเลือกวัตถุดิบที่มีคุณภาพตามที่ลูกค้าต้องการ ดำเนินการติดต่อสั่งซื้อวัตถุดิบ
ตลอดจนการที่บริษัทเป็นผู้รับผิดชอบในเรื่องการบริหารต้นทุนวัตถุดิบเอง

ทั้งนี้ แผงวงจรอิเล็กทรอนิกส์ (Print Circuit Board Assembly: PCBA)
และอุปกรณ์อิเล็กทรอนิกส์ (Electronic Products) ที่บริษัทผลิตตามคำสั่งทั้งหมด ประกอบด้วย

[]

  1) แผงวงจรสำหรับเครื่องใช้ไฟฟ้า ได้แก่ แผงวงจรควบคุมอุณหภูมิในเครื่องปรับอากาศ (Air
  Controller) แผงวงจรวิทยุติดรถยนต์ และแผงวงจรเครื่องเล่น ดีวีดี
  แผงวงจรบัลลาดอิเล็กทรอนิกส์ และแผงวงจรควบคุมอุณหภูมิในตู้เย็น เป็นต้น

  []) แผงวงจรและอุปกรณ์คอมพิวเตอร์ ได้แก่ แผงวงจรคีย์บอร์ดคอมพิวเตอร์ชนิดธรรมดา
  และชนิดไร้สาย (Wireless Keyboard)
  รวมถึงการรับผลิตแผงวงจรชุดคีย์บอร์ดสำหรับคอมพิวเตอร์โน๊ตบุ๊ค เป็นต้น

  []

  3) แผงวงจรสำหรับอุปกรณ์โทรคมนาคม ได้แก่ แผงวงจรอิเล็กทรอนิกส์ในโทรศัพท์เคลื่อนที่
  เป็นต้น

  4) อุปกรณ์เครื่องวิทยุคมนาคม (COMPUTER BOX BUILD)
  เป็นอุปกรณ์สื่อสารรับส่งข้อมูลผ่านดาวเทียมความเร็วสูง (Broadband)
  สำหรับโครงการดาวเทียม IPSTAR ของ บมจ.ชินแซทเทลไลท์[]

5)  มิเตอร์ไฟฟ้าระบบอิเล็กทรอนิกส์ (Electronic Watt-Hour Meter) ของบริษัท จีเนียส
    อิเลคทรอนิค มิเตอร์ จำกัด เป็นอุปกรณ์วัดค่ากระแสไฟฟ้าด้วยระบบอิเล็กทรอนิกส์
    สามารถวัดค่ากระแสไฟฟ้าได้อย่างเที่ยงตรง และป้องกันการลักลอบใช้ไฟฟ้าได้อย่างสมบูรณ์
    โดยผู้ใช้สามารถเลือกใช้งานได้ทั้งระบบเชื่อมสาย (Online) หรือ ระบบอ่านตัวเลข
    ซึ่งในอนาคตจะเป็นอุปกรณ์ที่ใช้ทดแทนมิเตอร์วัดไฟฟ้าระบบจานหมุนทั้งหมดที่ใช้อยู่ในปัจจุบัน[]

6)  อุปกรณ์รับส่งข้อมูลผ่านดาวเทียมติดยานพาหนะ (Vehicle Tracking) ของบริษัท ฟอร์ท
    แทร็คกิ้ง ซีสเต็ม จำกัด
    เป็นอุปกรณ์อิเล็กทรอนิกส์สำหรับบันทึกการใช้งานยานพาหนะผ่านดาวเทียมด้วยระบบ GPS
    (Global Positioning System) ทำหน้าที่รายงานข้อมูลการใช้ยานพาหนะ เช่น
    พิกัดของยานพาหนะในเวลาต่างๆ หรือความเร็วในการใช้ยานพาหนะ เป็นต้น โดยผู้ใช้งาน
    สามารถตรวจสอบพฤติกรรมการใช้ยานพาหนะ
    เพื่อควบคุมและปรับปรุงประสิทธิภาพการใช้ยานพาหนะ[]

    1.  ธุรกิจพัฒนาและรับจ้างวางระบบจัดการข้อมูล

ธุรกิจพัฒนาและรับจ้างวางระบบจัดการข้อมูลดำเนินการโดย บริษัท ฟอร์ท คอร์ปอเรชั่น จำกัด
(มหาชน) ธุรกิจดังกล่าวมีลักษณะการดำเนินการเป็นโครงการตามสัญญาจ้างของลูกค้า
ทั้งนี้กิจการค้าร่วม FORTH CONSORTIUM ซึ่งประกอบด้วยบริษัท ฟอร์ท คอร์ปอเรชั่น จำกัด
(มหาชน) บริษัท ที ไอ เอส คอนซัลแตนส์ จำกัด และบริษัท ไพรม์ลิ้งค์ จำกัด
ได้ลงนามในฐานะผู้รับจ้างกับการไฟฟ้านครหลวงในการรับจ้างพัฒนาและติดตั้งโปรแกรมสำเร็จรูปบริหารทรัพยากรองค์กร
(ERP) ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค่าไฟฟ้า (Billing)
เมื่อวันที่ 7 พฤศจิกายน 2548 สัญญาดังกล่าวมีมูลค่าโครงการ 549 ล้านบาท โดยบริษัท ฟอร์ท
คอร์ปอเรชั่น จำกัด (มหาชน) จะรับผิดชอบงานจัดหาคอมพิวเตอร์ และอุปกรณ์ที่เกี่ยวข้อง
รวมทั้งโปรแกรมสำเร็จรูป SAP ทั้งนี้บริษัทรับผิดชอบงานในโครงการดังกล่าวมูลค่า 378.81
ล้านบาท คิดเป็นร้อยละ 69 ของมูลค่าโครงการ

2.  ธุรกิจผลิต จำหน่าย และรับเหมาติดตั้งอุปกรณ์และระบบสัญญาณไฟจราจร

ธุรกิจผลิต จำหน่าย และรับเหมาติดตั้งอุปกรณ์และระบบสัญญาณไฟจราจร ดำเนินธุรกิจโดย บริษัท
จีเนียส ทราฟฟิค ซีสเต็ม จำกัด (“GTS”) ซึ่งเป็นบริษัทย่อยที่บริษัทถือหุ้นในสัดส่วนร้อยละ 100
โดย GTS เป็นผู้ผลิตอุปกรณ์และระบบสัญญาณไฟจราจรรายใหญ่ของประเทศไทย ซึ่งผลิตภัณฑ์ของ
GTS เป็นที่ยอมรับด้านคุณภาพจากหน่วยงานราชการต่างๆ โดยสายธุรกิจนี้มีผลิตภัณฑ์ที่เกี่ยวข้อง
ได้แก่

1)  โคมสัญญาณไฟจราจรชนิด LED (LED Traffic Light)
    เป็นโคมสัญญาณไฟจราจรที่ใช้หลอดไฟชนิด Light Emitting Diode: LED
    เป็นตัวกำเนิดแสงที่ให้แสงสว่าง มีความเข้มของแสงได้มาตรฐาน มีความคมชัดของสี
    ประหยัดพลังงาน และมีอายุการใช้งานได้นานกว่า แบบ Halogen (แบบเดิม) ประมาณ 5
    ปี[][]

2)  เครื่องนับเวลาถอยหลังสัญญาณไฟจราจร (Traffic Countdown Display)
    เป็นเครื่องแสดงเวลานับถอยหลังสัญญาณไฟจราจรเพื่อทำให้ผู้ขับขี่ยานพาหนะทราบเวลาก่อนที่จะเปลี่ยนสัญญาณไฟ

[]

3)  ตู้ควบคุมสัญญาณไฟจราจร (Traffic Signal Controller)
    เป็นเครื่องควบคุมสัญญาณไฟจราจรซึ่งมีหน้าที่ในการควบคุมการเปลี่ยนสัญญาณไฟจราจรตามท้องถนนและตามแยกต่างๆ
    ที่มีความทันสมัย ความทนทานและมีคุณภาพสูง
    พร้อมด้วยระบบป้องกันการผลิดพลาดอย่างครบครัน โดยเน้นที่การติดตั้งและใช้งานง่าย
    เป็นหลัก

4)  สัญญาณไฟคนเดินข้ามอัจฉริยะ เป็นเครื่องแสดงสัญญาณไฟเพื่ออำนวยความสะดวกแก่ผู้สัญจร
    ซึ่งเป็นสัญญาณไฟจราจรทางข้ามชนิดกดปุ่ม ประกอบด้วยโคมสัญญาณไฟจราจรชนิด LED
    สำหรับคนข้ามถนน อุปกรณ์นับเวลาคนข้าม และกล่องไฟรูปคนข้ามชนิด LED เป็นต้น[]

5)  []สัญญาณไฟสลับช่องทางจราจร
    เป็นเครื่องแสดงสัญญาณไฟให้ผู้ใช้รถใช้ถนนทราบถึงสถานะของช่องทางเดินรถในขณะนั้น
    ว่ายังสามารถใช้ช่องทางนั้นได้หรือไม่ โดยส่วนใหญ่จะติดตั้งบนสะพาน
    และบริเวณทางเข้าอุโมงค์ลอดทางแยกต่าง ๆ

6)  ระบบอุปกรณ์โครงข่ายควบคุมสัญญาณไฟจราจร (Automatic Traffic Control: ATC)
    เป็นโครงการที่ใช้ระบบคอมพิวเตอร์ควบคุมไฟจราจรได้ทั้งระบบ
    สามารถกำหนดและปรับเปลี่ยนจังหวะสัญญาณไฟของแต่ละทางแยกให้สอดคล้องกับปริมาณรถ
    โดยอาศัยเครื่องตรวจจับที่สามารถหาปริมาณความหนาแน่นของรถในแต่ละทางแยก
    เพื่อนำมาคำนวณหาเวลาการปล่อยสัญญาณไฟเขียวในแต่ละจังหวะให้สอดคล้องกับปริมาณรถและสัมพันธ์กันทั้งโครงข่าย

[]

7)  []คมสัญญาณไฟกระพริบพลังงานแสงอาทิตย์ ออกแบบมาเพื่อใช้งานในจุดที่ไฟฟ้ายังเข้าไม่ถึง
    หรือจุดที่ต้องการประหยัดพลังงาน โดยแผงโซล่าเซลล์ด้านบนจะทำหน้าที่รับพลังงานแสงอาทิตย์
    ในช่วงเวลากลางวันแล้วเปลี่ยนเป็นพลังงานไฟฟ้าเก็บไว้ในรูปแบบของแบตเตอรรี่
    ซึ่งจะเป็นแหล่งพลังงานสำหรับหลอดไฟในเวลากลางคืน
    สามารถนำมาใช้เป็นไฟให้ความสว่างเพื่อแบ่งช่องการจราจรสำหรับช่องจราจรปกติกับช่องจราจรพิเศษ
    นอกจากนี้ยังสามารถใช้ในการบอกเขตของไหล่ทาง ซึ่งแสงไฟกระพริบในเวลากลางคืน
    จะช่วยดึงความสนใจจากผู้ขับรถได้ดีขึ้น
    ช่วยลดปริมาณการเกิดอุบัติเหตุโดยเฉพาะในเวลากลางคืน

    1.  ธุรกิจผลิตและจำหน่ายป้ายอิเล็กทรอนิกส์และอื่น ๆ

ธุรกิจผลิตและจำหน่ายป้ายอิเล็กทรอนิกส์ ดำเนินธุรกิจโดย บริษัท จีเนียส ทราฟฟิค ซีสเต็ม จำกัด
(“GTS”) ซึ่งเป็นบริษัทย่อยที่บริษัทถือหุ้นในสัดส่วนร้อยละ 100 โดย GTS
เป็นผู้พัฒนาผลิตภัณฑ์ป้ายอิเล็กทรอนิกส์ขึ้นเป็นรายแรกของประเทศไทย
โดยสายธุรกิจนี้ประกอบด้วยผลิตภัณฑ์ 2 ประเภท ได้แก่

1)  จอแสดงภาพสีจริง (Full Color LED Screen) คือ
    จอแสดงภาพขนาดใหญ่ที่บริษัทพัฒนาและผลิตขึ้นเป็นรายแรกของประเทศไทย ที่ใช้หลอดไฟชนิด
    Light Emitting Diode: LED แสดงสีแบบ Full Color ทำให้ได้ภาพที่มีสีสันสดใส
    ใช้นำเสนอภาพวีดีโอ กราฟฟิค[]

2)  []ป้ายแสดงข้อความหรือรูปภาพ (Moving Sign Board/ Variable Message Sign:
    VMS) คือ ป้ายแสดงข้อความหรือรูปภาพที่สามารถแสดงผลได้ 16 เฉดสี
    สามารถแสดงผลที่หลากหลาย เช่น ข้อความที่วิ่งจากซ้ายไปขวา หรือ
    ข้อความที่วิ่งจากด้านบนลงสู่ด้านล่าง เป็นต้น โดยผลิตขึ้นเป็นชิ้นเล็ก (Modular)
    ที่สามารถนำมาประกอบขึ้นเป็นจอภาพที่มีขนาดตามความต้องการของลูกค้า

3)  []ัลลาสต์อิเล็กทรอนิกส์ Forth Empower HID Electronic Ballast
    เป็นผลิตภัณฑ์เพื่อการประหยัดพลังงานไฟฟ้า ใช้สำหรับหลอดปล่อยประจุความเข้มสูง (High
    Intensity Discharge: HID) ได้มากกว่า 25% โดยมีค่า Power Factor ถึง 0.98
    ช่วยยืดอายุการใช้งานของหลอดไฟให้ยาวนานขึ้น ด้วย เทคโนโลยี แบบ Soft Start
    ซึ่งมีคุณสมบัติในการลดการเกิดไฟกระชากในขณะจุดหลอด
    นอกจากนี้ยังทำงานที่อุณหภูมิต่ำกว่าบัลลาสต์แกนเหล็ก ประมาณ 10-30 %
    ทำให้ลดภาระการทำงานของเครื่องปรับอากาศภายในอาคาร

4)  []Forth LED Taillight ไฟท้ายรถยนต์แบบ LED ประหยัดพลังงานมากกว่าหลอดใส้ถึง
    200 เปอร์เซนต์ อุณหภูมิน้อยกว่า 40 – 60 องศา อายุการใช้งานที่ยาวนานกว่าถึง 90,000
    ช.ม รวมถึง LED ให้สีสันของแสงที่สวยงามกว่า และ ON เร็วกว่าหลอดใส้ 0.0565 วินาที

5)  []ไฟตกแต่งประดับชนิด LED ใช้สำหรับงานประดับตกแต่งอาคารหรือภูมิทัศน์
    มีหลากหลายสีและรูปแบบ สามารถออกแบบได้ตามความต้องการของลูกค้า

    1.  ธุรกิจจำหน่ายชิ้นส่วนอิเล็กทรอนิกส์

ธุรกิจจำหน่ายชิ้นส่วนอิเล็กทรอนิกส์ ดำเนินธุรกิจโดยบริษัท อีเลคทรอนิคส์ ซอร์ซ จำกัด (“ES”)
ซึ่งเป็นบริษัทย่อยที่บริษัทถือหุ้นในสัดส่วนร้อยละ 100 โดย ES เป็นตัวแทนจำหน่าย
(Distributor)
ชิ้นส่วนอิเล็กทรอนิกส์ให้กับเจ้าของตราสินค้าชั้นนำจำนวนมากทั้งในประเทศและต่างประเทศ เช่น
FUJITSU, ZARLINK, MICROCHIP, KEC, ELITE, Ischaffner, ETT, SILA, I_NEX
เป็นต้น นอกจากนี้ผู้ผลิตสินค้าเช่น FUJITSU, ZARLINK และ MICROCHIP ยังได้แต่งตั้งให้ ES
เป็นตัวแทนจำหน่ายอย่างเป็นทางการ (Distributor) ในประเทศไทยด้วย ทั้งนี้ สินค้าที่ ES
จำหน่ายส่วนใหญ่เป็นวัตถุดิบเพื่อการผลิตแผงวงจรอิเล็กทรอนิกส์
สำหรับชิ้นส่วนอิเล็กทรอนิกส์ที่จำหน่ายนั้นสามารถแบ่งออกเป็น 2 กลุ่มหลัก ได้แก่

1)  กลุ่มชิ้นส่วนอิเล็กทรอนิกส์ที่ผลิตจากสารกึ่งตัวนำ (Active device) เช่น ไดโอด (Diode)
    ไอซี (IC) และ ทรานซิสเตอร์ (Transistor) เป็นต้น

2)  กลุ่มชิ้นส่วนอิเล็กทรอนิกส์ที่ไม่ได้ผลิตจากสารกึ่งตัวนำ (Passive device) เช่น
    คอนเน็กเตอร์ (Connector) และตัวเก็บประจุไฟฟ้า (Capacitor) เป็นต้น

[]

1.  ธุรกิจจัดเก็บผลประโยชน์ในด้านการโฆษณาข้อความและรูปภาพบนพื้นที่ป้ายจราจรอัจฉริยะ

โครงการติดตั้งป้ายจราจรอัจฉริยะ เป็นวิธีการนำเสนอข่าวสารการจราจรโดยตรงสู่ผู้ใช้รถใช้ถนน
ที่จะสามารถรับรู้ข้อมูลการจราจรในบริเวณนั้น ๆ ในเวลาที่เป็นปัจจุบัน
เพื่อให้ผู้ใช้รถใช้ถนนสามารถตัดสินใจเลือกเส้นทางในการเดินทางที่เหมาะสมของตน
หลีกเลี่ยงเส้นทางที่มีการจราจรคับคั่ง โดยที่ บริษัท ร่วมกับ GTS
ได้เข้าทำสัญญาในนามกิจการร่วมค้า Genius กับกรุงเทพมหานคร เมื่อวันที่ 26 พฤษภาคม 2548
ในการรับสิทธิติดตั้งป้ายจราจรอัจฉริยะ พร้อมการดูแลรักษา จำนวน 40 จุด
พร้อมศูนย์ควบคุมเครือข่าย ปัจจุบันกิจการร่วมค้า Genius ติดตั้งป้ายจราจรอัจฉริยะแล้วเสร็จ ทั้งนี้
กิจการร่วมค้า Genius ได้รับสิทธิการดูแลบำรุงรักษาและจัดหาผลประโยชน์ด้านโฆษณา
ข้อความและรูปภาพแก่สาธารณชนบนพื้นที่ป้ายจราจรอัจฉริยะ มีอายุสัญญาครั้งละ 3 ปี
และต่ออายุสัญญาได้อีก 2 ครั้ง เมื่อบริษัทปฏิบัติครบตามเงื่อนไขของสัญญา
โดยจะต้องชำระค่าใช้สิทธิรายเดือน และค่าตอบแทนรายปี รวมเป็นจำนวนเงินทั้งสิ้นปีละ 5
ล้านบาท ให้แก่กรุงเทพมหานคร ตามที่กำหนดตลอดอายุสัญญา

ในการนี้ กิจการร่วมค้า Genius
สามารถโฆษณาบนหน้าจอของป้ายจราจรอัจฉริยะได้เฉพาะภาพนิ่งไม่ใช้เสียง
พื้นที่ของหน้าจอโฆษณามีขนาดไม่เกินร้อยละ 30 ของพื้นที่หน้าจอแสดงผลทั้งหมด
โดยพื้นที่ในการโฆษณาจะแยกกันกับการแสดงข้อมูลการจราจรแบบแถบสีอย่างชัดเจน
โดยการโฆษณาทุกชิ้นจะต้องผ่านการอนุญาตจากทางกรุงเทพมหานคร
ไม่ขัดต่อความสงบเรียบร้อยหรือศีลธรรมอันดีงาม[][]

วงจรการจัดเก็บผลประโยชน์ในด้านการโฆษณาข้อความและรูปภาพบนพื้นที่ป้ายจราจรอัจฉริยะ

[]

1.  สิทธิประโยชน์จากบัตรส่งเสริมการลงทุน

  สิทธิประโยชน์จากบัตรส่งเสริมการลงทุนโดยย่อมีดังนี้

+-----+------+-----------------------------+--------------------------+
| เจ้า | เลขท | ธุรกิจ/กำลังการผลิต             | สิทธิประโยชน์ที่ได้รับการส่งเสริม |
| ของ | ี่บัตรส |                             |                          |
| บัตร | ่งเสร |                             |                          |
| ส่งเ | ิมการ |                             |                          |
| สริม | ลงทุน |                             |                          |
|     | /    |                             |                          |
|     | วันที่  |                             |                          |
+=====+======+=============================+==========================+
| FO  | 3    | ได้รับการส่งเสริมการลงทุนในกิจการ | 1)                       |
| RTH | 010/ | ผลิต PCBA, PABX, TELEPHONE   | ได                       |
|     | ว./2 | SET                         | ้รับการยกเว้นอากรขาเข้าสำหรับ |
|     | 545/ | และชิ้นส่วนหรืออุปกรณ์ที่ใช้กับเค     | วัตถุดิบและวัสดุจำเป็นที่ต้องนำเข |
|     | 4    | รื่องใช้ไฟฟ้าและผลิตภัณฑ์อิเล็กทรอนิก | ้าจากต่างประเทศเพื่อใช้ในการผ |
|     | ก.ย  | ส์และผลิตภัณฑ์อิเล็กทรอนิกส์สำเร็จรูป | ลิตเพื่อการส่งออกเป็นระยะเวลา |
|     | 2545 | ประเภท 5.3                  | 1                        |
|     |      | กิจการผลิตชิ้น                  | ปีนับตั้งแต่วันที่ได้นำเข้าครั้งแรก  |
|     |      | ส่วนหรืออุปกรณ์ที่ใช้กับเครื่องใช้ไฟฟ้า |                          |
|     |      | ประเภท 5.4                  | 2)                       |
|     |      | กิจการผลิตผลิตภัณฑ์อิเล็กทรอนิกส์    | ได้รับยกเว้นอากรขาเข้าสำหรับข |
|     |      | และประเภท 5.5               | องที่ผู้ได้รับการส่งเสริมนำเข้ามา |
|     |      | กิจการผลิตช                   | เพื่อส่งกลับออกไปเป็นระยะเวลา |
|     |      | ิ้นส่วนหรืออุปกรณ์ที่ใช้กับอิเล็กทรอนิกส์ | 1 ปี นับแต่วันนำเข้าครั้งแรก    |
|     |      | ขนาดของกิจกรรมเป็นดังนี้         |                          |
|     |      |                             | 3)                       |
|     |      | 1) PCBA                     | ขยายเวลาการได้รับสิทธิตามข้อ  |
|     |      | มีกำลังการผลิตปีละประมาณ        | 1 และข้อ 2 ออกไปตั้งแต่วันที่   |
|     |      | 6,000,000 ชิ้น (มีเวลาทำงาน 24 | 28 มีนาคม 2549 จนถึง 27    |
|     |      | ชั่วโมง/วัน: 300 วัน/ปี)         | มีนาคม 2550               |
|     |      |                             |                          |
|     |      | 2) PABX มีกำลังการผลิตปีละ      | 4)                       |
|     |      | 12,000 เครื่อง (มีเวลาทำงาน 8  | ขยายเวลาการได้รับสิทธิตามข้อ  |
|     |      | ชั่วโมง/วัน : 300 วัน/ปี)        | 1 และ ข้อ 2 ออกไป ตั้งแต่วันที่ |
|     |      |                             | 28 มีนาคม 2550 จนถึงวันที่ 27 |
|     |      | 3) TELEPHONE SET            | มีนาคม 2551               |
|     |      | มีกำลังการผลิตปีละประมาณ        |                          |
|     |      | 120,000 เครื่อง (มีเวลาทำงาน 8 | 5)                       |
|     |      | ชั่วโมง/วัน : 300 วัน/ปี)        | ขยายเวลาการได้รับสิทธิตามข้อ  |
|     |      |                             | 1 และ ข้อ 2 ออกไปตั้งแต่วันที่  |
|     |      | 4) ชิ้นส่วน                    | 28 มีนาคม 2551 จนถึงวันที่ 27 |
|     |      | หรืออุปกรณ์ที่ใช้กับเคร            | มีนาคม 2552               |
|     |      | ื่องใช้ไฟฟ้าและผลิตภัณฑ์อิเล็กทรอนิกส์ |                          |
|     |      | และผลิตภัณฑ์อิเล็กทรอนิกส์สำเร็จรูป  |                          |
|     |      | เช่น COMPUTER BOX BUILD      |                          |
|     |      | มีกำลังการผลิตปีละประมาณ        |                          |
|     |      | 6,000,000 ชิ้น (มีเวลาทำงาน 24 |                          |
|     |      | ชั่วโมง/วัน: 300 วัน/ปี)         |                          |
+-----+------+-----------------------------+--------------------------+
| FO  | 204  | ได้รับการส่งเสริมการลงทุนในกิจการ | 1)                       |
| RTH | 0(4) | ผลิตผลิตภัณฑ์จากกา              | ได้รับอนุญาตให้นำคนต่างด้า     |
|     | /254 | รออกแบบทางอิเล็กทรอนิกส์ในลักษณะ | วซึ่งเป็นช่างฝีมือหรือผู้ชำนาญการ |
|     | 9/17 | PROTOTYPE DESIGN ประเภท 5.7 | คู่สมรสและบุคคลซึ่งอยู่ในอ      |
|     | ก.ค. | กิจการออกแบบทางอิเล็กทรอนิกส์    | ุปการะของบุคคลทั้งสองประเภทนี้ |
|     | 2549 | (เช่น ตู้ชุมสายโทรศัพท์ระบบ DLC   | เข้ามาในราชอาณาจักรได้      |
|     |      | และ ระบบ MSAN               | ตามมาตรา 25 และมาตรา 26  |
|     |      | และเ                        |                          |
|     |      | ครื่องเติมเงินสำหรับโทรศัพท์เคลื่อนที่ | 2)                       |
|     |      | Mobile Top-up เป็นต้น)        | ยกเ                      |
|     |      | ขนา                         | ว้นอากรขาเข้าสำหรับเครื่องจักร |
|     |      | ดของกิจกรรมมีกำลังการผลิตเป็นดังนี้ |                          |
|     |      |                             | 3)                       |
|     |      | 1) ตู้ชุมสายโทรศัพท์ระบบ DLC และ | ได้รับยกเ                  |
|     |      | ระบบ MSAN เป็นต้น ปีละประมาณ   | ว้นภาษีเงินได้นิติบุคคลสำหรับกำไ |
|     |      | 4,118,400 คู่สาย (เวลาทำงาน   | รสุทธิที่ได้จากการประกอบกิจการ |
|     |      | 24 ชั่วโมง / วัน : 300 วัน/ปี)   | ที่ได้รับการส่งเสริมมีกำหนดเวลา |
|     |      |                             | 8 ปี                      |
|     |      | 2)                          |                          |
|     |      | เ                           | ในกรณีที่ผู้ประ               |
|     |      | ครื่องเติมเงินสำหรับโทรศัพท์เคลื่อนที่ | กอบกิจการขาดทุนในระหว่างเวล |
|     |      | Mobile Top-up เป็นต้น         | าได้รับยกเว้นภาษีเงินได้นิติบุคคล |
|     |      | ปีละประมาณ 156,000 เครื่อง     | ผู้ได้รับการส่งเสริมจะได้รับอนุญ  |
|     |      | (เวลาทำงาน 24 ชั่วโมง / วัน :  | าตให้นำผลขาดทุนประจำปีที่เกิดข |
|     |      | 300 วัน/ปี)                   | ึ้นในระหว่างเวลานั้นไปหักออกจา |
|     |      |                             | กกำไรสุทธิที่เกิดขึ้นภายหลังระยะ |
|     |      |                             | เวลาได้รับยกเว้นภาษีเงินได้นิติบ |
|     |      |                             | ุคคลซึ่งมีกำหนดระยะเวลาไม่เกิน |
|     |      |                             | 5 ปี                      |
|     |      |                             | นับตั้งแต่วันที่พ้นกำหนดเวลานั้น   |
|     |      |                             | โดยจะเลือกหักจากกำไร       |
|     |      |                             | สุทธิของปีใดปีหนึ่งหรือหลายปีก็ได้ |
|     |      |                             |                          |
|     |      |                             | 4)                       |
|     |      |                             | ได้รับยก                   |
|     |      |                             | เว้นไม่ต้องนำเงินปันผลจากกิจกา |
|     |      |                             | รที่ได้รับการส่งเสริมซึ่งได้รับยกเ |
|     |      |                             | ว้นภาษีเงินได้นิติบุคคลตามมาตรา |
|     |      |                             | 31                       |
|     |      |                             | ไปรว                     |
|     |      |                             | มคำนวณเพื่อเสียภาษีเงินได้ตลอด |
|     |      |                             | ระยะเวลาที่ผู้ได้รับการส่งเสริมไ |
|     |      |                             | ด้รับยกเว้นภาษีเงินได้นิติบุคคลนั้น |
+-----+------+-----------------------------+--------------------------+
| GTS | 1150 | ได้รับการส่งเสริมการลงทุนในกิจการ |                          |
|     | (4)/ | ผลิตผลิตภัณฑ์จากกา              |                          |
|     | 2    | รออกแบบทางอิเล็กทรอนิกส์ในลักษณะ |                          |
|     | 548/ | PROTOTYPE DESIGN ประเภท 5.7 |                          |
|     | 18   | กิจการออกแบบทางอิเล็กทรอนิกส์    |                          |
|     | ก.พ. | (ระบบควบคุมสัญญ               |                          |
|     | 2548 | าณไฟจราจรเป็นพื้นที่ด้วยคอมพิวเตอร์ |                          |
|     |      | และเครื่องควบคุมสัญญาณไฟจราจร)  |                          |
|     |      | ขนาดของกิจกรรมมีกำลังการผลิต    |                          |
|     |      | ปีละประมาณ 300 เครื่อง         |                          |
|     |      | (เวลาทำงาน 12 ชั่วโมง / วัน :  |                          |
|     |      | 260 วัน/ปี)                   |                          |
+-----+------+-----------------------------+--------------------------+
| GTS | 115  | ได้รับการส่งเสริมการลงทุนในกิจการ |                          |
|     | 1(4) | ผลิตผลิตภัณฑ์จากกา              |                          |
|     | /2   | รออกแบบทางอิเล็กทรอนิกส์ในลักษณะ |                          |
|     | 548/ | PROTOTYPE DESIGN ประเภท 5.7 |                          |
|     | 18   | กิจการออกแบบทางอิเล็กทรอนิกส์    |                          |
|     | ก.พ. | (เช่น Full Color LED Screen  |                          |
|     | 2548 | และ Variable Message Sign)  |                          |
|     |      | ขนาดขอ                      |                          |
|     |      | งกิจกรรมมีกำลังการผลิตปีละประมาณ |                          |
|     |      | 115 ชุด (เวลาทำงาน 12 ชั่วโมง  |                          |
|     |      | / วัน : 260 วัน/ปี)            |                          |
+-----+------+-----------------------------+--------------------------+

2.  กลยุทธ์การแข่งขันของบริษัท

จากการที่บริษัทดำเนินธุรกิจในด้านต่างๆ
ที่เกี่ยวข้องกับผลิตภัณฑ์ในอุตสาหกรรมอิเล็กทรอนิกส์มานานกว่า 15 ปี มีความพร้อมในด้านการตลาด
การวิจัย และการผลิต ที่ครบวงจร ตลอดจนการมีบริษัทย่อยและบริษัทร่วมที่ดำเนินธุรกิจส่งเสริมกัน
ทั้งนี้ ปัจจัยที่ทำให้บริษัทประสบความสำเร็จในการดำเนินธุรกิจ ประกอบด้วย

1.  การพัฒนาผลิตภัณฑ์อย่างต่อเนื่อง เพื่อเพิ่มความหลากหลายของผลิตภัณฑ์และสายธุรกิจ

จากประสบการณ์ในการทำธุรกิจมาเป็นเวลานาน
บริษัทตระหนักว่าการที่จะทำให้บริษัทสามารถดำเนินธุรกิจได้อย่างยั่งยืน
จะต้องเพิ่มผลิตภัณฑ์ใหม่ให้มีความหลากหลาย และทำให้ผลิตภัณฑ์มีความทันสมัยอยู่เสมอ ดังนั้น
บริษัทจึงได้ให้ความสำคัญกับงานวิจัยและพัฒนาผลิตภัณฑ์มาโดยตลอด
และจัดตั้งขึ้นเป็นฝ่ายงานซึ่งประกอบด้วยบุคลากรที่มีความเชี่ยวชาญในสายการผลิตผลิตภัณฑ์ที่เกี่ยวกับอิเล็กทรอนิกส์
ทำหน้าที่พัฒนาผลิตภัณฑ์ใหม่ของบริษัทเพื่อตอบสนองความต้องการของลูกค้า
ซึ่งที่ผ่านมาฝ่ายงานดังกล่าวมีผลงานการพัฒนาผลิตภัณฑ์เป็นผลิตภัณฑ์ใหม่ของบริษัทเกิดขึ้นอย่างต่อเนื่อง
และมีหลายผลิตภัณฑ์ที่บริษัทเป็นผู้พัฒนาขึ้นสำเร็จเป็นบริษัทแรกของประเทศไทย ได้แก่
ผลิตภัณฑ์ตู้ชุมสายโทรศัพท์ DLC อุปกรณ์และระบบเรียกพยาบาล (Nurse Call)
ผลิตภัณฑ์และระบบสัญญาณไฟจราจรที่ครบวงจร และจอแสดงภาพสีขนาดใหญ่ระบบ LED เป็นต้น
ซึ่งเป็นการเพิ่มผลิตภัณฑ์ใหม่ๆ
จะทำให้บริษัทมีฐานลูกค้าที่กว้างขึ้นและกระจายสัดส่วนรายได้ไปสู่ธุรกิจที่มีศักยภาพในการเติบโตในอนาคต
เช่น งานสัมปทานการจัดเก็บผลประโยชน์จากการโฆษณาบนป้ายจราจรอัจฉริยะ
ซึ่งเป็นการทำธุรกิจโฆษณารูปแบบใหม่ มีเครือข่ายที่สามารถโฆษณาได้พร้อมกันมากถึง 40
จุดทั่วกรุงเทพมหานคร ตั้งอยู่ในตำแหน่งที่จะมีผู้ขับขี่ยานพาหนะให้ความสนใจ
และจะเป็นช่องทางการโฆษณาประชาสัมพันธ์ที่ดี ของบริษัทที่ต้องการใช้โฆษณา ดังนั้น
ผลของการเพิ่มสายธุรกิจดังกล่าวข้างต้น จะทำให้บริษัทมีฐานลูกค้าหลากหลายขึ้น
และสามารถการลดความเสี่ยงในการดำเนินธุรกิจของบริษัทได้

2.  การใช้เทคโนโลยีการผลิตที่ สามารถรองรับการปรับเปลี่ยนการผลิตสินค้ารูปแบบใหม่

บริษัทมีนโยบายลงทุนในเครื่องจักรที่มีเทคโนโลยีที่ทันสมัยอย่างสม่ำเสมอ
เพื่อการรองรับการผลิตผลิตภัณฑ์ที่มีความซับซ้อนของลูกค้า ทั้งนี้ โรงงานผลิตสินค้าของบริษัท
ยังมีมาตรฐานการผลิตได้รับใบรับรองมาตรฐาน ISO 9001:2000 จากสถาบันรับรองมาตรฐาน
SGS (THAILAND) LIMITED SYSTEM & SERVICE CERTIFICATION
ซึ่งทำให้ลูกค้ามั่นใจว่าบริษัทมีกระบวนการผลิตที่มีมาตรฐาน นอกจากนี้
ยังมีการบริหารสายการผลิตให้สามารถรองรับการปรับเปลี่ยนเพื่อการผลิตสินค้ารูปแบบใหม่
เพื่อให้สามารถใช้เครื่องจักรได้อย่างมีประสิทธิภาพภายใต้คำสั่งซื้อที่มีการเปลี่ยนแปลง
และยังสามารถรองรับการผลิตให้กับผลิตภัณฑ์ ต่าง ๆ ของบริษัทด้วย

3.  การมีพันธมิตรทางธุรกิจที่มีศักยภาพด้านการออกแบบและวิจัย ซึ่งมีฐานลูกค้าแข็งแกร่ง

จากการที่บริษัทมีพันธมิตรทางธุรกิจที่มีศักยภาพด้านการออกแบบและวิจัยให้ผลิตภัณฑ์ชั้นนำระดับโลก
เป็นผู้สนับสนุนเทคโนโลยีการผลิต (Know How) เช่น ให้คำแนะนำด้านการผลิต การควบคุมคุณภาพ
การให้ยืมเครื่องมือทดสอบ
ตลอดจนให้การสนับสนุนด้านการจัดหาวัตถุดิบที่มีคุณภาพตรงตามที่ลูกค้าต้องการ
ซึ่งทำให้บริษัทเกิดการประหยัดต่อขนาด
และมีต้นทุนการผลิตในระดับที่เหมาะสมและสามารถแข่งขันได้ นอกจากนี้
บริษัทวิจัยที่เป็นพันธมิตรทางธุรกิจของบริษัทยังเป็นผู้พัฒนาผลิตภัณฑ์ให้กับผู้ผลิตผลิตภัณฑ์ที่มีชื่อเสียงชั้นนำระดับโลกเป็นจำนวนมาก
และได้รับการยอมรับเป็นอย่างดี ทำให้มีฐานลูกค้าที่แข็งแกร่ง ดังนั้น
บริษัทจึงสามารถสร้างฐานลูกค้าใหม่ขึ้นได้โดยได้รับการสนับสนุนจากพันธมิตรของบริษัทอีกด้วย

4.  การมุ่งเน้นบริการหลังการขายที่ต่อเนื่อง และรักษาความพึงพอใจของลูกค้า

บริษัท มุ่งเน้นการให้บริการหลังการขายที่ต่อเนื่องโดยฝ่ายบริการลูกค้าของบริษัท
และการได้รับการสนับสนุนจากตัวแทนจำหน่ายที่ครอบคลุมทั่วประเทศ เช่น
การให้คำแนะนำในการใช้ผลิตภัณฑ์ด้วยความเชี่ยวชาญ
การให้บริการด้านอะไหล่ที่มีสำรองอย่างเพียงพอ และมีบริการซ่อมแซมแก้ไขที่รวดเร็ว
ส่งผลให้ลูกค้าเกิดความรู้สึกที่ดีต่อการใช้ผลิตภัณฑ์ของบริษัท เป็นการทำให้ลูกค้าจดจำตราสินค้า
เกิดความเชื่อถือ และเกิดความมั่นใจในการใช้ผลิตภัณฑ์หรือบริการของบริษัท ส่งผลให้บริษัทมีรายได้
นอกจากนี้บริษัทยังสร้างความสัมพันธ์ที่ดีกับลูกค้า
ด้วยการสำรวจความพึงพอใจของลูกค้าเพื่อการปรับปรุงบริการให้ดีขึ้น

5.  มุ่งเน้นการใช้เครื่องหมายการค้า FORTH เพื่อทำการตลาดให้ผลิตภัณฑ์ของบริษัท

จากการที่บริษัทดำเนินธุรกิจมานานกว่า 15 ปี มีผลิตภัณฑ์ต่างๆ ภายใต้เครื่องหมายการค้า FORTH
เป็นจำนวนมาก ดังนั้น
ในปัจจุบันผลิตภัณฑ์ของบริษัทจึงเป็นที่รู้จักและได้รับการยอมรับอย่างกว้างขวางในด้านคุณภาพ
และการบริการ ทำให้บริษัทสามารถทำการตลาดผลิตภัณฑ์ของบริษัทให้ผู้บริโภคยอมรับได้ง่ายขึ้น

3.  ภาวะอุตสาหกรรม สภาวะการแข่งขัน กลยุทธ์การแข่งขัน
    กลุ่มลูกค้าเป้าหมายและช่องทางการจำหน่ายของแต่ละผลิตภัณฑ์

    1.  โทรคมนาคมและธุรกิจผลิต จำหน่ายอุปกรณ์ โทรคมนาคมภายใต้เครื่องหมายการค้า
        “FORTH”

นับตั้งแต่ปี 2549 เป็นต้นมา อุตสาหกรรมโทรคมนาคมได้หยุดนิ่งมาระยะหนึ่ง
เนื่องจากไม่มีบริการหรือเทคโนโลยีใหม่ในตลาด
ในขณะที่แนวโน้มของธุรกิจโทรคมนาคมเริ่มเปลี่ยนจากการใช้ระบบเครือข่าย
มาสู่การเป็นโครงข่ายไอพีบรอดแบนด์ เพื่อรองรับการใช้งานอินเทอร์เน็ตบรอดแบนด์ที่จะขยายตัวขึ้น
ซึ่งจะสามารถตอบสนองความต้องการได้หลากหลายแบบ สื่อ Digital
จึงเป็นปัจจัยสำคัญในการสร้างความเติบโตของภาคธุรกิจการสื่อสารโทรคมนาคม
โดยมีปัจจัยสนับสนุนจากการลงทุนจากทั้งในและนอกประเทศ เพื่อให้การบริการแบบใหม่ เช่น 3G
ในขณะที่ธุรกิจโทรศัพท์พื้นฐานนั้นมีแนวโน้มลดลงเหมือนกับในประเทศอื่นๆ
อันเนื่องมาจากการมีสินค้าทดแทนคือโทรศัพท์เคลื่อนที่ โดยเฉพาะในระบบเสียง (Voice)
โดยจะเห็นได้จากจำนวนเลขหมายของผู้ใช้บริการโทรศัพท์พื้นฐานในประเทศไทยจากผู้ประกอบการหลัก
3 ราย ดังนี้

จำนวนเลขหมายของผู้ใช้บริการโทรศัพท์พื้นฐานในประเทศไทย

[]

จากตารางในปี 2550 ประเทศไทยมีจำนวนเลขหมายที่มีผู้ใช้งานจำนวน 6.87 ล้านเลขหมาย
เพิ่มขึ้นจากปีก่อน 0.4% จะเห็นว่าอัตราการเติบโตของจำนวนเลขหมายลดลงทุกปีนับจากปี 2547
เป็นต้นมา เนื่องจากผลกระทบจากเทคโนโลยีใหม่ของบริการอื่น ๆ เช่น โทรศัพท์มือถือ
ซึ่งถูกพัฒนาคุณภาพการใช้งานอย่างดีและมีการลดอัตราค่าบริการลง
ถูกกว่าอัตราค่าบริการโทรศัพท์พื้นฐานซึ่งให้บริการด้านเสียง (Voice) ด้านข้อความ (Text)
ด้านรูปภาพ (Picture) หรือภาพเคลื่อนไหว (Video)
ด้วยเทคโนโลยีไร้สายเข้าแทนที่โครงข่ายเดิมที่ผ่านสาย
ทำให้ผู้ใช้งานสามารถใช้อินเทอร์เน็ตผ่านโทรศัพท์มือถือและคอมพิวเตอร์แบบพกพาได้ด้วยความเร็วเท่ากับที่ใช้ผ่านสาย
DSL สามารถเปิดไฟล์ขนาดใหญ่ที่แนบมากับจดหมายอิเล็กทรอนิกส์ได้ ในขณะเดินทาง
หรืออัปเดตฐานข้อมูลของบริษัทได้ทันทีเท่านั้น
และยังสามารถเปิดไฟล์มัลติมีเดียได้อย่างสะดวกสบายขึ้นอีกด้วย
ในขณะที่จำนวนผู้ใช้อินเตอร์เน็ตความเร็วสูงเพิ่มขึ้นอย่างรวดเร็วนับจากปี 2544 เป็นต้นมา ดังนี้

  []

จากสถิติล่าสุดในปี 2550 ประเทศไทยมีผู้ใช้อินเทอร์เน็ต 9.32 ล้านคน
โดยระบบอินเตอร์เน็ตได้เข้ามามีบทบาทในการดำเนินชีวิตประจำวันของคนส่วนใหญ่มากขึ้น
ประกอบกับเครื่องคอมพิวเตอร์และอุปกรณ์สำหรับการติดต่อสื่อสารผ่านระบบอินเตอร์เน็ตมีราคาถูกลง
รวมทั้งมีเปิดเสรีการเชื่อมต่อวงจรต่างประเทศ หรือ International Internet Gateway
ทำให้การเชื่อมต่ออินเตอร์เน็ตสามารถทำได้รวดเร็วขึ้น นอกจากนั้น
ตลาดผู้ใช้อินเตอร์เน็ตในพื้นที่ต่างจังหวัดถือเป็นตลาดที่ยังมีศักยภาพในการขยายตัวค่อนข้างสูง
และมีแนวโน้มขยายตัวเพิ่มขึ้นอย่างต่อเนื่องในอนาคต อีกทั้งการให้บริการด้านข้อมูลมัลติมีเดีย
บริการโทรทัศน์ผ่าน อินเตอร์เน็ต (IPTV) และบริการโทรศัพท์ผ่าน เครือข่ายอินเตอร์เน็ต
(VOIP) เป็นต้น จะเป็นปัจจัยเสริมกระตุ้นให้ความต้องการ อินเตอร์เน็ตความเร็วสูงมีมากขึ้น
ดังนั้นแม้ว่าจำนวนผู้ใช้โทรศัพท์พื้นฐานบางส่วนจะถูกทดแทนด้วยโทรศัพท์มือถือ
แต่นับว่าเป็นสัดส่วนน้อยมากเมื่อเทียบกับศักยภาพการเติบโตของตลาดอินเทอร์เน็ตบรอดแบนด์ความเร็วสูง
ซึ่งเป็นปัจจัยเสริมที่เอื้อต่อธุรกิจผลิตตู้สาขาโทรศัพท์และอุปกรณ์ชุมสายโทรศัพท์ที่ให้บริการบรอดแบนด์ของบริษัท

นอกจากนี้ในปี 2551 วงการโทรคมนาคม
เอกชนแต่ละรายได้เริ่มสร้างพันธมิตรคู่สัญญาพัฒนาคลื่นความถี่เก่าเพื่อให้บริการ 3G ซึ่งมีบริษัท
แอดวานซ์ อินโฟร์ เซอร์วิส จำกัด (มหาชน) หรือ เอไอเอส เข้าคู่สัญญากับ บริษัท ทีโอที จำกัด
(มหาชน) และบริษัท โทเทิ่ล แอ็คเซ็ส คอมมูนิแคชั่น จำกัด (มหาชน) หรือ ดีแทค เข้าคู่กับ บริษัท
ทรูมูฟ จำกัด ซึ่งมี บริษัท กสท โทรคมนาคม จำกัด (มหาชน) เป็นเจ้าของสัมปทาน
เพื่อเปิดให้บริการ 3 จี แต่เนื่องจาก กสท โทรคมนาคม จำกัด (กสท)
มีการเลื่อนแผนมอบใบอนุญาต 3G ออกไป โดยคาดว่าจะสรุปได้ในปี 2552 ดังนั้น
หากคณะกรรมการกิจการโทรคมนาคมแห่งชาติ (กทช.)
สรุปหลักเกณฑ์และออกใบอนุญาตได้ตามเป้าหมายที่วางไว้ คาดว่าในปี 2552 นี้
ปัจจัยหนุนด้านการเปิดให้บริการโทรศัพท์เคลื่อนที่ระบบ 3จี และอินเทอร์เน็ตไร้สายความเร็วสูง
(ไวแม็กซ์) จะกระตุ้นมูลค่าการลงทุนในอุตสาหกรรมโทรคมนาคมถึงหลักแสนล้านบาท ขณะที่
สมาคมจีเอสเอ็มโลก (จีเอสเอ็มเอ)
ยังเปิดเผยข้อมูลที่รวบรวมจากผู้ให้บริการโทรศัพท์มือถือของไทย ทั้งภาคเอกชนและ บมจ.ทีโอที
ว่าภายใน 3 ปีนี้ จะมีการลงทุนในบริการบรอดแบนด์ไร้สายผ่านเครือข่าย 3จี (เอชเอสพีเอ)
ไม่ต่ำกว่า 4,000 ล้านดอลลาร์
โดยเป็นการลงทุนบนเครือข่ายที่ใช้คลื่นความถี่เดิมสำหรับเปิดบริการ 3จี
รวมถึงเตรียมให้ใบอนุญาตคลื่นความถี่ใหม่ 2.1 กิกกะเฮิรตซ์

โทรศัพท์มือถือ คาดว่าในปี 2552 ผู้ให้บริการต่างมีนโยบายการตลาดเชิงรุก โดยเฉพาะค่ายมือถือ
3 อันดับแรกที่ได้รับอนุญาตให้ขยายบริการ 3G บนคลื่นความถี่ใหม่ โดยทาง บมจ.แอดวานซ์ อินโฟร์
เซอร์วิส (เอไอเอส) ผู้ให้บริการที่ครองส่วนแบ่งตลาดมือถือมากที่สุด
ได้กำหนดแผนลงทุนเพื่อขยายเครือข่ายเดิมรวม รวมทั้งลงทุนระบบ 3จี บนความถี่ใหม่
หากได้รับใบอนุญาตจาก กทช.ซึ่งงบลงทุนเบื้องต้นอยู่ที่ปีละ 25,000 ล้านบาทติดต่อกัน 3 ปี
ทางด้าน บมจ.โทเทิ่ล แอ็คเซ็ส คอมมูนิเคชั่น (ดีแทค)
อยู่ระหว่างดำเนินการตามแผนงานให้บริการมือถือ 3จี ที่คาดว่าจะเปิดให้บริการไตรมาส 2 ปี
2552 ภายใต้งบลงทุน 5 พันล้านบาท เพื่อให้บริการครอบคลุมทั่วประเทศ ด้านบริษัท ทรูมูฟ จำกัด
จะเน้นไปที่บริการมือถือ 3จี บนคลื่นความถี่เดิม ซึ่งได้มีการติดตั้งอุปกรณ์ทดลองทดสอบแล้ว

ดังนั้น ภาคธุรกิจโทรคมนาคมจึงมีแนวโน้มเติบโตอย่างต่อเนื่อง
แม้ว่ามูลค่าลงทุนจะเติบโตในอัตราที่น้อยลงจากปีก่อนจากสภาวะวิกฤตเศรษฐกิจและการเงิน
แต่แรงกดดันทางเศรษฐกิจดังกล่าว
กลับเป็นตัวกระตุ้นให้เกิดการรวมตัวกันของธุรกิจโทรคมนาคมและอินเทอร์เน็ต
ซึ่งจะทำให้เกิดบริการโทรคมนาคมใหม่ขึ้น และคาดว่าภาคเอกชนจะเข้ามาพัฒนาระบบ 3G และ Wi
MAX ภายในปี 2552 นี้อย่างแน่นอน
ซึ่งนับว่าเป็นพื้นฐานของการพัฒนาธุรกิจโทรคมนาคมให้ไปสู่อีกระดับหนึ่งอันจะส่งผลดีต่อสินค้าในกลุ่มอุปกรณ์
โทรคมนาคมที่จะยังเติบโตได้ต่อเนื่อง
โดยอุปกรณ์โทรคมนาคมสามารถช่วยลดต้นทุนให้อุตสาหกรรมอื่นๆ ได้ จึงยังเป็นที่ต้องการในตลาด

สภาวะการแข่งขันในอุตสาหกรรมโทรคมนาคมและธุรกิจผลิตและจำหน่ายอุปกรณ์
โทรคมนาคมภายใต้เครื่องหมายการค้า “FORTH”

ภาวะการแข่งขันอุตสาหกรรมโทรคมนาคมส่งผลกระทบต่อเนื่องต่อธุรกิจผลิตและจำหน่ายอุปกรณ์โทรคมนาคม
ซึ่งจากสภาวะการแข่งขันที่รุนแรง ผู้ประกอบการจึงต่างส่งเสริมการขายในรูปแบบต่างๆ
ที่มีอัตราค่าบริการต่ำและน่าสนใจ โดยเฉพาะในธุรกิจโทรศัพท์มือถือและอินเตอร์เน็ตบรอดแบนด์
ซึ่งจะช่วยชดเชยการชะลอตัวของโทรศัพท์พื้นฐานได้ นอกจากนี้
ผู้ให้บริการในตลาดยังมีการปรับเปลี่ยนโครงข่ายโทรศัพท์พื้นฐานให้สามารถรองรับความต้องการในอนาคตได้
ทั้งอินเตอร์เน็ตความเร็วสูง การรับส่งข้อมูลโทรศัพท์พื้นฐานที่เชื่อมต่อได้อย่างรวดเร็ว
เพื่อรองรับความต้องการของลูกค้าธุรกิจ และองค์กร ให้ได้รับบริการที่ดีกว่าเมื่อเทียบโครงข่ายเดิม
ทั้งในด้านของประสิทธิภาพและความปลอดภัย
และยังสามารถเชื่อมต่อกับโครงข่ายโทรศัพท์เคลื่อนที่ทุกระบบทำให้ทำงานร่วมกันได้อย่างมีประสิทธิภาพ
อันจะเพิ่มความต้องการของผลิตภัณฑ์ชุมสายโทรศัพท์ และอุปกรณ์ Multi service access node
(MSAN) ซึ่งสามารถเชื่อมต่อ (Interface) ได้หลากหลายรูปแบบบนอุปกรณ์ MSAN ตัวเดียวกัน
หรือระหว่างอุปกรณ์ DSLAM ซึ่งเน้นเฉพาะการให้ บริการข้อมูลความเร็วสูง (Broadband Data)
เข้ากับอุปกรณ์ DLC (Digital Line Controller) ที่เน้นการให้บริการประเภทเสียง
(Voice) เป็นหลัก รวมทั้งมีคุณสมบัติที่เป็น media gatewayด้วย

เนื่องจากอุตสาหกรรมโทรคมนาคมเป็นอุตสาหกรรมค่อนข้างใหม่สำหรับประเทศไทย 
ส่วนใหญ่ต้องใช้เทคโนโลยีในการผลิตสูง 
ที่ผ่านมาการผลิตในประเทศมักจะผลิตอุปกรณ์สื่อสารที่ใช้เทคโนโลยีไม่ซับซ้อน
หรือเป็นการนำเข้าชิ้นส่วนจากต่างประเทศ 
เพื่อประกอบในโรงงานที่เป็นฐานการผลิตในประเทศไทย ดังนั้น
ปัจจุบันอุปกรณ์โทรคมนาคมส่วนใหญ่ในประเทศไทยทั้งผลิตภัณฑ์ตู้สาขาโทรศัพท์ อุปกรณ์โทรศัพท์
และอุปกรณ MSAN จะเป็นการนำเข้าจากต่างประเทศ และมีการเรียกชื่อสินค้าแตกตางกัน เชน
MSAN, MSAP, MALC ซึ่งอาจจะมีรูปลักษณภายนอกของอุปกรณแตกตางกัน
แต่ลักษณะการใชงานแล้วใกลเคียงกัน จะแตกตางกันบางเพียงแค การดเชื่อมตอ
(interface card) หรือจํานวนพอรทต่อสลอท (port/slot) ไม่มีสิ่งที่ผลิตจากแรงงาน หรือ
การออกแบบ ของคนไทยมากนัก
แม้ว่าแนวคิดการผลิตอุปกรณ์โทรคมนาคมใช้เองนั้นจะมีกลุ่มผู้สนใจเริ่มต้นมานานและหน่วยงานภาครัฐเองก็ให้การสนับสนุน
แต่น้อยรายนักที่จะประสบความสำเร็จและเติบโตอย่างมีคุณภาพ
นอกจากนี้ยังมีสินค้านำเข้าบางส่วนที่ไม่ได้มาตรฐาน แม้จะราคาต่ำกว่า
เนื่องจากขณะนี้มีการลักลอบนำเข้าสินค้าที่ไม่ได้มาตรฐานมาจำหน่ายในราคาถูกเป็นจำนวนมาก
ดังนั้นหากเปรียบเทียบกับคู่แข่งขันภายในประเทศ
โดยการประมาณส่วนแบ่งทางการตลาดจากยอดรวมของจำนวนสายโทรศัพท์ของตู้สาขาโทรศัพท์ที่จำหน่ายเป็นหลัก
พบว่าผลิตภัณฑ์ของบริษัทเป็นตราสินค้าของคนไทยที่มีตำแหน่งทางการตลาดในระดับชั้นนำในการเป็นผู้ผลิตตู้สาขาโทรศัพท์
เมื่อเปรียบเทียบกับคู่แข่งขันจากต่างประเทศ
และเป็นผู้นำตลาดเมื่อเปรียบเทียบกับคู่แข่งในประเทศทั้งทางด้านคุณภาพสินค้าและราคาที่แข่งขันได้
จากการที่บริษัทเป็นผู้ผลิตและจำหน่ายอุปกรณ์โทรคมนาคม มาตั้งแต่ปี 2532 รวมเวลาเกือบ 20
ปีทั้งภายใต้ตราสินค้าของ ลูกค้าและภายใต้ตรา Forth ขณะที่คู่แข่งรายใหญ่อื่น ๆ
เป็นผลิตภัณฑ์จากประเทศญี่ปุ่น ฯลฯ ไม่มีสินค้าของคนไทย จึงถือว่า Forth เป็นผู้วิจัย
พัฒนาและผลิตตู้ชุมสายโทรศัพท์รายแรกและรายเดียวของไทยที่ได้รับประมูลจากทีโอทีเพื่อให้บริการทั่วประเทศ
ส่งผลให้ลูกค้ากลุ่มอื่นยอมรับด้วย เพราะปัญหาและอุปสรรคสำคัญในการดำเนินธุรกิจนี้
คือความเชื่อมั่นที่จะทำให้ผู้ให้บริการยอมรับอุปกรณ์โทรคมนาคมของคนไทย
ซึ่งการอยู่ในตลาดเป็นเวลายาวนาน
ได้สร้างความเชื่อถือและมั่นใจให้ลูกค้ายอมรับอย่างกว้างขวางเมื่อเทียบกับคู่แข่งขันในประเทศรายอื่น
เช่น Issac, Integrate, Phonik เป็นต้น อีกทั้งสภาพเศรษฐกิจที่ถดถอยทั่วโลก
คาดว่าจะส่งผลให้ผู้ผลิตอุปกรณ์โทรคมนาคมลดลง แนวโน้มของอุตสาหกรรมนี้จึงจะมีผู้แข่งขันน้อยราย
(Consolidated industry)
จึงคาดว่าจะเป็นปัจจัยส่งเสริมให้บริษัทยังคงผู้นำตลาดอุปกรณ์โทรคมนาคมในประเทศต่อไป

ผลิตภัณฑ์หลักที่เป็นจุดเด่น ได้แก่ ตู้ชุมสายโทรศัพท์ DLC และ MSAN ที่บริษัทได้พัฒนาผลิตภัณฑ์ร่วมกับ
บมจ.ทีโอที จนเป็นผลสำเร็จเป็นรายแรกของประเทศไทย
เพื่อใช้ในการติดตั้งทดแทนตู้ชุมสายโทรศัพท์ชนิด Analog Loop Carrier (ALC)
ที่กำลังจะหมดอายุการใช้งาน หรือติดตั้งเพื่อเพิ่มหมายเลขใหม่
โดยบริษัทมีคู่แข่งขันจากต่างประเทศได้แก่ จีน (Huawei Technologies, ZTE Corporation)
และ สวีเดน (Ericsson) และจากความสำเร็จของชุมสาย MSAN ที่ได้พัฒนาขึ้น
ปัจจุบันยังมีความต้องการ MSAN ขนาดเล็กที่ติดตั้งบนเสาไฟฟ้าเพื่อการให้บริการ Broadband
internet หรือระบบโทรศัพท์ในบริเวณที่มีผู้ใช้จำนวนไม่มากนัก หรือมีการติดตั้งแบบกระจายตัว
ซึ่งถ้าเป็นการลงทุนติดตั้ง MSAN ที่มีจำนวนพอร์ตไม่มากอาจจะไม่คุ้มค่าในการลงทุนติดตั้ง
บริษัทจึงได้พัฒนา Mini-MSAN ซึ่งมีจำนวน พอรต์น้อยกว่าและมีขนาดเล็กกว่า
แต่มีความทนทานและระยะเวลาการใช้งานเทียบเท่า MSAN ซึ่งอุปกรณ์ Mini-MSAN
นี้จะช่วยให้ผู้ให้บริการสามารถขยายความต้องการใช้ Broadband
อินเตอร์เนตได้อย่างรวดเร็วและทันความต้องการของลูกค้า

สำหรับผลิตภัณฑ์ระบบศูนย์ให้บริการข้อมูลทางโทรศัพท์ (Call Center)
คู่แข่งเป็นผู้ผลิตจากประเทศเกาหลี และสหรัฐอเมริกา และในส่วนผลิตภัณฑ์ระบบเรียกพยาบาล
(Nurse Call) นับแต่อดีต โรงพยาบาล และสถานพยาบาล
ทั้งภาครัฐและเอกชนส่วนใหญ่จะสั่งซื้อจากผู้ผลิตในประเทศญี่ปุ่น เช่น AIPHONE
ซึ่งบริษัทได้เล็งเห็นโอกาสและพัฒนาเพื่อผลิตระบบ Nurse Call ขึ้นเป็นรายแรกในประเทศไทย
โดยสามารถติดตั้งเพื่อใช้งานทดแทนผลิตภัณฑ์ของคู่แข่งได้ทันที
และยังออกแบบการใช้งานให้ได้ตรงกับตามความต้องการ
สะดวกในการใช้และมีราคาที่แข่งขันกับผลิตภัณฑ์ของผู้ผลิตจากต่างประเทศได้ อย่างไรก็ดี
ปัจจุบันอุปกรณ์ Call Center และ Nurse Call
ได้ถูกออกแบบและพัฒนาจากผู้ผลิตภายนประเทศเพิ่มขึ้น แต่ส่วนใกญ่เป็นส่วนของซอร์ฟแวร์เท่านั้น
ในขณะที่บริษัทสามารถผลิตและจำหน่ายครบวงจรทั้งซอร์ฟแวร์และฮาร์ดแวร์
บริษัทจึงยังคงส่วนแบ่งตลาดไว้ได้ตามเดิม

กลุ่มลูกค้าเป้าหมายในธุรกิจผลิตและจำหน่ายอุปกรณ์โทรคมนาคมภายใต้เครื่องหมายการค้า
“FORTH”

กลุ่มลูกค้าเป้าหมายส่วนใหญ่เป็นลูกค้าปลายทาง (End User)
ซึ่งมีความต้องการหลากหลายแตกต่างกันไปตามลักษณะผลิตภัณฑ์ โดยมีรายละเอียด ดังนี้

1)  ตู้สาขาโทรศัพท์ และระบบศูนย์ให้บริการข้อมูลทางโทรศัพท์ (Call Center)
    มีกลุ่มลูกค้าเป้าหมายเป็นบริษัทเอกชน และจำหน่ายให้กับหน่วยงานราชการในลักษณะโครงการ
    ซึ่งในปี 2551 ที่ผ่านมาบริษัทได้จำหน่ายผลิตภัณฑ์ให้กับ สำนักงานตำรวจแห่งชาติทั่วประเทศ
    ธนาคารกรุงเทพ กว่า 100 สาขา บมจ.ทีเอ ออเร้นจ์ (ทรู คอร์ปอเรชั่น) ทั่วประเทศ
    เป็นต้น

2)  อุปกรณ์ควบคุมการประจุแบตเตอรี่และแปลงกระแสไฟฟ้าสำหรับพลังงานแสงอาทิตย์
    มีกลุ่มลูกค้าเป้าหมายคือ ผู้ผลิตและติดตั้งอุปกรณ์ระบบพลังงานแสงอาทิตย์
    ซึ่งส่วนใหญ่เป็นการซื้อเพื่อทดแทนอุปกรณ์เดิมที่เสื่อมสภาพหรือหมดอายุ

3)  ตู้ชุมสายโทรศัพท์ DLC มีกลุ่มลูกค้าเป้าหมาย เป็นผู้ให้บริการสัญญาณ (Operator)
    ในตลาดได้แก่ บริษัท ทรู คอร์ปอเรชั่น จำกัด (มหาชน), บริษัท ทีโอที จำกัด (มหาชน)
    หรือ TOT และ บริษัท ทีทีแอนด์ที จำกัด (มหาชน) และกลุ่มลูกค้าอื่นที่สนใจ เช่น
    โครงการบ้านเอื้ออาทร หมู่บ้าน คอนโดมิเนียม หรือชุมชนต่างๆ ทั้งในกรุงเทพมหานคร
    และต่างจังหวัด

4)  ระบบเรียกพยาบาล (Nurse Call) มีกลุ่มลูกค้าเป้าหมาย คือ โรงพยาบาล
    และสถานพยาบาล ของรัฐบาล และเอกชนทั่วประเทศ ที่ต้องการติดตั้งใหม่
    หรือใช้ทดแทนระบบเรียกพยาบาลเดิม ซึ่งที่ผ่านมาบริษัทได้จำหน่ายผลิตภัณฑ์ให้กับ
    โรงพยาบาลวิชัยยุทธ และโรงพยาบาลกรุงเทพ เป็นต้น

กลยุทธ์การแข่งขันในธุรกิจผลิตและจำหน่ายอุปกรณ์โทรคมนาคมภายใต้เครื่องหมายการค้า “FORTH”

การพัฒนาผลิตภัณฑ์รูปแบบใหม่ และมีผลิตภัณฑ์ที่หลากหลาย

จากการที่บริษัทพัฒนาผลิตภัณฑ์ในรูปแบบใหม่อย่างต่อเนื่อง ทำให้มีผลิตภัณฑ์ที่หลากหลาย เช่น
ผลิตภัณฑ์ตู้สาขาโทรศัพท์ อุปกรณ์ควบคุมการประจุและแปลงกระแสไฟฟ้า (Inverter/Charger)
ผลิตภัณฑ์ตู้ชุมสายโทรศัพท์ DLC ระบบศูนย์ให้บริการข้อมูลทางโทรศัพท์ (Call Center)
อุปกรณ์และระบบเรียกพยาบาล (Nurse Call) เป็นต้น
ซึ่งจะทำให้บริษัทสามารถตอบสนองความต้องการของลูกค้า และสร้างฐานลูกค้าได้มากขึ้น

มีตราสินค้า FORTH ที่มีชื่อเสียงมานาน

บริษัทดำเนินธุรกิจมานานกว่า 19 ปี ในการผลิตและจำหน่าย อุปกรณ์อิเล็กทรอนิกส์
ผลิตภัณฑ์อุปกรณ์โทรคมนาคม และอุปกรณ์อิเล็กทรอนิกส์ภายใต้เครื่องหมายการค้า FORTH
มาจนถึงปัจจุบัน ผลิตภัณฑ์ของบริษัทเป็นที่รู้จักและได้รับการยอมรับอย่างกว้างขวางในด้านคุณภาพ
และการบริการ ทำให้บริษัทการนำเสนอผลิตภัณฑ์ใหม่ของบริษัทภายใต้ชื่อ FORTH
เป็นที่ยอมรับของผู้บริโภคผ่านการอ้างอิงมาตรฐานจากการผ่านงานประมูลของหน่วยงานราชการ

ผลิตภัณฑ์ที่มีคุณภาพและทันสมัยด้วยราคาที่แข่งขันได้

บริษัทสามารถวิจัยและพัฒนาให้เป็นที่ยอมรับ ไม่เพียงแต่ด้านคุณภาพของผลิตภัณฑ์
ซึ่งมีการปรับเปลี่ยนให้เข้ากับยุคสมัย เช่น
จากแนวโน้มการเติบโตของโครงการโทรศัพท์พื้นฐานจะลดลงอย่างต่อเนื่องในขณะที่การใช้เครือข่ายอินเทอร์เน็ตความเร็วสูงและอินเทอร์เน็ตไร้สายมีการขยายตัวมากขึ้น
ทำให้ธุรกิจบรอดแบนด์ยังมีโอกาสเติบโตท่ามกลางเศรษฐกิจโลกซบเซา
บริษัทจึงเน้นปรับทิศทางเชื่อมโยงธุรกิจหลักที่เป็นโครงข่ายโทรศัพท์พื้นฐานเข้ากับธุรกิจบรอดแบนด์มากขึ้น
เป็นโอกาสของบริษัทในการจำหน่ายอุปกรณ์สำหรับเชื่อมต่ออินเทอร์เน็ตความเร็วสูง เป็นต้น
ส่วนด้านราคาที่สามารถแข่งขันกับผลิตภัณฑ์ของคู่แข่งขันจากต่างประเทศได้นั้น
เนื่องจากบริษัทมีความได้เปรียบด้านต้นทุนการผลิตที่ต่ำกว่าผลิตภัณฑ์นำเข้าจากต่างประเทศ
เนื่องจากวัตถุดิบที่ใช้ส่วนใหญ่เป็นการสั่งซื้อภายในประเทศ

มีบริการหลังการขายที่ทั่วถึง

บริษัทให้ความสำคัญกับบริการหลังการขายมาโดยตลอด ทั้งด้านอะไหล่ และบริการรับซ่อม
โดยผ่านฝ่ายบริการลูกค้า หรือผ่านตัวแทนจำหน่ายที่ตั้งอยู่ทั่วประเทศ
นอกจากนี้ยังเป็นผู้ให้คำแนะนำในการใช้ผลิตภัณฑ์
ซึ่งจะเป็นการสร้างความเชื่อมั่นกับลูกค้าในการใช้ผลิตภัณฑ์ของบริษัทอีกด้วย

การจำหน่ายและช่องทางการจัดจำหน่ายของธุรกิจผลิตและจำหน่ายอุปกรณ์โทรคมนาคมภายใต้เครื่องหมายการค้า
“FORTH”

การจัดจำหน่ายอุปกรณ์โทรคมนาคม และอุปกรณ์อิเล็กทรอนิกส์ ภายใต้เครื่องหมายการค้า “FORTH”
ของบริษัทใช้ช่องทางการจัดจำหน่าย 2 ทางได้แก่ การจำหน่ายทางตรง (Direct)
โดยมีทีมงานขายตรงแยกตามสายผลิตภัณฑ์จำนวน 6
คนโดยมีนโยบายจำหน่ายทางตรงให้กับลูกค้าที่เป็นโครงการขนาดใหญ่ นอกจากนี้
ยังจำหน่ายผลิตภัณฑ์ผ่านตัวแทนจำหน่าย (Dealer) ซึ่งมีจำนวนมากกว่า 150 รายทั่วประเทศ
โดยเป็นผู้มีความรู้พื้นฐานในเรื่องของอิเล็กทรอนิกส์ ความสามารถบริการหลังการขาย
และความสามารถทำการตลาดให้กับบริษัทได้ เป็นต้น ทั้งนี้ในปี 2551
บริษัทมีสัดส่วนการขายระหว่างการจำหน่ายทางตรง กับการจำหน่ายผ่านตัวแทนจำหน่าย เท่ากับ
30:70 ของยอดขายในสายธุรกิจนี้

1.  ธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
    ภายใต้ตราสินค้าของลูกค้า

อุตสาหกรรมอิเล็กทรอนิกส์

อุตสาหกรรมอิเล็กทรอนิกส์ยังคงมีความสำคัญต่ออุตสาหกรรมการผลิตในภาพรวมที่ต้องใช้ชิ้นส่วนอิเล็กทรอนิกส์เป็นส่วนประกอบในการผลิตสินค้าสำเร็จรูปต่าง
ๆ เช่น คอมพิวเตอร์ฮาร์ดดิส , เครื่องใช้ไฟฟ้า เป็นต้น
โดยอุตสาหกรรมอิเล็กทรอนิกส์ประกอบด้วยโครงสร้าง 3 ส่วน ได้แก่

-   อุตสาหรรมขั้นต้น (Upstream) เป็นขั้นการผลิตวัตถุดิบ เช่น Wafer Fabrication
    และสารกึ่งตัวนำ (Semiconductor)

-   อุตสาหกรรมขั้นกลาง (Midstream) ได้แก่ การผลิตชิ้นส่วนอิเล็กทรอนิกส์ เช่น
    แผงวงจรรวม ไดโอด ทรานซิสเตอร์ แผงวงจรพิมพ์ (Printed Circuit Board: PCB)

-   อุตสาหกรรมขั้นปลาย (Down Stream) คือ ธุรกิจประกอบแผงวงจรอิเล็กทรอนิกส์
    (Printed Circuit Board Assembly : PCBA)
    เพื่อนำไปเป็นส่วนประกอบในผลิตภัณฑ์ที่เกี่ยวข้องกับอุปกรณ์อิเล็กทรอนิกส์ต่างๆ เช่น
    เครื่องใช้ไฟฟ้า อุปกรณ์สื่อสาร คอมพิวเตอร์ ยานยนต์ เป็นต้น

ผลิตภัณฑ์อิเล็กทรอนิกส์ที่สำคัญ ได้แก่ แผงวงจรเครื่องคอมพิวเตอร์ แผงวงจรไฟฟ้า แผงวงจรพิมพ์
ซึ่งโดยทั่วไป การผลิตแผงวงจรอิเล็กทรอนิกส์มากกว่าร้อยละ 80
เป็นการผลิตและประกอบแผงวงจรอิเล็กทรอนิกส์ให้กับผู้ผลิตเครื่องใช้ไฟฟ้า อุปกรณ์สื่อสาร
คอมพิวเตอร์ และอื่น ๆ ที่มีฐานการผลิตในประเทศไทยหรือเป็นไปเพื่อการส่งออก
โดยเฉพาะบริษัทข้ามชาติรายใหญ่จากประเทศญี่ปุ่นและเกาหลีใต้ที่ย้ายฐานการผลิตมายังไทยเพื่อรับประโยชน์จากข้อตกลงทางการค้าของภาครัฐในการเปิดเสรีทางการค้าในอาเซียนและการค้าทวิภาคีกับประเทศต่างๆ
ทั้งในเอเชียและภูมิภาคอื่นๆ โดยเฉพาะสินค้าเครื่องใช้ไฟฟ้า
ซึ่งจากสถิติข้อมูลปริมาณการส่งออกของแผงวงจรอิเล็กทรอนิกส์ (Printed circuit) ในปี
2546-2551 แสดงตัวเลขดังนี้

ปริมาณการส่งออก (ชิ้น) ของแผงวงจรอิเล็กทรอนิกส์ (Printed circuit) ในปี 2546-2551

[]

ที่มา: กรมศุลกากร

จากสถิติดังกล่าว จะเห็นว่าปริมาณการส่งออกของแผงวงจรอิเล็กทรอนิกส์ (Printed circuit)
เพิ่มขึ้นอย่างมากในปี 2547-2550 จากความต้องการที่สูงของสินค้าประเภทคอมพิวเตอร์
เครื่องใช้ในบ้านและเครื่องมือสื่อสาร (Consumer and Communications applications)
ทำให้อุตสาหกรรมอิเล็กทรอนิกส์ที่เป็นชิ้นส่วนในสินค้าดังกล่าวมีการเติบโตอย่างก้าวกระโดดตามไปด้วย
อย่างไรก็ตาม ในปี 2551 ที่ผ่านมา
จะเห็นได้ว่าปริมาณการส่งออกมีการปรับตัวลดลงอย่างมากจากการวิกฤตการณ์ทางการเงินของทุกประเทศทั่วโลก
ส่งผลให้ตลาดมีกำลังซื้อลดลง
โดยเฉพาะอุตสาหกรรมไฟฟ้าและอิเล็กทรอนิกส์ที่เป็นอุตสาหกรรมต่อเนื่องจากการผลิตแผงวงจรอิเล็กทรอนิกส์
(Printed circuit)
ซึ่งส่วนใหญ่เป็นการลงทุนของบริษัทข้ามชาติโดยใช้ประเทศไทยเป็นฐานการผลิตเพื่อส่งออก
พบว่าได้รับผลกระทบที่ชัดเจน ประกอบกับตลาดมีการแข่งขันที่รุนแรงมากขึ้น ทั้งด้านราคาที่ผู้ผลิต
PCB ในจีนเสนอสินค้าราคาถูกเข้าสู่ตลาดเพิ่มมากขึ้น แม้ว่าผลิตภัณฑ์แผ่นพิมพ์วงจรอิเล็กทรอนิกส์
ที่ผลิตในประเทศจีนจะไม่ใช่คู่แข่งโดยตรงของบริษัท
เนื่องจากผู้ผลิตในประเทศจีนจะเน้นกลุ่มตลาดสินค้าระดับล่างเพราะคุณภาพและเทคโนโลยีในการผลิตที่ต่ำกว่า
แต่ก็ส่งผลให้เกิดการเปรียบเทียบราคาทางอ้อมทำให้บริษัทผู้ผลิตต่างชาติบางส่วนที่ย้ายฐานการผลิตไปยังประเทศอื่น
ทำให้ปริมาณการผลิตลดลง

สำหรับแนวโน้มการส่งออกแผงวงจรไฟฟ้าในปี 2552
คาดว่าจะได้รับผลกระทบค่อนข้างมากจากการชะลอตัวของอุปสงค์ของผู้บริโภคต่อสินค้าขั้นสุดท้าย
(เครื่องใช้ไฟฟ้าและไอที) โดยเฉพาะแผงวงจรไฟฟ้าและชิ้นส่วนอิเล็กทรอนิกส์
ซึ่งศูนย์วิจัยกสิกรไทยคาดว่ามูลค่าการส่งออกแผงวงจรไฟฟ้าในปี 2552
มีแนวโน้มที่อาจหดตัวลงไปอีกประมาณร้อยละ 10-15 จากมูลค่ารวมในปี 2551
เพราะนอกจากปัจจัยลบทางด้านอุปสงค์แล้ว แนวโน้มของการแข่งขันที่จะทวีความรุนแรงขึ้น
จะเป็นปัจจัยกดดันทั้งปริมาณการขายและราคาต่อหน่วย เนื่องจากผู้ขายที่เป็นบริษัทรับช่วงผลิต
(โออีเอ็ม) ในประเทศต่างๆ
ต่างก็ต้องการระบายสินค้าเพื่อให้บริษัทมีสภาพคล่องในภาวะที่ตลาดสินค้าขั้นสุดท้ายซบเซา นอกขากนี้
ปัจจัยอีกประการหนึ่งซึ่งอาจเป็นอุปสรรคต่อการส่งออกในอนาคต คือ
แนวโน้มของการใช้มาตรการที่มิใช่ภาษีในการกีดกันการค้ามากขึ้น
เพื่อเป็นการรักษาตลาดภายในประเทศและคุ้มครองผู้บริโภค
โดยเพิ่มความเข้มงวดในมาตรฐานสินค้าด้านความปลอดภัย การประหยัดพลังงาน เป็นต้น
ปัจจัยเหล่านี้จะทำให้การส่งออกของไทยอาจต้องประสบภาวะถดถอยมากขึ้น
บริษัทผู้ผลิตในระดับโลกจึงต้องมีการปรับตัวอย่างมากเพื่อให้อยู่รอดภายใต้สภาวะการแข่งขันที่รุนแรง
โดยเฉพาะการหาทางลดต้นทุนโดยการปรับโครงสร้างการผลิต
ในอนาคตจึงคาดว่าจะมีการควบรวมกิจการ (M&A) หรือการรวมหน่วยผลิต
(consolidate)ในเชิงพันธมิตรทางธุรกิจระหว่างกันมากขึ้นหมายถึงความเป็นไปได้ที่จะเห็นการยุบหน่วยการผลิตที่ซ้ำซ้อนหรือมีประสิทธิภาพการแข่งขันด้อยกว่า
ตลอดจนการโยกย้ายสายการผลิตไปยังประเทศที่มีต้นทุนต่ำ
โดยปัจจัยค่าเงินเยนที่มีทิศทางแข็งค่าก็อาจเป็นตัวแปรหนึ่งที่ทำให้ผู้ผลิตญี่ปุ่นมองหาที่ตั้งโรงงานในประเทศที่ต้นทุนต่ำกว่า

อย่างไรก็ดี แม้ว่าตลาดโดยรวมจะชะลอตัว
แต่ผู้ประกอบการก็ยังมีโอกาสในตลาดส่งออกที่ได้รับผลกระทบจากวิกฤติการเงินในสหรัฐฯ
ไม่รุนแรงนัก ได้แก่ประเทศที่เศรษฐกิจยังสามารถเติบโตได้ดี อาทิ จีน อินเดีย เวียดนาม
ประเทศในแถบตะวันออกกลาง และประเทศในกลุ่มยุโรปตะวันออกบางประเทศ
ซึ่งมีศักยพภาพในการกระจายตลาดส่งออกไปยังประเทศเหล่านี้ สิ่งที่สำคัญสำหรับผู้ประกอบการ คือ
การแสวงหาตลาดและผลิตภัณฑ์ในกลุ่มที่ยังเติบโตได้ดี
และสำหรับในภาวะที่อุตสาหกรรมอิเล็กทรอนิกส์โลกมีการแข่งขันสูง
บริษัทที่มีสภาพคล่องและมีเงินทุนในการขยายธุรกิจหรือมีการปรับโครงสร้างธุรกิจโดยการควบรวมนั้น
ในภาวะที่เศรษฐกิจซบเซาประกอบกับการที่เงินเยนที่มีแนวโน้มแข็งค่าขึ้น
ก็เป็นอีกหนึ่งโอกาสในการหาแหล่งลงทุนระยะยาวเพื่อเสริมสร้างความแข็งแกร่งให้กับกิจการโดยการย้ายหน่วยผลิตมายังประเทศที่มีแรงงานและต้นทุนที่ค่อนข้างต่ำ
ดังนั้น ประเด็นสำคัญในเชิงนโยบายที่จะมีผลต่อแนวโน้มอุตสาหกรรมอิเล็กทรอนิกส์ของไทย คือ
ความสามารถในการดึงดูดและรักษาการลงทุนจากบริษัทข้ามชาติเหล่านี้ให้เข้ามาตั้งโรงงานในไทย
ซึ่งภาครัฐก็มีแนวทางในการกระตุ้นนักลงทุนจากต่างชาติให้เข้ามาตั้งฐานการผลิตในประเทศจากนโยบายการให้สิทธิประโยชน์ต่างๆ
ที่ทางคณะกรรมการส่งเสริมการลงทุน (บีโอไอ)
มีให้เพื่อเป็นการกระตุ้นการลงทุนในระยะยาวและส่งเสริมอุตสาหกรรมอิเล็กทรอนิกส์

นอกจากนี้ จากข้อตกลงความร่วมมือในกรอบอาเซียนซึ่งได้รับความเห็นชอบจากรัฐสภาในปี 2552
ทำให้ไทยสามารถลงนามในความตกลงต่างๆ ร่วมกับประเทศอาเซียนอื่น
โดยจะมีกำหนดลงนามในช่วงการประชุมสุดยอดผู้นำอาเซียน (ASEAN Summit) ครั้งที่ 14
ที่ไทยจะเป็นเจ้าภาพที่กำหนดจะจัดขึ้นในเดือนเมษายน 2552 นี้ ซึ่งความตกลงFTA
กรอบอาเซียนข้างต้นที่เป็นการส่งเสริมอุตสาหกรรมอุปกรณ์ไฟฟ้าและอิเล็กทรอนิกส์โดยเฉพาะ ได้แก่
การเปิดตลาดภายใต้ความตกลงเอฟทีเอ อาเซียน-อินเดีย
โดยคาดว่าจะสามารถบังคับใช้ได้ได้ตั้งแต่ไตรมาสที่ 2 ปี 2552 หลังจากการลงนาม
ดังนั้นคาดว่าการเปิดเสรีตามความตกลงข้างต้นน่าจะช่วยกระตุ้นการส่งออกของไทยไปประเทศคู่ค้าเอฟทีเอได้ดีขึ้นบ้าง
ในระยะถัดไปเมื่อเศรษฐกิจประเทศคู่ค้า FTA ฟื้นตัวเป็นปกติ
ซึ่งเป็นการขับเคลื่อนการส่งออกของไทยในระยะยาว
แต่แม้ว่าไทยจะได้ประโยชน์จากการเปิดเสรีตามความตกลงกับคู่เจรจาต่างๆ ข้างต้น
ไทยก็คงต้องเผชิญกับการแข่งขันกับสินค้าส่งออกของประเทศอาเซียนอื่นๆ ในตลาดคู่ค้า FTA
เหล่านี้ด้วย เนื่องจากสินค้าส่งออกของประเทศอาเซียนอื่นๆ
จะได้ประโยชน์จากการเปิดตลาดของประเทศคู่ค้า FTA เช่นกัน
ทำให้สินค้าส่งออกของประเทศอาเซียนอื่นๆ
มีขีดความสามารถทางการแข่งขันด้านราคาที่ดีขึ้นภายใต้กรอบความตกลง FTA
เช่นเดียวกันสินค้าส่งออกของไทยในตลาดคู่ค้า FTA อื่น ๆ อย่างไรก็ดี
สินค้าของไทยโดยมากจะเน้นตลาดผลิตภัณฑ์ที่ใช้เทคโนโลยีสูงและมีมาตรฐานสินค้าที่ดีกว่าการผลิตสินค้าราคาถูกในปริมาณมาก
ดังนั้นลูกค้ากลุ่มเป้าหมายจึงเป็นอุตสาหกรรมที่แตกต่างออกไป จึงคาดว่านโยบายเชิงรุกดังกล่าว
น่าจะสามารถรักษาบทบาทของประเทศไทยในการเป็นฐานการผลิตแและการลงทุนที่สำคัญของอุตสาหกรรมอิเล็กทรอนิกส์ของโลกต่อไป

ภาวะการแข่งขันของธุรกิจผลิตและประกอบแผงวงจรอิเล็กทรอนิกส์ภายใต้ตราสินค้าของลูกค้า

อุตสาหกรรมการผลิตแผงวงจรอิเล็กทรอนิกส์ (Printed circuit)
ในประเทศไทยมีผู้ผลิตน้อยราย ส่วนใหญ่จะเป็นลักษณะร่วมทุนกับต่างประเทศ (Joint  Venture)
ในรูปของบริษัทข้ามชาติ (Muti – National) บริษัทในเครือ
(Subsidiary) และผู้รับช่วงการผลิต ( Subcontracting) ทั้งนี้ลูกค้าส่วนใหญ่ 
คือลูกค้าต่างชาติ หรือเป็นการทำสัญญารับเหมาช่วง (Subcontract)
ของกระบวนการผลิตในบางขั้นตอน
ซึ่งโดยโครงสร้างเป็นอุตสาหกรรมที่เน้นใช้เทคโนโลยีค่อนข้างมาก
และยังต้องพึ่งพาวัตถุดิบนำเข้าในอัตราที่ค่อนข้างสูง โดยเฉพาะการผลิต PCB
ซึ่งต้องใช้เทคโนโลยีสูง
ต้องทำการปรับปรุงเครื่องจักรให้ทันสมัยอยู่ตลอดเวลาทำให้ต้องใช้เงินทุนจำนวนมากเพื่อให้ผลิตภัณฑ์มีประสิทธิภาพและคุณภาพสูงขึ้น
ผู้ประกอบการจึงต้องพัฒนาเทคโนโลยีของกระบวนการผลิตให้มีคุณภาพสอดคล้องตามมาตรฐานที่ลูกค้าต้องการอย่างต่อเนื่อง
ซึ่งประเทศไทยก็นับเป็นแหล่งรับจ้างผลิตประกอบชิ้นส่วนอิเล็กทรอนิกส์ที่สำคัญของโลก
สำหรับคู่แข่งขันในตลาดภายในประเทศประกอบด้วยผู้ประกอบการรายใหญ่ 2-3 ราย เช่น
บมจ.ทีมพรีซิชั่น (Team) และ บมจ.เอสวีไอ (SVI) เป็นต้น อย่างไรก็ตาม
โดยปกติผู้ประกอบการแต่ละรายจะมีฐานลูกค้าเดิมอยู่
ซึ่งในการคัดเลือกผู้ผลิตสำหรับลูกค้าในแต่ละรายนั้น ลูกค้าต้องใช้เวลาในการคัดเลือก
และต้องผ่านขั้นตอนต่างๆ
จนเมื่อลูกค้าจะยอมรับคุณภาพและไว้วางใจให้ผู้ประกอบการได้มีรายชื่อเป็นผู้ผลิตของลูกค้าแล้ว
จะเป็นการทำธุรกิจในระยะยาวโดยได้รับคำสั่งซื้อสม่ำเสมอ
และมักจะไม่เปลี่ยนไปสั่งผู้ผลิตอื่นโดยไม่จำเป็น
เนื่องจากจะทำให้ลูกค้ามีค่าใช้จ่ายจากการเปลี่ยนผู้ผลิต (Switching Cost)
ซึ่งก่อให้เกิดต้นทุนการผลิตที่สูงขึ้น และลูกค้าอาจมีการสั่งซื้อ/สั่งผลิตจากผู้ผลิตหลายราย
เพื่อลดความเสี่ยงจากการไม่ได้รับสินค้าตามกำหนด
คู่แข่งขันในประเทศจึงไม่ถือเป็นคู่แข่งขันทางตรง

อย่างไรก็ตาม ในแง่การแข่งขันในตลาดโลกนับว่ามีการแข่งขันที่ค่อนข้างรุนแรง
โดยเฉพาะการแข่งขันจากประเทศจีนซึ่งมีความได้เปรียบด้านต้นทุนการผลิต
และยังเป็นผู้ผลิตสินค้าให้กับบริษัทต่าง ๆ ในประเทศสหรัฐอเมริกา ประเทศในกลุ่มสหภาพยุโรป
และประเทศญี่ปุ่น ซึ่งแม้ว่าความกดดันทางด้านราคาซึ่งเกิดจากผู้ผลิต PCB
ในจีนที่ทำให้มีการผลิตสินค้าราคาถูกเข้าสู่ตลาดเพิ่มมากขึ้นและส่งผลให้เกิดการเปรียบเทียบราคาทางอ้อม
แต่ผลิตภัณฑ์แผ่นพิมพ์วงจรอิเล็กทรอนิกส์ที่ผลิตในประเทศจีนไม่ใช่คู่แข่งโดยตรงของบริษัท
เนื่องจากผู้ผลิตในประเทศจีนจะเน้นกลุ่มตลาดสินค้าระดับล่างเพราะเทคโนโลยีในการผลิตที่ใช้เป็นแบบ
Mass Production ซึ่งเน้นการผลิตในปริมาณมากและมีต้นทุนต่ำ
แต่มีมาตรฐานคุณภาพสินค้าที่ต่ำกว่าเมื่อเทียบกับประเทศไทย ซึ่งบริษัทนับว่าเป็นผู้ผลิต PCB
ที่ใช้เทคโนโลยีสูงซึ่งหากสามารถควบคุมต้นทุนการผลิตได้ดีจะไม่ได้รับผลกระทบดังกล่าวเนื่องจากเป็นการแข่งขันที่เน้นด้านคุณภาพและความน่าเชื่อถือมากกว่าการแข่งขันทางด้านราคา
นอกจากนี้ ต้นทุนการผลิตของประเทศจีนก็มีแนวโน้มสูงขึ้น
ประเทศไทยจึงยังมีความได้เปรียบในการผลิตแผงวงจรเครื่องใช้ไฟฟ้าและอิเล็กทรอนิกส์เมื่อเทียบกับคู่แข่งในอาเซียนอื่น
ๆ นอกจากนี้ การขยายตัวของบริษัทรับจ้างประกอบแผงวงจรอิเล็กทรอนิกส์ (Contracted
electronic manufacturing : CEM)
ทำให้ประเทศไทยซึ่งนับเป็นตลาดหลักของการรับจ้างประกอบแผงวงจรอิเล็กทรอนิกส์ที่สำคัญมีโอกาสเติบโตในอนาคต

กลยุทธ์การแข่งขันของธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า

ความพร้อมในด้านคุณภาพมาตรฐานในการผลิต
เนื่องจากเทคโนโลยีในการผลิตของอุตสาหกรรมอิเล็กทรอนิกส์โดยรวมในประเทศยังไม่ได้รับการส่งเสริมให้ทันสมัยเท่าเทียมกับต่างประเทศ
ทำให้ต้องอาศัยเทคโนโลยีบางอย่างจากต่างประเทศ เข้ามาใช้ในการผลิต
ซึ่งบริษัทมีข้อได้เปรียบจากได้รับการถ่ายทอดเทคโนโลยีการผลิต (Know How)
จากผู้ผลิตและวิจัยจากประเทศญี่ปุ่น เพื่อผลิตสินค้าซึ่งเป็นที่ต้องการของลูกค้า
ทำให้ได้ฐานลูกค้าของเจ้าของ Know How เพิ่มเติมด้วย
ประกอบกับมีทีมงานที่มีประสบการณ์และความชำนาญในการพัฒนาผลิตภัณฑ์
ทำให้บริษัทมีความพร้อมในการผลิตและจัดส่งสินค้าทันทีที่ได้รับคำสั่งซื้อ

การใช้เทคโนโลยีการผลิตที่ สามารถรองรับการปรับเปลี่ยนการผลิตสินค้ารูปแบบใหม่
บริษัทมีนโยบายลงทุนในเครื่องจักรที่มีเทคโนโลยีที่ทันสมัยอย่างสม่ำเสมอ
เพื่อการรองรับการผลิตผลิตภัณฑ์ที่มีความซับซ้อนของลูกค้า ทั้งนี้ โรงงานผลิตสินค้าของบริษัท
ยังมีมาตรฐานการผลิตได้รับใบรับรองมาตรฐาน ISO 9001:2000 จากสถาบันรับรองมาตรฐาน
SGS (THAILAND) LIMITED SYSTEM & SERVICE CERTIFICATION
ซึ่งทำให้ลูกค้ามั่นใจว่าบริษัทมีกระบวนการผลิตที่มีมาตรฐาน นอกจากนี้
ยังมีการบริหารสายการผลิตให้สามารถรองรับการปรับเปลี่ยนเพื่อการผลิตสินค้ารูปแบบใหม่
เพื่อให้สามารถใช้เครื่องจักรได้อย่างมีประสิทธิภาพภายใต้คำสั่งซื้อที่มีการเปลี่ยนแปลง
และยังสามารถรองรับการผลิตให้กับผลิตภัณฑ์ต่าง ๆ ของบริษัทด้วย

ความพร้อมทางเทคโนโลยีในการปรับเปลี่ยนสายการผลิตเพื่อรองรับผลิตภัณฑ์รูปแบบใหม่
นอกจากบริษัทจะเป็นผู้ผลิตผลิตภัณฑ์ที่มีคุณภาพและมีมาตรฐาน
ซึ่งเป็นปัจจัยพื้นฐานของในการคัดเลือกผู้ผลิตและประกอบแผงวงจรอุปกรณ์โทรคมนาคม
และอิเล็กทรอนิกส์แล้ว
บริษัทยังใช้กลยุทธ์การปรับเปลี่ยนสายการผลิตเพื่อรองรับผลิตภัณฑ์รูปแบบใหม่สำหรับทั้งภายใต้ตราสินค้าของลูกค้าตราสินค้าของบริษัท
เพื่อให้สามารถใช้งานเครื่องจักรในการผลิตได้อย่างมีประสิทธิภาพ

มีกำลังการผลิตที่เพียงพอที่รองรับความต้องการสั่งซื้อเป็นจำนวนมาก
บริษัทมีการลงทุนอย่างสม่ำเสมอเพื่อนำเทคโนโลยีระดับสูงมาใช้ในกระบวนการผลิต
ทั้งนี้เพื่อให้มีกำลังการผลิตที่เพิ่มขึ้น
และมีความสามารถในการผลิตก้าวทันตามเทคโนโลยีของผลิตภัณฑ์ที่เปลี่ยนแปลง
และสามารถรักษาโอกาสในการแข่งขันได้

มีราคาที่สามารถแข่งขันได้ บริษัทให้ความสำคัญในการแข่งขันด้านราคา
โดยพยายามที่จะรักษาระดับต้นทุนการผลิตให้สามารถแข่งขันได้
โดยทำข้อตกลงกับเจ้าของเทคโนโลยีการผลิตรายหนึ่ง ให้บริษัทสามารถสั่งซื้อวัตถุดิบผ่านได้
เพื่อให้ได้ประโยชน์จากการประหยัดต่อขนาด (Economy of Scale)
ประกอบกับการควบคุมต้นทุนการผลิตในส่วนต่าง ๆ ให้อยู่ในระดับที่บริษัทสามารถแข่งขันด้านราคาได้

การมีพันธมิตรทางธุรกิจที่มีศักยภาพด้านการออกแบบและวิจัย ซึ่งมีฐานลูกค้าแข็งแกร่ง
จากการที่บริษัทมีพันธมิตรทางธุรกิจที่มีศักยภาพด้านการออกแบบและวิจัยให้ผลิตภัณฑ์ชั้นนำระดับโลก
เป็นผู้สนับสนุนเทคโนโลยีการผลิต (Know How) เช่น ให้คำแนะนำด้านการผลิต การควบคุมคุณภาพ
การให้ยืมเครื่องมือทดสอบ
ตลอดจนให้การสนับสนุนด้านการจัดหาวัตถุดิบที่มีคุณภาพตรงตามที่ลูกค้าต้องการ
ซึ่งทำให้บริษัทเกิดการประหยัดต่อขนาด
และมีต้นทุนการผลิตในระดับที่เหมาะสมและสามารถแข่งขันได้ นอกจากนี้
บริษัทวิจัยที่เป็นพันธมิตรทางธุรกิจของบริษัทยังเป็นผู้พัฒนาผลิตภัณฑ์ให้กับผู้ผลิตผลิตภัณฑ์ที่มีชื่อเสียงชั้นนำระดับโลกเป็นจำนวนมาก
และได้รับการยอมรับเป็นอย่างดี ทำให้มีฐานลูกค้าที่แข็งแกร่ง ดังนั้น
บริษัทจึงสามารถสร้างฐานลูกค้าใหม่ขึ้นได้โดยได้รับการสนับสนุนจากพันธมิตรของบริษัทอีกด้วย

การมุ่งเน้นบริการหลังการขายที่ต่อเนื่อง และรักษาความพึงพอใจของลูกค้า บริษัท
มุ่งเน้นการให้บริการหลังการขายที่ต่อเนื่องโดยฝ่ายบริการลูกค้าของบริษัท
และการได้รับการสนับสนุนจากตัวแทนจำหน่ายที่ครอบคลุมทั่วประเทศ เช่น
การให้คำแนะนำในการใช้ผลิตภัณฑ์ด้วยความเชี่ยวชาญ
การให้บริการด้านอะไหล่ที่มีสำรองอย่างเพียงพอ และมีบริการซ่อมแซมแก้ไขที่รวดเร็ว
ส่งผลให้ลูกค้าเกิดความรู้สึกที่ดีต่อการใช้ผลิตภัณฑ์ของบริษัท เป็นการทำให้ลูกค้าจดจำตราสินค้า
เกิดความเชื่อถือ และเกิดความมั่นใจในการใช้ผลิตภัณฑ์หรือบริการของบริษัท ส่งผลให้บริษัทมีรายได้
นอกจากนี้บริษัทยังสร้างความสัมพันธ์ที่ดีกับลูกค้า
ด้วยการสำรวจความพึงพอใจของลูกค้าเพื่อการปรับปรุงบริการให้ดีขึ้น

กลุ่มลูกค้าเป้าหมายของธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า

บริษัทจะมุ่งเน้นกลุ่มลูกค้าเป้าหมายเป็นกลุ่มผู้ผลิตสินค้าต้นแบบ (Original Electronics
Manufacturing: OEM)
ซึ่งเป็นเจ้าของตราสินค้าจากต่างประเทศที่มีฐานการผลิตสินค้าในประเทศไทย
โดยในปัจจุบันบริษัทมีลูกค้าอยู่ในหมวดอุตสาหกรรมต่างๆ
ทั้งในอุตสาหกรรมโทรคมนาคมและชิ้นส่วนอิเล็กทรอนิกส์ ได้แก่ ผู้ผลิตเครื่องปรับอากาศ
(บจก.ไดกิ้น อินดัสตรี้ (ประเทศไทย)) ผู้ผลิตเครื่องเล่น ดีวีดี และผู้ผลิตวิทยุติดรถยนต์
(บจก.โซนี่ เทคโนโลยี (ประเทศไทย) และบจก.ไพโอเนียร์ แมนูแฟคเจอริ่ง (ประเทศไทย))
ผู้ผลิตอุปกรณ์คีย์บอร์ดคอมพิวเตอร์ (บจก.มินิแบร์ ไทย ลิมิเต็ด) และผู้ผลิตโทรศัพท์เคลื่อนที่
(บจก.พีซีทีที) เป็นต้น นอกจากนี้
บริษัทยังมีนโยบายที่จะขยายฐานลูกค้าที่เป็นผู้จำหน่ายอุปกรณ์อิเล็กทรอนิกส์ ต่าง ๆ
ที่ให้บริษัทเป็นผู้ผลิตสินค้าในลักษณะรับเหมาผลิต (Turnkey) มากขึ้น เช่น
อุปกรณ์สื่อสารรับส่งข้อมูลผ่านดาวเทียมความเร็วสูง (Broadband) สำหรับโครงการดาวเทียม
IPSTAR ของ บมจ.ชินแซทเทลไลท์ ผู้จำหน่ายอุปกรณ์รับส่งข้อมูลผ่านดาวเทียมติดยานพาหนะ
(Vehicle Tracking) และผู้จำหน่ายมิเตอร์ไฟฟ้าระบบอิเล็กทรอนิกส์ (Electronic
Watt-Hour Meter) เป็นต้น

การจำหน่ายและช่องทางการจำหน่ายของธุรกิจผลิตและประกอบแผงวงจรอุปกรณ์โทรคมนาคม
และอิเล็กทรอนิกส์ ภายใต้ตราสินค้าของลูกค้า

ปัจจุบัน บริษัทจัดจำหน่ายทั้งทางตรงและผ่านนายหน้าตัวแทนในสัดส่วน 91:9
บริษัทจะเน้นการจำหน่ายทางตรงเป็นหลัก
เนื่องจากบริษัทต้องการนำเสนอประสบการณ์ในการรับงานของบริษัท เทคโนโลยีการผลิต
กระบวนการผลิต วิธีการเก็บวัตถุดิบ ประสบการณ์ของทีมงาน และผู้บริหาร
เพื่อทำให้ลูกค้าไว้วางใจให้บริษัทผลิตสินค้า ดังนั้น
ลูกค้าจะมีการเข้ามาเยี่ยมชมหรือตรวจสอบโรงงานก่อนมีการตกลงให้บริษัทผลิตสินค้าให้
และลูกค้าบางรายอาจจะมีการส่งทีมงานฝ่ายเทคนิคเข้าทำงานร่วมกับฝ่ายผลิตของบริษัทเพื่อร่วมวางแผนด้วย
โดยที่กระบวนการผลิตสินค้าประกอบด้วย การออกแบบกระบวนการผลิต
และวิเคราะห์ต้นทุนในการผลิตเพื่อทำข้อเสนอให้กับลูกค้า การผลิตสินค้าตัวอย่าง (Pilot Run)
จนถึงการเริ่มดำเนินการผลิตและส่งมอบสินค้าตามคำสั่งซื้อของลูกค้า นอกจากนี้
บริษัทยังใช้ช่องทางการหาลูกค้าใหม่ โดยการประชาสัมพันธ์ผ่านเวปไซท์ของบริษัท คือ
www.forth.co.th การแนะนำและชักชวนจากกลุ่มลูกค้าปัจจุบันของบริษัท
และจากการแนะนำโดยผู้บริหารของบริษัท และจากเจ้าของ Know How การผลิตด้วย เป็นต้น

1.  ธุรกิจผลิตและติดตั้งระบบสัญญาณไฟจราจร

ธุรกิจการติดตั้งระบบสัญญาณไฟจราจรในประเทศไทยนับตั้งแต่อดีต
เป็นการนำเข้าผลิตภัณฑ์สัญญาณไฟจราจรจากต่างประเทศเพื่อใช้ในด้านระบบจราจรและโคมสัญญาณไฟจราจร
หรือเป็นผู้รับเหมาโครงการภายในประเทศและสั่งซื้อวัตถุดิบจากต่างประเทศเป็นหลัก
ซึ่งในอดีตนิยมใช้หลอดไฟแบบ Halogen
แต่ในปัจจุบันระบบสัญญาณไฟจราจรที่เป็นเทคโนโลยีล่าสุดและได้รับความนิยมอย่างมาก ได้แก่
ไดโอดเรืองแสง (Light Emitting Diode - LED)
ซึ่งเกิดจากความก้าวหนาของเทคโนโลยีเซมิคอนดักเตอร ทําใหเทคโนโลยีของ LED
กาวหนาอยางรวดเร็วตามไปดวย จึงไดมีการนํา LED มาใชประโยชนแพรหลายมากขึ้น
เชน สัญญาณจราจร ไฟทายรถยนต ปายสัญญาณตางๆ ไฟฉาย ไฟให้สัญญาณของประภาคาร
จอภาพยนตรขนาดใหญ ยิ่งไปกวานั้น หนาจอ LCD
ของโทรศัพทมือถือที่ใชกันทั่วไปเกือบทั้งหมดจะใหแสงสวางดวย LED
ในขณะเดียวกันรัฐบาลประเทศตางๆ ไดสงเสริมการใชประโยชนจาก LED
เพื่อลดการใช้พลังงาน เปนตนวา กระทรวงเศรษฐกิจของไตหวันได้ประกาศการลงทุน 2,100
ลานเหรียญไตหวันในเดือนเมษายน 2550 วา
เพื่อจะเปลี่ยนไฟสัญญาณจราจรทั่วประเทศมาเปนการใช LED ทั้งหมดภายใน3
ปยิ่งไปกวานั้นในอนาคตจะเปลี่ยนไฟที่ใหแสงสวางแกถนนมาเปนLED เชนเดียวกัน

จากการนําไปประยุกตใชอยางแพรหลาย ทําใหปจจุบันตลาด LED
แบบที่มีแสงสวางสูงไดเติบโตอยางรวดเร็วจาก 122 ลานเหรียญสหรัฐฯ ในป 2538
เปนมากกว่า 170 ลานเหรียญสหรัฐฯ ในป 2551
และคาดวาในอนาคตเติบโตขึ้นในอัตตราสูงถึงปละ 25% โดยสัดสวนมากกวาครึ่งหนึ่ง คือ 52%
นําไปใชในการใหแสงสวางแกจออุปกรณอิเล็กทรอนิกสแบบเคลื่อนที่ เชน
จอโทรศัพทมือถือ จอของกลองดิจิตอล ฯลฯ รองลงมา คือ ใชในปายและจอภาพขนาดใหญ
14% ใชในรถยนต 14% จุดเด่นของหลอด LED
คือสามารถตอบสนองความต้องการของผู้บริโภคได้ดีกว่าหลอดประเภทอื่น ทั้งความ
สามารถในการปรับเปลี่ยนสีแสงต่างๆได้หลากหลาย และยังสามารถพัฒนาเทคโนโลยีไปสู่การเป็น
LED สปริง หรือ เทคโนโลยีแสงสว่างที่สามารถดัดแปลงส่วนโค้งส่วนเว้าเพื่อการตกแต่งห้อง
เฟอร์นิเจอร์ และมุมต่างๆ ของอาคาร รวมถึงช่วยในการประหยัดพลังงานมากกว่า นอกจากนี้ LED
ยังถูกพัฒนาให้มีความสว่างที่เพิ่มมากขึ้น ส่งผลให้สามารถให้แสงสว่างในระยะทางที่ไกลขึ้น

ในด้านการนำ LED มาใช้กับระบบสัญญาณไฟจราจรนั้น
ทางหน่วยงานของกรุงเทพมหานครได้ให้ความสนใจที่จะจัดซื้ออุปกรณ์ดังกล่าวเพื่อใช้ในงานต่าง ๆ
อาทิเช่น ไฟส่องสว่างทางข้าม, กล่องไฟรูปคนข้ามระบบปุ่มกด, LED
สัญญาณไฟกระพริบและโคมไฟจราจร เป็นต้น หลังจากผลทดลองใช้หลอดสัญญาณไฟจราจรชนิด LED
เป็นที่น่าพอใจเนื่องจากประสิทธิภาพในการให้แสงสว่างที่ชัดเจน ตลอดอายุการใช้งานกว่า 10 ปี
และยังประหยัดพลังงานไฟฟ้ากว่า 70% สามารถแสดงผลการทำงานให้สอดคล้อง
เหมาะสมเป็นไปตามมาตรฐานสากล
ภาครัฐบาลจึงมีการจัดสรรงบประมาณเพื่อจัดซื้ออุปกรณ์และสัญญาณไฟจราจรที่ทำจาก LED มากขึ้น
ซึ่งหลังจากประเทศไทยสามารถผลิตระบบสัญญาณไฟจราจรแบบ LED ขึ้นได้เป็นผลสำเร็จ
หน่วยงานของกรุงเทพมหานครจึงเน้นการจัดซื้ออุปกรณ์ดังกล่าวจากผู้ผลิตในประเทศมากขึ้นอุตสาหกรรมผลิตและติดตั้งระบบสัญญาณไฟจราจรในปัจจุบันจึงเกิดขึ้นเพื่อรองรับการขยายตัวของปริมาณความต้องการใช้ในสินค้าดังกล่าวตามโครงการของหน่วยงานต่างๆ
และยังส่งเสริมให้นำไปใช้ในอุปกรณ์อื่นมากขึ้น เช่น ป้ายเตือนจุดอันตราย,
สัญญาณไฟควบคุมช่องทางเดินรถ เป็นต้น ซึ่งหน่วยงานที่รับผิดชอบในโครงการดังกล่าว ได้แก่
กรุงเทพมหานคร มีพื้นที่รับผิดชอบในเขตกรุงเทพมหานคร เทศบาลท้องถิ่น
มีพื้นที่รับผิดชอบในเขตเทศบาลท้องถิ่นนั้น ๆ องค์การบริหารส่วนตำบล
มีพื้นที่รับผิดชอบตามท้องถิ่นต่างๆ กรมทางหลวงซึ่งมีพื้นที่รับผิดชอบตามเขตพื้นที่ระหว่างจังหวัด
และกรมทางหลวงชนบท โดยมีลักษณะการซื้อขายเป็นแบบประมูลโครงการตามวาระต่าง ๆ
ในแต่ละผลิตภัณฑ์ เช่น ตู้ควบคุมสัญญาณไฟจราจร โคมสัญญาณไฟจราจร เครื่องนับเวลาถอยหลัง
สัญญาณไฟคนข้ามถนนอัจฉริยะ สัญญาณไฟสลับช่องจราจร และ ไฟกระพริบระบบพลังงานแสงอาทิตย์
เป็นต้น โดยปัจจุบันมีจำนวนองค์กรหรือหน่วยงานทางราชการต่าง ๆ
ทั่วประเทศที่รับผิดชอบในการสั่งซื้อผลิตภัณฑ์ดังกล่าว
ประกอบด้วยเทศบาลทั่วประเทศและองค์การบริหารส่วนตำบลทั่วประเทศ ซึ่ง ณ. เดือนมกราคมปี
2552 มีจำนวน 1,192 แห่งและ 6,738 แห่ง ตามลำดับดังนั้น
จะเห็นได้ว่าตลาดในหน่วยงานส่วนภูมิภาคและโครงการต่าง ๆ
ของกรมทางหลวงยังมีศักยภาพที่จะเพิ่มมูลค่าเงินหมุนเวียนสู่ธุรกิจการติดตั้งระบบสัญญาณไฟจราจรอีกมาก
และส่งผลให้เกิดโอกาสในการเติบโตของผลิตภัณฑ์ในอุตสาหรรมกลุ่มนี้ต่อไป

ภาวะการแข่งขันและกลยุทธ์การตลาดของธุรกิจผลิตและติดตั้งระบบสัญญาณไฟจราจร

ดังที่กล่าวมาแล้วว่าการติดตั้งระบบสัญญาณไฟจราจรในประเทศ หน่วยงานราชการต่าง ๆ
เริ่มเปลี่ยนจากการนำเข้าผลิตภัณฑ์จากต่างประเทศซึ่งมีมูลค่าการใช้จ่ายในการติดตั้งและการบำรุงรักษาค่อนข้างสูง
มาให้ความสนใจที่การจัดซื้ออุปกรณ์จากผู้ผลิตในประเทศมากขึ้น
หลังจากในประเทศไทยมีผู้ที่สามารถผลิตระบบสัญญาณไฟจราจรให้เป็นที่ยอมรับด้านคุณภาพได้
ซึ่งบริษัทนับว่าเป็นผู้นำตลาดของประเทศในธุรกิจผลิตภัณฑ์ระบบสัญญาณไฟจราจรนี้
จากการพัฒนาผลิตภัณฑ์ระบบสัญญาณไฟจราจร LED ขึ้นเป็นบริษัทแรกในประเทศไทย
โดยมีผลงานที่โดดเด่นจากการทดสอบใช้งานของหน่วยงานต่างๆ เช่น ในปี 2546
ผลิตภัณฑ์ตู้ควบคุมสัญญาณไฟจราจร โคมสัญญาณไฟจราจรชนิด LED และเครื่องนับเวลาถอยหลัง ชนิด
LED ได้ผ่านการรับรองคุณภาพจากสำนักงานมาตรฐานผลิตภัณฑ์ (มอก.) และในปี 2547 – 2548
ผลิตภัณฑ์โคมสัญญาณไฟจราจร และโคมสัญญาณไฟจราจรสำหรับคนข้ามถนน
ได้ผ่านการรับรองจากกรมวิทยาศาสตร์บริการ เป็นต้น และด้วยคุณสมบัติของหลอด LED
ดังกล่าวที่ใช้กระแสไฟฟ้าน้อยกว่าหลอดแบบ Halogen มีอายุการใช้งานนานกว่าแบบเดิม 5 – 10
ปี และให้ความปลอดภัยต่อผู้ใช้รถใช้ถนนสูงกว่า เนื่องจากในโคมสัญญาณไฟจราจร
ประกอบด้วยหลอด LED จำนวนมาก หากมีหลอดใดหลอดหนึ่งหมดอายุการใช้งานหรือเสื่อมสภาพ
โคมสัญญาณไฟนั้นก็จะยังคงใช้งานได้อย่างเป็นปกติโดยผู้ใช้รถใช้ถนนอาจไม่รู้สึกถึงความแตกต่าง
ดังนั้น หน่วยงานราชการต่าง ๆ
ทั้งในกรุงเทพมหานครและต่างจังหวัดต่างให้การยอมรับผลิตภัณฑ์ของบริษัทเพื่อใช้ติดตั้งทดแทนสัญญาณไฟจราจรเดิมที่เสื่อมสภาพลง
หรือใช้ติดตั้งตามทางแยกที่เกิดขึ้นใหม่
ซึ่งปัจจุบันความต้องการจะเน้นไปที่การผลิตเพื่อทดแทนสินค้าที่ใช้อยู่เดิมซึ่งชำรุดและเสื่อมโทรมมากขึ้น

ในปัจจุบัน บริษัทจึงยังครองความเป็นผู้นำผลิตภัณฑ์ระบบสัญญาณไฟจราจรในประเทศไทยทั้งหมด
โดยได้รับการไว้วางใจจากทางกรุงเทพมหานครให้ดำเนินโครงการติดตั้งสัญญาณไฟจราจรในกรุงเทพฯ
ทั้งหมด และเพื่อรักษาความเป็นอันดับหนึ่ง
บริษัทยังคงให้ความสำคัญในการพัฒนาผลิตภัณฑ์ใหม่อย่างต่อเนื่อง
ทำให้บริษัทมีความได้เปรียบคู่แข่งขันทั้งในประเทศและต่างประเทศ
ทั้งในด้านการให้บริการหลังการขายและให้บริการบำรุงรักษาที่รวดเร็ว
เนื่องจากบริษัทเป็นผู้ผลิตมีการสำรองวัตถุดิบและอะไหล่ที่เพียงพอ
ไม่ต้องรอสั่งซื้ออะไหล่จากต่างประเทศซึ่งต้องใช้เวลานานกว่า
คุณภาพที่เป็นมาตรฐานมากว่าสินค้าจากประเทศจีนหรือไต้หวันในราคาที่สามารถแข่งขันได้
ซึ่งกลยุทธ์ในการแข่งขันของบริษัทมีรายละเอียด ดังนี้

กลยุทธ์การแข่งขันของธุรกิจผลิตและติดตั้งระบบสัญญาณไฟจราจร

มาตรฐานคุณภาพและคุณสมบัติของสินค้าเป็นที่ยอมรับจากหน่วยงานราชการ
จากการที่ผลิตภัณฑ์ของบริษัทเกี่ยวข้องกับการให้สัญญาณไฟจราจร
และระบบความปลอดภัยทางการจราจร ดังนั้น ผลิตภัณฑ์ต่าง ๆ
ของบริษัทจึงได้ผ่านการทดสอบคุณสมบัติจากหน่วยงานต่าง ๆ
เพื่อมั่นใจได้ว่าจะมีคุณภาพและความทนทานต่อการใช้งาน นอกจากนี้
ผลิตภัณฑ์ที่บริษัทได้ผลิตและติดตั้งไปแล้วทั้งหมดมีคุณสมบัติที่โดดเด่นในเรื่องของการประหยัดพลังงานและมีคุณภาพเป็นที่ยอมรับจากหน่วยงานราชการทั้งในกรุงเทพมหานคร
และต่างจังหวัด
ซึ่งมาตรฐานของหน่วยงานราชการเหล่านี้นับว่าเป็นหลักฐานอ้างอิงถึงคุณภาพที่โดดเด่นของผลิตภัณฑ์ได้เป็นอย่างดี

มีความสามารถในการแข่งขันด้านราคา บริษัทสามารถจัดซื้อวัตถุดิบสำคัญได้โดยตรงจากผู้ผลิต
และจัดซื้อวัตถุดิบอื่นผ่านบริษัทในเครือ ประกอบกับการควบคุมต้นทุนที่เหมาะสม
จึงทำให้บริษัทมีต้นทุนการผลิตเอื้อให้สามารถกำหนดราคาที่แข่งขันกับผลิตภัณฑ์จากผู้ผลิตในต่างประเทศได้

พัฒนาผลิตภัณฑ์รูปแบบใหม่
เพื่อตอบสนองความต้องการของลูกค้าบริษัทให้ความสำคัญกับการพัฒนาผลิตภัณฑ์ใหม่
เพื่อตอบสนองความต้องการของลูกค้า
และรักษาความเป็นผู้นำของผลิตภัณฑ์ระบบสัญญาณไฟจราจรในประเทศไทย

มีวัตถุดิบและอะไหล่สำรองที่เพียงพอ
จากการที่บริษัทมีผลงานติดตั้งผลิตภัณฑ์ของบริษัทให้กับหน่วยงานราชการหลายแห่ง
ซึ่งส่วนใหญ่จะมีการรับประกันผลงานการติดตั้งเป็นเวลาประมาณ 2 ปี อย่างไรก็ตาม
จากการที่บริษัทเป็นผู้ผลิตระบบสัญญาณไฟจราจรด้วย
จึงมีความพร้อมด้านการสำรองวัตถุดิบและอะไหล่ที่เพียงพอ
ทั้งนี้บริษัทคาดว่าจะสามารถให้บริการด้านอะไหล่ได้เป็นระยะเวลาประมาณ 8 ปี

บริการหลังการขายที่รวดเร็ว นอกจากคุณภาพสินค้าที่ดีแล้ว
บริษัทยังให้ความสำคัญกับการบริการหลังการขายที่รวดเร็ว
โดยมีนโยบายให้บริการรับแจ้งปัญหาจากลูกค้า 24 ชั่วโมง ตลอดทั้ง 7 วันทำการ โดยทีม
Service ที่มีความเชี่ยวชาญและพร้อมเข้าถึงพื้นที่ทันที่ที่ได้รับแจ้ง มีเครื่องมือในการซ่อมที่ครบครัน
และทันสมัย โดยมีขั้นตอนการดำเนินการที่เป็นมาตรฐานตามข้อกำหนดของบริษัทอย่างเคร่งครัด

การรับประกันคุณภาพสินค้า บริษัทมีนโยบายการรับประกันคุณภาพสินค้าที่ผลิตและจำหน่ายจากบริษัท
หากลูกค้าพบปัญหาในระหว่างระยะเวลารับประกัน
สามารถแจ้งมายังบริษัทเพื่อดำเนินการตรวจเช็คและซ่อมฟรีทั้งค่าแรงและอะไหล่
โดยไม่เสียค่าใช้จ่าย

กลุ่มลูกค้าเป้าหมายของธุรกิจผลิตและติดตั้งระบบสัญญาณไฟจราจร

กลุ่มลูกค้าเป้าหมายของธุรกิจผลิตและติดตั้งระบบสัญญาณไฟจราจรเป็นหน่วยงานทางราชการที่รับผิดชอบในด้านการติดตั้งสัญญาณไฟจราจร
ซึ่งส่วนใหญ่สามารถจัดสรรงบประมาณในการติดตั้งและบำรุงรักษาอุปกรณ์และระบบสัญญาณไฟจราจรได้เอง
โดยสามารถแบ่งกลุ่มลูกค้าได้เป็น 5 หน่วยงานหลักตามลักษณะของพื้นที่ความรับผิดชอบ ได้แก่

1)  กรุงเทพมหานคร
    รับผิดชอบในเขตพื้นที่กรุงเทพมหานครซึ่งงบประมาณในการจัดการด้านการติดตั้งระบบสัญญาณไฟจราจรของหน่วยงานดังกล่าวนี้
    ไม่ต้องผ่านสำนักงบประมาณแผ่นดิน แต่จะแบ่งงบประมาณออกเป็นสองส่วน คือ
    งบประมาณที่ได้รับการอุดหนุนจากรัฐบาลและงบประมาณในส่วนของกรุงเทพมหานคร

2)  กรมทางหลวง
    เป็นผู้รับผิดชอบในโครงการเชื่อมโยงถนนสายหลักของประเทศหรือเขตพื้นที่ระหว่างจังหวัดโดยงบประมาณในการจัดการด้านการติดตั้งระบบสัญญาณไฟจราจรของหน่วยงานดังกล่าวนี้
    แบ่งออกเป็น 2 ส่วนคือ
    งบประมาณจากกระทรวงคมนาคมและงบอุดหนุนจากหน่วยงานที่เกี่ยวข้อง

3)  กรมทางหลวงชนบท รับผิดชอบในโครงการเชื่อมโยงถนนสายรองต่างๆ ทั่วประเทศ
    โดยงบประมาณในด้านการติดตั้งระบบสัญญาณไฟจราจรของหน่วยงานดังกล่าว
    ต้องได้รับความเห็นชอบจากผู้เกี่ยวข้องซึ่งผ่านทางสำนักงบประมาณแผ่นดิน

4)  องค์กรปกครองส่วนท้องถิ่น ได้แก่ เทศบาล องค์การบริหารส่วนตำบล(อบต.)
    และองค์การบริหารส่วนจังหวัด(อบจ.) รับผิดชอบในเขตพื้นที่
    โดยไม่ต้องผ่านสำนักงบประมาณแผ่นดิน
    ซึ่งแต่ละจังหวัดมีอำนาจในการบริหารและจัดการอย่างอิสระ ซึ่ง ณ. เดือนมกราคมปี 2552
    เทศบาลมีจำนวน 1,192 แห่ง องค์การบริหารส่วนตำบล มีจำนวน 6,738 แห่ง
    ส่วนองค์การบริหารส่วนจังหวัด จะมีอยู่ในทุกจังหวัดๆ ละ 1 แห่ง รวม 75 แห่ง

5)  ลูกค้าต่างประเทศ จำหน่ายผลิตภัณฑ์ผ่านตัวแทนจำหน่ายในประเทศเพื่อนบ้านใกล้เคียง ได้แก่
    ประเทศเวียตนาม ลาว มาเลเซีย สิงคโปร์ กัมพูชา

การจำหน่ายและช่องทางการจำหน่ายของธุรกิจผลิตและติดตั้งระบบสัญญาณไฟจราจร

บริษัทใช้ช่องทางการจัดจำหน่าย 2 ทางได้แก่ การจำหน่ายทางตรง (Direct)
โดยมีทีมงานขายตรงแยกตามสายผลิตภัณฑ์ มีความเข้าใจในลักษณะผลิตภัณฑ์
และมีความชำนาญในผลิตภัณฑ์ที่จัดจำหน่าย
โดยมีนโยบายจำหน่ายทางตรงให้กับลูกค้าที่เป็นโครงการขนาดใหญ่ นอกจากนี้
ยังจำหน่ายผลิตภัณฑ์ผ่านตัวแทนจำหน่าย (Dealer) ประมาณ 25 ราย
ซึ่งเป็นผู้มีประสบการณ์ติดต่องานกับหน่วยงานราชการต่างๆ
และมีความสามารถทำการตลาดให้กับบริษัทได้

1.  อุตสาหกรรมการจำหน่ายชิ้นส่วนอิเล็กทรอนิกส์

อุตสาหกรรมอิเล็กทรอนิกส์นับว่ามีความสำคัญและเป็นกลไกหลักในการขับเคลื่อนของเศรษฐกิจไทย
โดยในช่วง 11 เดือนแรกของปี 2551 (มกราคม-พฤศจิกายน 2551)
สามารถสร้างรายได้จากการส่งออกคิดเป็นร้อยละ 17.6 ของมูลค่าส่งออกรวมของประเทศ
และขยายตัวร้อยละ 6.0 เทียบกับระยะเดียวกันของปีก่อน อย่างไรก็ตาม
ปัญหาวิกฤตการการเงินทั่วโลกที่ส่งผลกระทบต่อการขยายตัวทางเศรษฐกิจของประเทศในกลุ่ม G3
(สหรัฐอเมริกา, สหภาพยุโรป, และญี่ปุ่น)
ย่อมส่งผลกระทบต่อเศรษฐกิจไทยและการส่งออกสินค้าอิเล็กทรอนิกส์ของไทยตามไปด้วย
โดยคาดว่าความต้องการชิ้นส่วนอิเล็กทรอนิกส์ที่ใช้ในการผลิตจะลดลง
ซึ่งอุตสาหกรรมการจำหน่ายชิ้นส่วนอิเล็กทรอนิกส์ของบริษัทนั้น
จะเป็นไปในทิศทางเดียวกับแนวโน้มของการประกอบการในอุตสาหกรรมอิเล็กทรอนิกส์โดยทั่วไปและอุตสาหกรรมเครื่องใช้ไฟฟ้าอย่างหลีกเลี่ยงไม่ได้

สถานะของอุตสาหกรรมอิเล็กทรอนิกส์และเครื่องใช้ไฟฟ้าในปี 2551 (เดือนมกราคม – พฤศจิกายน
2551)

ธุรกิจจำหน่ายชิ้นส่วนอิเล็กทรอนิกส์ส่วนใหญ่เป็นการนำเข้าจากต่างประเทศเป็นหลัก
ดังนั้นจึงสามารถพิจารณาอุปสงค์ของชิ้นส่วนอิเล็กทรอนิกส์ได้จากมูลค่าการนำเข้าชิ้นส่วนอิเล็กทรอนิกส์ในประเทศไทย
ซึ่งนับจากปี 2544 เป็นต้นมา มูลค่าการนำเข้าของชิ้นส่วนอิเล็กทรอนิกส์นั้น
เพิ่มขึ้นอย่างต่อเนื่องทุกปี
โดยจากรายงานของกรมศุลกากรพบว่าสถิติมูลค่าการนำเข้าของชิ้นส่วนอิเล็กทรอนิกส์ของประเทศไทยในหมวด
HS 8542 ซึ่งประกอบด้วย ไดโอด ทรานซิสเตอรและอุปกรณกึ่งตัวนํา ตั้งแต่ปี 2546-2551
เป็นดังนี้

  มูลค่าการนำเข้าของชิ้นส่วนอิเล็กทรอนิกส์ของประเทศไทยในหมวด HS:8542

[]

จากสถิติมูลค่าการนำเข้าจะเห็นได้ว่าในปี 2551 ไทยนำเข้าอุปกรณ์ส่วนประกอบและอิเล็กทรอนิกส์
มูลค่าในหมวด HS 8542 (ไดโอด ทรานซิสเตอรและอุปกรณกึ่งตัวนํา) รวมทั้งสิ้น 741.2
ล้านบาท ขยายตัวเพิ่มขึ้นถึงร้อยละ 83 เมื่อเทียบกับระยะเดียวกันของปี 2550
โดยการขยายตัวเพิ่มขึ้นดังกล่าวนั้น
สอดคล้องกับการขยายกำลังการผลิตรวมทั้งมูลค่าความต้องการของตลาด Consumer
Electronics ที่เพิ่มขึ้นในปี 2551
โดยแหล่งนำเข้าชิ้นส่วนอิเล็กทรอนิกส์ที่สำคัญส่วนใหญ่มาจากประเทศจีนและญี่ปุ่น อย่างไรก็ดี
จากภาวะเศรษฐกิจที่ชะลอตัวอย่างรุนแรงของประเทศคู่ค้าสำคัญของไทย เช่น สหรัฐ ญี่ปุ่น
และจีนในปี 2552 ทำให้ความต้องการชิ้นส่วนอิเล็กทรอนิกส์นำเข้าเพื่อผลิตสินค้าลดลง
และจะส่งผลให้การนำเข้ามีแนวโน้มหดตัวอย่างรุนแรงเช่นกัน

หากพิจารณาเพิ่มเติมจากดัชนีผลผลิตอุตสาหกรรมอิเล็กทรอนิกส์ซึ่งเป็นอุตสาหกรรมต่อเนื่องจากการจำหน่ายชิ้นส่วนอิเล็กทรอนิกส์
พบว่าถึงแม้ในช่วง 10 เดือนแรกของปี 51 (มกราคม-ตุลาคม 2551)
มูลค่าผลผลิตในอุตสาหกรรมอิเล็กทรอนิกส์จะปรับตัวเพิ่มขึ้นร้อยละ 27.08
เทียบกับระยะเดียวกันปีก่อน จากยอดผลิตที่เพิ่มขึ้นของ Hard disk Drive และ Integrated
Circuit เพื่อใช้ในสินค้า Consumer Electronics รวมทั้งอุปกรณ์บางชนิด เช่น MP3/MP4,
Flash Drive และอุปกรณ์นำทางเคลื่อนที่ (Portable Navigation Devices)
แต่ในช่วงเดือน พฤศจิกายน 2551 กลับหดตัวร้อยละ 6.2 เทียบกับระยะเดียวกันของปีก่อน
จากยอดผลิตที่ลดลงของสินค้าในหมวด IC (Integrated Circuit) หลังจากตลาดส่งออกหลัก
สหรัฐอเมริกามีคำสั่งซื้อที่ลดลงอย่างต่อเนื่องตั้งแต่เดือนกันยายน 51 ที่ผ่านมา
อีกทั้งคำสั่งซื้อล่วงหน้าที่ลดลงของประเทศ อื่น ๆ
อันเป็นผลจากปัญหาวิกฤตเศรษฐกิจและการเงินโลก ทำให้อุปสงค์ตลาดโลกลดลง บริษัทต่าง ๆ
ในอุตสาหกรรมจึงลดการผลิตลงในไตรมาสที่ 4 เพื่อเป็นการปรับตัว
จากแนวโน้มที่ชะลอลงอย่างชัดเจนของอุตสาหกรรมอิเล็กทรอนิกส์ในช่วงไตรมาสที่ 4
นับเป็นจุดเริ่มต้นของวัฏจักรขาลง
ความมั่งคั่งของผู้บริโภคได้ลดลงไปมากจากวิกฤตการเงินและภาวะเงินฝืดทั่วโลกและต้องใช้เวลากว่าอุปสงค์จะเติบโตให้ทันกับอุปทางอีกครั้ง

อย่างไรก็ตาม
ในแง่ความสามารถในการชำระเงินของกลุ่มผู้บริโภคอันส่งผลถึงสภาพคล่องของบริษัทนับว่ายังเป็นปัจจัยบวกอยู่
โดยจากข้อมูลทางการเงินของบริษัทในกลุ่มอิเล็กทรอนิกส์ที่จดทะเบียนในประเทศไทย
พบว่าผลประกอบการในแง่ของกำไรของบริษัทในกลุ่มอิเล็กทรอนิกส์ ณ ไตรมาส 3 ปี 2550
ปรับตัวดีขึ้น สะท้อนจากผลกำไรจากการดำเนินการ (Operating margin)
พบว่าตัวเลขเฉลี่ยอุตสาหกรรมอยู่ที่ร้อยละ 9.8 เพิ่มขึ้นจากไตรมาส 2 ซึ่งอยู่ที่ร้อยละ 7.2
แม้ว่าจะต่ำกว่าปี 2550 แต่ยังอยู่ในเกณฑ์ดีเมื่อเทียบกับบริษัทโดยรวมที่จดทะเบียนในประเทศไทย
จากความสามารถในการทำกำไรดังกล่าว
ส่งผลให้บริษัทในอุตสาหกรรมอิเล็กทรอนิกส์ที่เป็นกลุ่มลูกค้ามีความสามารถในการชำระหนี้ที่ดีขึ้น
และมีฐานะการเงินอยู่ในระดับที่ดีอยู่ อย่างไรก็ตาม ข้อมูลที่นำมาใช้คำนวณมีเพียง 8 บริษัท
ยังมีบริษัทอิเล็กทรอนิกส์ขนาดใหญ่อีกมากที่อยู่นอกตลาดหลักทรัพย์แห่งประเทศไทยและข้อมูลที่เป็นผลการดำเนินงานในอดีต
ไม่สามารถบ่งชี้ผลประกอบการที่แน่นอนในอนาคตได้ โดยเฉพาะในช่วงที่สถานการณ์มีความผันผวน

ในส่วนอุตสาหกรรมเครื่องใช้ไฟฟ้าเริ่มชะลอลงตั้งแต่เดือนมกราคมถึงตุลาคม 2551
โดยปรับตัวลดลงร้อยละ 2.47 เมื่อเทียบกับช่วงเดียวกันของปี 2550
ทั้งนี้เนื่องจากการลดลงของยอดจำหน่ายสินค้าบางประเภท เช่น เครื่องรับโทรทัศน์สีประเภท CRT
และพัดลม
ที่มีความต้องการซื้อปรับลดลงตามเทคโนโลยีที่เปลี่ยนแปลงไปและหันไปบริโภคสินค้าทดแทน
นอกจากนี้ การชะลอลงอย่างต่อเนื่องจากคำสั่งซื้อต่างประเทศในตลาดญี่ปุ่นและอาเซียน
ส่งผลให้มูลค่าการส่งออกปรับตัวลดลง
และอาจส่งผลกระทบต่อผู้จำหน่ายในด้านการขาดสภาพคล่องของผู้ซื้อหรือการชำระเงินที่ล่าช้าลง
และยังเริ่มมีการต่อรองราคาสินค้าในกลุ่มผู้ซื้อมากขึ้น

ส่วนสินค้าที่มีมูลค่าการจำหน่ายปรับตัวเพิ่มขึ้นในช่วงอุตสาหกรรมขาลงนี้ ได้แก่ เครื่องปรับอากาศ
ที่เติบโตในอัตราที่ชะลอลงเพียง 0.49%ในช่วง 10 เดือนแรก ปี 2551
และสำหรับสินค้าที่ใช้ในบ้าน เช่น ตู้เย็น เครื่องซักผ้า นั้นยังคงขยายตัวได้ดี
รวมทั้งเครื่องใช้ไฟฟ้าขนาดเล็ก เช่น กระติกน้ำร้อน
หม้อหุงข้าวก็มียอดจำหน่ายปรับตัวสูงขึ้นตั้งแต่ในช่วงปลายปี 51 ที่ผ่านมาเช่นกัน
จากความก้าวหน้าของการปรับระบบการทำงานเป็นแบบดิจิตอล
การปรับปรุงผลิตภัณฑ์ให้หลากหลายหน้าที่การทำงานมากขึ้น เช่น หม้อหุงข้าวพร้อมนึ่ง
ทำให้ราคาโดยเฉลี่ยของสินค้ากลุ่มนี้ปรับตัวสูงขึ้น
และส่วนใหญ่เป็นการจัดซื้อสินค้าตัวใหม่ที่มีคุณลักษณะอเนกประสงค์มากขึ้นเพื่อทดแทนสินค้าในระบบเดิม
ประกอบกับความสามารถในการแข่งขันของเครื่องใช้ไฟฟ้าที่ผลิตในไทยเริ่มเป็นที่ยอมรับในด้านคุณภาพด้วยราคาเหมาะสมมากกว่าคู่แข่งหลัก
คือประเทศจีน ที่มีราคาสินค้าถูกกว่าคุณภาพไม่ได้มาตรฐาน
ทำให้ยอดการผลิตของเครื่องใช้ไฟฟ้าขนาดเล็กภายในบ้านปรับตัวเพิ่มขึ้นอย่างต่อเนื่อง นอกจากนี้
สินค้า เช่น เครื่องรับโทรทัศน์ยังคงมีศักยภาพที่จะเติบโตในตลาดใหม่ทางอินเดียและแอฟริกาด้วย

แนวโน้มของอุตสาหกรรมอิเล็กทรอนิกส์และเครื่องใช้ไฟฟ้าในปี 2552

อุตสาหกรรมอิเล็กทรอนิกส์
คาดว่าจะได้รับผลกระทบจากการชะลอตัวของเศรษฐกิจในประเทศคู่ค้าที่สำคัญ
โดยภาคเอกชนมีความเห็นว่าอุปสงค์ต่อสินค้าจะปรับตัวลดลงมาก
พิจารณาจากแนวโน้มของดัชนีคำสั่งซื้อสินค้าใน 3 เดือนข้างหน้าของไทย
และจากผลสำรวจความเชื่อมั่นของนักธุรกิจที่จัดทำโดยธนาคารแห่งประเทศไทยเดือนพฤศจิกายน
2551
พบว่าผู้ประกอบการที่มีปัญหาด้านอุปสงค์จากต่างประเทศมีสัดส่วนเพิ่มมากขึ้นและจากข้อมูลเศรษฐกิจและธุรกิจระหว่างธนาคารแห่งประเทศไทยกับนักธุรกิจในไตรมาส
4 ปี
2551พบว่าภาวะเศรษฐกิจโลกที่ถดถอยจะส่งผลกระทบทางลบต่อการส่งออกสินค้าอิเล็กทรอนิกส์ของไทยอย่างน้อย
6-12 เดือน

สำหรับราคาผลิตภัณฑ์อิเล็กทรอนิกส์ ในปี 2552
แม้ว่าราคาน้ำมันและวัตถุดิบจะปรับตัวลงซึ่งช่วยลดต้นทุน แต่ช่วงที่อุปสงค์ทั่วโลกหดตัว
บริษัทผลิตอุปกรณ์อิเล็กทรอนิกส์อาจจะแข่งขันด้านราคากันอย่างรุนแรง
โดยคู่แข่งสำคัญของไทยอยู่ในมาเลเซีย อินโดนีเซีย ไต้หวัน และจีน
ซึ่งราคาที่ลดลงอย่างมากจะส่งแรงกดดันต่อการลดต้นทุนการผลิตและการจ้างงานในอนาคตได้
ทั้งนี้หากพิจารณาตัวเลขการจ้างงานที่ผ่านมาในปี 2551 จะพบว่า
แรงงานในอุตสาหกรรมอิเล็กทรอนิกส์มีแนวโน้มลดลง
ซึ่งเป็นไปในแนวทางเดียวกันทั้งภาคอุตสาหกรรมการผลิต โดยในไตรมาสที่ 3 ปี 2551
มีแรงงานในอุตสาหกรรมอิเล็กทรอนิกส์ทั้งสิ้น 310,801 คน คิดเป็นร้อยละ 5.9
ของการจ้างงานทั้งภาคอุตสาหกรรม ซึ่งหากนับรวมกับอุตสาหกรรมเครื่องใช้ไฟฟ้าแล้ว
จะมีแรงงานทั้งสิ้น 445,426 คน คิดเป็นร้อยละ 8.5 ของการจ้างงานทั้งภาคอุตสาหกรรม
จะเห็นว่าในครึ่งแรกปี 2552
อุตสาหกรรมอิเล็กทรอนิกส์เริ่มมีสัญญาณการจ้างงานอ่อนตัวตามคำสั่งซื้อในตลาดโลกที่ลดลงอย่างต่อเนื่องและการลดลงของอัตราการใช้กำลังการผลิต

อย่างไรก็ดี ยังพบว่ามีปัจจัยส่งเสริมในด้านการลงทุนเพื่อเพิ่มกำลังการผลิต
เนื่องจากปัจจุบันไทยเป็นผู้ผลิตชิ้นส่วนประกอบ Hard Disk ที่ใหญ่ที่สุดในโลก
ทำให้ต้นทุนการผลิตในไทยต่ำกว่าประเทศอื่น ๆ
บริษัทผู้ผลิตรายใหญ่ที่สำคัญของโลกจึงวางแผนเพิ่มการลงทุนในไทยอย่างต่อเนื่อง
สะท้อนจากคณะกรรมการส่งเสริมการลงทุน (BOI)
ได้อนุมัติส่งเสริมโครงการลงทุนในอุตสาหกรรมอิเล็กทรอนิกส์และเครื่องใช้ไฟฟ้าไปแล้วเป็นมูลค่า
105,000 ล้านบาทในปี 2550 และ 61,400 ล้านบาทในปี 2551
ซึ่งจะช่วยเพิ่มประสิทธิภาพและผลผลิตของอุตสาหกรรมนี้ให้มากยิ่งขึ้นในอนาคต
แม้ว่าวิกฤตโลกจะส่งผลกระทบอย่างมากต่อการผลิตในช่วงปลายปี 2551- ต้นปี 2552
และคาดว่าหลายบริษัทจะเลื่อนแผนการลงทุนสำหรับปี 2552 ออกไป
แต่บริษัทอิเล็กทรอนิกส์รายใหญ่ที่ได้ขอรับการส่งเสริมการลงทุนระยะยาวจากคณะกรรมการส่งเสริมการลงทุนจาก
BOI คาดว่าน่าจะยังคงดำเนินตามแผนที่เสนอไว้เพื่อให้ได้รับสิทธิประโยชน์
อีกทั้งผู้ประกอบการในอุตสาหกรรมต่างให้ความสำคัญในการบริหารสินค้าคงคลัง
อันเป็นปัจจัยสำคัญในการดำเนินธุรกิจ นอกเหนือไปจากการกระตุ้นอุปสงค์โดยการหาตลาดใหม่
โดยมีการลดกำลังการผลิตลง รวมทั้งลดการทำงานล่วงเวลา การลดจำนวนวันทำงานในสัปดาห์
ทั้งนี้เพื่อบริหารสินค้าคงคลังให้เหมาะสมกับอุปสงค์จึงน่าจะช่วยในการรักษาสมดุลของตลาดอิเล็กทรอนิกส์ให้ยังคงเติบโตต่อไปได้

นอกจากนี้ หากวิเคราะห์อุปสงค์ของสินค้าอิเล็กทรอนิกส์แต่ละประเภท
พบว่าอุปสงค์ของอุตสาหกรรมอิเล็กทรอนิกส์ประเภท IC เพิ่มขึ้นตามสินค้าประเภท Consumer
Electronics ขณะที่อุปสงค์ของอุตสาหกรรม Semiconductor
เพิ่มขึ้นตามจำนวนเครื่องคอมพิวเตอร์และโทรศัพท์มือถือ ซึ่งมีสัดส่วนการใช้ Semiconductor
มากที่สุดถึงร้อยละ 41 ของการใช้ Semiconductor ทั้งหมด
โดยแรงขับเคลื่อนของอุปสงค์ต่อสินค้าเหล่านี้จะมาจากตลาดเกิดใหม่เป็นส่วนใหญ่ เช่น ประเทศจีน
ดังนั้น สินค้ารุ่นใหม่และอุปสงค์จากตลาดเกิดใหม่จะเป็นปัจจัยต่อการเติบโตของอุตสาหกรรม IC
และ Semiconductor ในปี 2552 ซึ่ง Semiconductor นับว่าเป็นผลิตภัณฑ์หลักของบริษัท
ซึ่งจากการเติบโตของอุปสงค์ในธุรกิจที่เกี่ยวข้องดังกล่าว
คาดว่าจะส่งผลดีต่ออุตสาหกรรมจำหน่ายชิ้นส่วนอิเล็กทรอนิกส์ของไทยด้วย

อุตสาหกรรมเครื่องใช้ไฟฟ้า ในปี 2552 ประมาณการว่าจะปรับตัวลดลงจากปี 2551 ร้อยละ 12
เนื่องจากการชะลอตัวลงของการส่งออกไปยังตลาดหลักเช่น สหรัฐอเมริกา ตลาดอียูและญี่ปุ่น
ในขณะที่ตลาดในประเทศก็มีแนวโน้มทรงตัวจากภาวะเศรษฐกิจมหภาคโดยรวมและการจ้างงานที่ลดลงจากเศรษฐกิจที่ตกต่ำของประเทศคู่ค้า
ทำให้การบริโภคโดยรวมลดลง ส่งผลให้ปริมาณการผลิตปรับตัวลดลงด้วย โดยเฉพาะผลิตภัณฑ์หลัก
ได้แก่ เครื่องปรับอากาศ ประมาณการว่าจะชะลอลงประมาณร้อยละ 1 ทั้งจากกำลังซื้อในตลาดหลัก
EU
ที่ลดลงและจากตลาดทดแทนอย่างตะวันออกกลางที่ได้รับผลกระทบจากการแข่งขันด้านราคากับผลิตภัณฑ์ของจีน
ส่วนผลิตภัณฑ์ที่ผลิตออกสู่ตลาดมากขึ้น ได้แก่ เครื่องรับโทรทัศน์
เนื่องจากการปรับเปลี่ยนเทคโนโลยีของตัวสินค้าส่งผลให้สินค้าเทคโนโลยีเดิมนั้นมีราคาต่ำลง
ซึ่งเป็นการช่วยกระตุ้นการบริโภคระดับล่างและกลางได้ ส่วนสินค้าที่มีแนวโน้มการส่งออกค่อนข้างดี
ได้แก่ ตู้เย็น โดยมีตลาดหลักคือ ตลาดญี่ปุ่น
และจากการแข่งขันด้านราคาและคุณภาพที่สูงขึ้นในหลายตราสินค้า ทั้งตราสินค้าจากญี่ปุ่น เกาหลี
จะช่วยในการกระตุ้นความต้องการของตลาดผู้บริโภคในประเทศได้บ้างเช่นกัน อย่างไรก็ดี
ถึงแม้จะมีการเพิ่มขึ้นของสินค้าและการหาตลาดใหม่เพิ่มเติม แต่ปัญหาเรื่องราคาที่มีการต่อรองสูง
และปริมาณความต้องการที่สูญเสียไปของตลาดสินค้าหลักจากคำสั่งซื้อที่ลดลงในตลาดสหรัฐอเมริกา
อียูและญี่ปุ่น
ทำให้ภาพรวมตลาดหลักของอุตสาหกรรมเครื่องใช้ไฟฟ้ายังคงได้รับผลกระทบอย่างรุนแรงจากภาวะเศรษฐกิจและประมาณการว่าการเติบโตของอุตสาหกรรมเครื่องใช้ไฟฟ้าจะปรับตัวลดลงในปี
2552 นี้

ภาวะการแข่งขันของธุรกิจจำหน่ายชิ้นส่วนอิเล็กทรอนิกส์

ธุรกิจจำหน่ายชิ้นส่วนอิเล็กทรอนิกส์ของบริษัท ดำเนินธุรกิจโดย ES
โดยปกติจะมีคู่แข่งขันอยู่เป็นจำนวนมากทั้งคู่แข่งขันในประเทศ และจากต่างประเทศ
โดยบริษัทมีคู่แข่งขันในประเทศที่สำคัญได้แก่ ณัฐพงษ์ เซลล์แอนด์เซอร์วิส,
โชคชัยอีเล็คโทรนิคซัพพลาย และสหพิพัฒน์ ซึ่งคู่แข่งทั้งสามรายนี้มีทำเลที่ตั้งอยู่ในบริเวณใกล้เคียงกัน
มีลักษณะสินค้า และมียอดขายที่ใกล้เคียงกับบริษัท นอกจากนี้ยังมีคู่แข่งขันจากต่างประเทศได้แก่
Excelpoint Technology Ltd. และ Yosun Industrial
ซึ่งเป็นบริษัทผู้จำหน่ายชิ้นส่วนอิเล็กทรอนิกส์รายใหญ่จากประเทศสิงคโปร์
ที่มีสำนักงานขายตั้งอยู่ในประเทศไทยด้วย อย่างไรก็ตาม
จากการที่ธุรกิจจำหน่ายชิ้นส่วนอิเล็กทรอนิกส์เป็นธุรกิจดั้งเดิมของบริษัท
ซึ่งบริษัทดำเนินธุรกิจนี้มานานกว่า 22 ปี ดังนั้นจึงมีประสบการณ์ในการดำเนินธุรกิจมายาวนาน
มีตำแหน่งทางการตลาดระดับผู้นำในฐานะผู้จัดจำหน่าย มีผลิตภัณฑ์เพื่อการจำหน่ายมากกว่า 10,000
รายการ มีฐานลูกค้าที่มีการเคลื่อนไหวสม่ำเสมอประมาณ 400-600 ราย
และยังคงเป็นลูกค้าของบริษัทมาอย่างต่อเนื่อง

กลยุทธ์การแข่งขันของธุรกิจจำหน่ายชิ้นส่วนอิเล็กทรอนิกส์

เน้นความหลากหลายของสินค้า พัฒนาและปรับเปลี่ยนเว็บไซต์ให้ทันสมัย

ปัจจุบันบริษัทมีผลิตภัณฑ์เพื่อการจำหน่ายทั้งหมดมากกว่า 10,000 รายการ
ซึ่งแสดงและจำหน่ายสินค้าที่ศูนย์จำหน่ายสินค้า และผ่านทางเว็บไซต์ www.es.co.th
โดยมีสินค้าแบ่งเป็น 2 กลุ่ม คือ ชิ้นส่วนอิเล็กทรอนิกส์ที่ผลิตจากสารกึ่งตัวนำ (Active Device)
มีจำนวน 11 ประเภท และชิ้นส่วนอิเล็กทรอนิกส์ที่ผลิตจากสารที่ไม่ใช่สารกึ่งตัวนำ (Passive
Device) มีจำนวนมากกว่า 100 ประเภท ทั้งนี้
เพื่อให้บริษัทมีวัตถุดิบทุกประเภทที่จะสามารถตอบสนองความต้องการของลูกค้าได้

จัดซื้อสินค้าโดยตรงจากผู้ผลิต เพื่อให้มีความสามารถในการแข่งขันด้านราคา

เนื่องจากธุรกิจจำหน่ายชิ้นส่วนอิเล็กทรอนิกส์ มีคู่แข่งขันเป็นจำนวนมาก
โดยที่คุณภาพของสินค้าโดยทั่วไปมีความใกล้เคียงกัน และมีการแข่งขันด้านราคา ดังนั้น
บริษัทใช้วิธีการเป็นตัวแทนจำหน่ายของผู้ผลิต หรือการจัดซื้อสินค้าโดยตรงจากผู้ผลิต
เพื่อให้ได้เงื่อนไขด้านราคาสินค้าที่สามารถแข่งขันได้

ลดจำนวนคู่แข่งขัน โดยจำหน่ายสินค้าที่มีเทคโนโลยีระดับสูงขึ้น

บริษัทมุ่งเน้นที่จะจำหน่ายสินค้าในกลุ่มเทคโนโลยีระดับสูงและมีความซับซ้อนในการผลิต เช่น อุปกรณ์
Integrated Circuit (“IC”) ซึ่งมีจำนวนคู่แข่งขันน้อย

กลุ่มลูกค้าเป้าหมายของธุรกิจจำหน่ายชิ้นส่วนอิเล็กทรอนิกส์

กลุ่มลูกค้าเป้าหมายของ ES ได้แก่ ผู้ผลิตสินค้าอิเล็กทรอนิกส์และเครื่องใช้ไฟฟ้า
โดยสามารถแบ่งได้เป็น
2 ประเภท คือ ผู้ประกอบการภายในประเทศ และบริษัทข้ามชาติที่มีฐานการผลิตในประเทศไทย
โดยหากไม่นับรวมการจำหน่ายให้กับบริษัทแล้ว ลูกค้าส่วนใหญ่ของบริษัท คือผู้ผลิตเครื่องใช้ไฟฟ้าต่าง
ๆ ได้แก่เครื่องปรับอากาศ พัดลม โทรทัศน์ เครื่องเสียง และมีลูกค้าเป็นโรงงานจากประเทศญี่ปุ่น
และประเทศไต้หวัน เป็นต้น

การจำหน่ายและช่องทางการจำหน่ายของธุรกิจจำหน่ายชิ้นส่วนอิเล็กทรอนิกส์

ช่องทางการจำหน่ายของธุรกิจจำหน่ายชิ้นส่วนอิเล็กทรอนิกส์ของบริษัท ส่วนใหญ่จะติดต่อโดยทางตรง
(Direct) โดยมีการใช้พนักงานขายของบริษัทเพื่อติดต่อและทำการตลาดกับลูกค้าที่เป็นโรงงานผลิต
โดยบริษัทมีพนักงานขายจำนวน 45 คน ผลิตภัณฑ์ที่เกี่ยวกับอิเล็กทรอนิกส์ต่าง ๆ
มีการกำหนดเป้าหมายของยอดขายไว้ ทั้งที่เป็นการขยายฐานลูกค้าเดิม
หรือเป็นการขยายตลาดเพื่อเพิ่มฐานลูกค้าใหม่ นอกจากนี้บริษัทยังมีช่องทางการจำหน่ายได้แก่
การจำหน่ายปลีก ณ ที่ตั้งสาขาของ ES จำนวน 2 สาขา
ซึ่งมุ่งเน้นจำหน่ายให้กับลูกค้าทั่วไปและลูกค้าโรงงาน
นอกจากนี้ยังมีการเผยแพร่ข้อมูลและสามารถสั่งซื้อผ่านทางเวปไซต์ คือ www.es.co.th
เพื่อเป็นการประชาสัมพันธ์ และแสดงให้เห็นผลิตภัณฑ์ที่จำหน่าย และการจัดทำ เวปลิ้งค์
เพื่อเชื่อมโยงให้มีผู้เข้าชมและสั่งซื้อสินค้าผ่านเวปไซท์ของ ES เพิ่มขึ้น

2.  ธุรกิจจัดเก็บผลประโยชน์ในด้านการโฆษณาข้อความและรูปภาพบนพื้นที่ป้ายจราจรอัจฉริยะ

จากตัวเลขเศรษฐกิจไทยในปี 2551
สะท้อนให้เห็นการชะลอตัวลงอย่างมากของเศรษฐกิจในภาพรวม
โดยคาดว่าผลิตภัณฑ์มวลรวมภายในประเทศ (GDP) จะขยายตัวประมาณ 3.0% ลดลงจากปี 2550
ที่ผ่านมาโดยเฉพาะในไตรมาสสุดท้ายของปี
จากปัจจัยลบทั้งการชะลอตัวของเศรษฐกิจโลกโดยเฉพาะ สหรัฐอเมริกา สหภาพยุโรป และญี่ปุ่น
ความไม่สงบทางการเมืองภายในประเทศที่มีการปิดสนามบินในช่วงปลายเดือนพฤศจิกายน
ถึงต้นเดือนธันวาคมที่ผ่านมา รวมทั้งความไม่สงบในภาคใต้ที่ยังยืดเยื้อ และภัยธรรมชาติต่าง ๆ
ที่ได้เกิดขึ้นในหลายพื้นที่ของประเทศ
นอกจากนี้มูลค่าการลงทุนและการบริโภคโดยรวมของภาคเอกชนยังฟื้นตัวช้ากว่าที่คาดการณ์ไว้
เนื่องจาก ปัญหาความไม่มั่นใจในสถานการณ์ทางการเมือง
ทำให้ตัวเลขมูลค่าการส่งออกที่คาดว่าการขยายตัวในอัตราที่ต่ำลงจากเศรษฐกิจประเทศคู่ค้าชะลอตัวลงกว่าที่คาดการณ์ไว้มาก
จึงส่งผลให้การขยายตัวของภาคเศรษฐกิจของประเทศมีการปรับตัวลดลงมา โดยในปี 2551
ประมาณการว่าจะมีการขาดดุลการค้าอยู่ที่ 3.0 พันล้านดอลลาร์สหรัฐอเมริกา
จากปัจจัยที่มีผลกระทบต่าง ๆ ดังกล่าว ทำให้ยอดขายของผลิตภัณฑ์และห้างร้านต่างๆ ลดลง
ซึ่งส่งผลต่อธุรกิจการโฆษณาอย่างหลีกเลี่ยงไม่ได้เพราะค่าโฆษณาเป็นค่าใช้จ่ายที่ผู้ประกอบการต้องการลดอันดับต้น
ๆ เนื่องจากเป็นต้นทุนที่ลดได้ง่ายและเห็นผลที่ชัดเจนอย่างรวดเร็วจากรายงานของบริษัท นีล เส็น
มีเดีย รีเสิร์ช (ประเทศไทย) จำกัด ตามตารางดังนี้

  -------------------- ----------- ----------- ----------- ----------- ----------- ----------- ------------
  มูลค่า (ล้านบาท)        ปี 2545      ปี 2546      ปี 2547      ปี 2548      ปี 2549      ปี 2550      ปี 2551

  GDP (Current Price)¹ 5,450,643   5,917,369   6,489,476   7,092,893   7,841,297   8,493,311   8,875,510E

  สื่อโฆษณารวม²          61,220      71,499      83,561      88,786      89,735      92,010      89,488

  ร้อยละของ GDP         1.12        1.21        1.29        1.25        1.14        1.08        1.01

  สื่อกลางแจ้ง            1,718       3,163       4,051       4,530       4,667       4,480       4,206

  ร้อยละของสื่อโฆษณารวม   2.81        4.42        4.85        5.10        5.20        4.87        4.70
  -------------------- ----------- ----------- ----------- ----------- ----------- ----------- ------------

ตารางแสดง : GDP และมูลค่าตลาดโฆษณาปี 2545-2551

แหล่งข้อมูล: บริษัท นีล เส็น มีเดียว รีเสิร์ช (ประเทศไทย) จำกัด

จะเห็นได้ว่างบประมาณที่นำมาใช้ผ่าน สื่อทีวี วิทยุ นิตยสาร
สื่อโฆษณาภายนอกที่อยู่อาศัยและสื่อเคลื่อนที่
ล้วนได้รับผลกระทบที่ชัดเจนจากสภาพเศรษฐกิจที่ชะลอตัวลง
เนื่องจากผู้โฆษณาซึ่งเป็นเจ้าของสินค้าต่างพากันปรับตัว

ด้วยการลดต้นทุนและการใช้จ่ายงบประมาณในการโฆษณาผ่านสื่อที่มีราคาแพง ประกอบกับตั้งแต่ปี
2550
เป็นต้นมาภาครัฐเข้มงวดมากขึ้นในส่วนของการโฆษณาเครื่องดื่มแอลกอฮอล์และขนมขบเคี้ยวผ่านสื่อทีวี
ส่งผลให้ เอเจนซี ผู้จัดรายการและเจ้าของสินค้า
ต้องพิจารณาอย่างละเอียดก่อนการตัดสินใจใช้จ่ายงบโฆษณาผ่านสื่อหลัก หรือหันไปใช้
การจัดกิจกรรมการตลาด ณ จุดขาย อย่างไรก็ดี
เหตุการณ์ดังกล่าวยังส่งผลให้ตลาดอุตสาหกรรมโฆษณามีสื่อใหม่เกิดขึ้นหลากหลายรูปแบบเช่น
สื่อเคลื่อนที่ สื่อในห้างสรรพสินค้า สื่อบนมือถือ และสื่อทางอินเตอร์เน็ต เป็นต้น ซึ่งทั้
งหมดนี้ล้วนแต่ดึงเอากลยุทธ์ทางด้านราคาที่ต้นทุนต่ำเป็น
กลยุทธ์หลักในการแข่งขันดึงดูดความสนใจจากลูกค้าทั้งสิ้น อีกทั้งยังเป็น สื่อ
ที่มีประสิทธิภาพในการเข้าถึงกลุ่มเป้าหมายได้ตรงเป้าอีกด้วย ดังนั้นจึงคาดว่าในปี 2552 นี้
สื่อในรูปแบบใหม่ยังคงมีศักยภาพการเติบโตในตลาดโฆษณาอีกครั้ง โดยเฉพาะสื่อเคลื่อนที่ เช่น
สื่อติดข้างรถหรือบนรถโดยสารประจำทาง รถแท็กซี่ รถไฟฟ้า BTS และ รถไฟฟ้าใต้ดิน
และสื่อในห้างสรรพสินค้า เช่น สื่อโฆษณาผ่านจอภาพ 2 มิติ และ3 มิติ สื่อโฆษณาบริเวณบันไดเลื่อน
หน้าลิฟท์ ประตูห้องน้ำ เสาอาคารและซุ้มประตู เป็นต้น ในขณะเดียวกันสื่อโฆษณาต่างๆ
โดยเฉพาะสื่อหลักอันได้แก่ ทีวี วิทยุ หนังสือพิมพ์และนิตยสารต่างๆ
ก็มีแนวโน้มที่จะพัฒนาและปรับปรุงคุณภาพของสื่อทั้งในส่วนของเนื้อหาและรูปแบบรวมถึงบุคลากรและเครื่องมืออุปกรณ์มากขึ้นด้วย
เพื่อให้สามารถครองใจผู้บริโภคได้
เป็นการดึงความสนใจจากผู้ซื้อสื่อหรือเจ้าของสินค้าเพิ่มขึ้นตามมา
ซึ่งการแข่งขันของธุรกิจโฆษณาในปี 2552 น่าจะมาในรูปของโฆษณาแฝง (Product Placement)
มากขึ้น ได้แก่ สินค้าประกอบฉากในรายการประเภทข่าว ละคร เกมโชว์
หรือทอล์คโชว์ในสื่อโทรทัศน์
หรือการเป็นผู้ให้การสนับสนุนในการจัดกิจกรรมนอกสถานที่หรือท่องเที่ยวในสื่อวิทยุสถานีต่างๆ
เป็นต้น

สำหรับธุรกิจสื่อป้ายโฆษณานั้น
มูลค่าการโฆษณาผ่านสื่อป้ายโฆษณาภายนอกที่อยู่อาศัยลดลงเหลือประมาณร้อยละ 4.87 ในปี 2551
หรือคิดเป็นมูลค่าประมาณ 4.2 พันล้านบาท ซึ่งเป็นผลมาจากสภาวะเศรษฐกิจที่ชะลอตัว
โดยเฉพาะในกลุ่มลูกค้าหลักของสื่อป้ายโฆษณา เช่น กลุ่มอสังหาริมทรัพย์และกลุ่มยานยนต์
รวมทั้งสินค้าฟุ่มเฟือยที่ผู้ประกอบการเป็นบริษัทข้ามชาติ
ในขณะที่สื่อเคลื่อนที่กลับมีโนวโน้มเติบโตสูงขึ้น โดยในปี 2551 มีมูลค่าเงินหมุนเวียน 1.2
พันล้านบาท เติบโตถึง 43% จากการใช้เงินที่เพิ่มขึ้นของสื่อบน รถไฟฟ้า BTS สำหรับปี 2552
สื่อกลางแจ้งยังมีแนวโน้มจะได้รับผลกระทบดังกล่าวอย่างต่อเนื่อง
ทั้งจากปัญหาเรื่องมาตรการควบคุมป้าย รวมทั้งความระมัดระวังการใช้จ่ายของกลุ่มลูกค้าหลัก
โดยเฉพาะผู้ประกอบการกลุ่มสินค้าอสังหาริมทรัพย์ที่คาดว่าจะลดการใช้จ่ายผ่านสื่อกลางแจ้งซึ่งราคาสูงเมื่อเปรียบเทียบกับสื่อโฆษณาภายนอกที่อยู่อาศัยชนิดอื่น
โดยรวมแล้ว ตลาดสื่อกลางแจ้งที่ตกต่ำมาตั้งแต่ปี 2550 จึงยังคงตกต่ำต่อไปในปี 2551
โดยลดลงไปอีก 5.91% มีมูลค่าราว 4,216 ล้านบาท
ส่วนสื่อที่คาดว่าจะได้รับความนิยมคือสื่อดิจิตอล โดยเฉพาะในเว็ปไซด์ และ SMS
รวมทั้งโทรศัพท์เคลื่อนที่ซึ่งสอดคล้องกับพฤติกรรมผู้บริโภคในปัจจุบัน

ภาวะการแข่งขันและกลยุทธ์การตลาดของธุรกิจโฆษณาบนพื้นที่ป้ายอัจฉริยะ

จากภาวะเศรษฐกิจโลกที่ชะลอตัว ผู้ประกอบการจึงพยายามตัดงบโฆษณา
และหันมาใช้งบในการทำกิจกรรมการตลาดมากขึ้น
เพราะสามารถเข้าถึงผู้บริโภคได้ตรงกลุ่มเป้าหมาย นอกจากนี้ยังมีสื่อใหม่ๆ อย่างดิจิตอลมีเดีย
เว็บไซต์ เอสเอ็มเอส อีเมล์ ซึ่งมีแนวโน้มว่าจะเติบโตขึ้นแทนที่สื่อรูปแบบเก่า
และอาจมีสื่อรูปแบบใหม่อื่น ๆ ที่มีประสิทธิภาพ ให้ผลคุ้มค่าภายใต้งบประมาณที่ต่ำ เช่น ดิจิตอลมีเดีย
ซึ่งจะช่วยผู้ประกอบการในการนำเสนอสินค้าที่ครบวงจร
เพราะตลาดดิจิตอลสามารถเชื่อมโยงการติดต่อและความสัมพันธ์แบบ Real time
ระหว่างผู้ผลิตสินค้าและลูกค้าของตนได้อย่างมีประสิทธิภาพ อย่างไรก็ดี สื่อโฆษณาภายนอก ได้แก่
ป้ายบิลบอร์ด รถประจำทาง ป้ายแบนเนอร์ รถแท็กซี่ โปสเตอร์ และโฆษณา ณ จุดขาย เป็นต้น
ก็นับว่าเป็นอีกหนึ่งทางเลือกสำหรับสภาพการแข่งขันที่เน้นกลไกราคาและมีต้นทุนที่ต่ำกว่าเมื่อเทียบกับสื่อโทรทัศน์และวิทยุ
ซึ่งปัจจุบันสื่อโฆษณาภายนอกมีการพัฒนารูปแบบที่ทันสมัย รูปลักษณ์สวยงาม
รวมถึงไอเดียที่ออกแบบลงบนสื่อที่ก้าวหน้าขึ้นเป็น 3 มิติ และ 4 มิติ
สามารถสะดุดตาผู้บริโภคและเข้าถึงกลุ่มเป้าหมายได้เป็นอย่างดี
ป้ายโฆษณาขนาดใหญ่ถูกแทนที่ด้วยป้ายโฆษณาไฟฟ้า จอแอลอีดี
บรรทุกอยู่บนรถและจอดตามสถานที่ชุมชน ป้ายอัจฉริยะอิเล็กทรอนิกส์ LED
จึงเริ่มได้รับความนิยมจากเจ้าของแบรนด์ลงโฆษณามากขึ้น
แม้ว่าเมื่อเทียบกับป้ายโฆษณาขนาดใหญ่ที่อยู่ในภาวะซบเซานับว่ายังทดแทนมูลค่ากันไม่ได้
แต่นับว่าเป็นโอกาสของบริษัทในการสร้างธุรกิจท่ามกลางการแข่งขันของวงการสื่อโฆษณา
เพื่อหาช่องทางเพื่อนำเสนอสิ่งใหม่ให้กับผู้บริโภคและสร้างความแตกต่าง
อีกทั้งเป็นการดึงดูดความสนใจจากผู้บริโภคได้
สื่อโฆษณาภายนอกบ้านก็น่าจะเป็นอีกสื่อหนึ่งที่สามารถพลิกแพลง ปรับเปลี่ยน
หรือใส่ไอเดียแปลกใหม่เข้าไปได้ และในอนาคตสื่อภายนอกบ้านรูปแบบใหม่จะเกิดขึ้นอีกมากมาย

สภาวะการแข่งขันในตลาดป้ายอัจฉริยะอิเล็กทรอนิกส์นั้น ประกอบด้วยผู้ประกอบการรายใหญ่ประมาณ
4- 5 ราย เช่น ที.พี.เอส มีเดีย, โฟร์อาร์ต, 96 แอดเวอร์ไทซิ่ง, พี.ไลท์. โฆษณา แอนด์
คอนสตรัคชั่น, มาสเตอร์
ซึ่งผู้ประกอบการแต่ละรายมีรูปแบบสื่อป้ายโฆษณาและพื้นที่ตั้งเป็นจุดแข็งที่แตกต่างกัน
โดยการแข่งขันในปัจจุบันจะเน้นในเรื่องทำเลที่ตั้ง ความหลากหลายของสื่อโฆษณา
การให้บริการที่สามารถรองรับความต้องการของลูกค้าแบบครบวงจร
ทำเลที่ตั้งป้ายโฆษณาที่อยู่ในระดับให้ผู้ใช้รถใช้ถนนสามารถเห็นได้ชัดเจน ไม่อยู่สูงเกินไป
หรืออยู่ใกล้ทางซึ่งผู้ขับขี่ต้องขับขี่ด้วยความเร็วและใช้ความระมัดระวังสูง
ซึ่งจะทำให้โฆษณาไม่สามารถเข้าถึงกลุ่มเป้าหมายได้เท่าที่ควร ดังนั้น
เพื่อสร้างความสามารถในการแข่งขัน ทำให้บริษัทฯ
ต้องเร่งปรับตัวกับโครงสร้างธุรกิจและพฤติกรรมผู้บริโภคใหม่
เร่งหาลูกค้าใหม่เข้ามาเสริมฐานเดิมที่มีอยู่ และเสนอบริการรูปแบบใหม่เพิ่มเติม
ซึ่งพิจารณาข้อได้เปรียบทางการแข่งขันของบริษัทได้ดังนี้

กลุ่มลูกค้าเป้าหมายในธุรกิจโฆษณาบนพื้นที่ป้ายจราจรอัจฉริยะ

เน้นกลุ่มลูกค้าเป้าหมายที่ต้องการใช้สื่อในการประชาสัมพันธ์การจัด Event และ Exhibition
ต่างๆ ซึ่งมีความเหมาะสมกับผลิตภัณฑ์ของเราที่สามารถกระจายข่าวสารได้ครอบคลุมทุกพื้นที่
(40จุดทั่วกทม.) สามารถปรับเปลี่ยนโฆษณาได้รวดเร็ว เนื่องจากเป็นป้ายอิเล็กทรอนิกส์
ซึ่งปัจจุบันลูกค้ากลุ่มนี้ถือได้ว่าเป็นลูกค้าหลักของป้ายจราจรอัจฉริยะ
โดยในภาวะเศรษฐกิจที่ชะลอตัวลง รัฐบาลและกลุ่มธุรกิจต่างๆได้หันมาทำการตลาดแบบ Below
the line มากขึ้น เช่น การจัดกิจกรรมทางการตลาด และ Exhibition
ต่างๆเพื่อกระตุ้นการบริโภคและใช้จ่าย
ทำให้เป็นโอกาสที่ดีของธุรกิจโฆษณาบนพื้นที่ป้ายจราจรอัจฉริยะ

กลยุทธ์การแข่งขันในธุรกิจโฆษณาบนพื้นที่ป้ายจราจรอัจฉริยะ

ทำเลที่ตั้งที่เหมาะสม ป้ายโฆษณา LED ของบริษัทเป็นทางเลือกใหม่สำหรับผู้ที่ต้องการใช้จอภาพสี
โดยที่บริษัทยังสามารถผลิตจอภาพสีที่มีระยะห่างระหว่างหลอดไฟ LED ตั้งแต่ 22, 11, 6, และ 4
มิลลิเมตร
ซึ่งจะสามารถตอบสนองความต้องการของผู้บริโภคได้อย่างหลากหลายและตั้งอยู่ในจุดที่มีการจราจรหนาแน่น
ซึ่งเป็นตำแหน่งที่จะมีผู้ขับขี่ยานพาหนะและผู้โดยสารให้ความสนใจ

รองรับข้อมูลได้หลายรูปแบบ
การโฆษณาบนป้ายอัจฉริยะเป็นการโฆษณาบนสื่ออิเล็กทรอนิกส์ซึ่งเป็นเทคโนโลยีสูงกว่าการโฆษณากลางแจ้งทั่วไป
จึงสามารถรองรับข้อมูลได้หลายรูปแบบ
เพื่อทำให้เป็นภาพนิ่งสำหรับการโฆษณาหรือแสดงผลยิงความถี่ของโฆษณาสินค้ามากสลับปรับเปลี่ยนไปมากับการรายงานสภาพจราจรในแต่ละช่วงเวลา
นอกจากนี้ยังสามารถปรับเปลี่ยนเนื้อหาของการโฆษณาได้ง่าย
ทำให้ลูกค้าเกิดความสะดวกในการใช้บริการ
และยังมีค่าผลิตสื่อโฆษณาที่ต่ำเมื่อเปรียบเทียบกับสื่อชนิดอื่น
รวมทั้งมีระยะเวลาในการใช้สื่อที่ผลิตนาน ทำให้ผู้ซื้อโฆษณาสามารถประหยัดต้นทุนการผลิตสื่อได้

บริการเสริมด้านอื่น ๆ
บริษัทยังมีแผนให้บริการเพิ่มเติมด้านรายงานความหนาแน่นของเส้นทางจราจร
เป็นศูนย์รวบรวมข้อมูลด้านการจราจร ข่าวสารและการประชาสัมพันธ์โดยเป็นเครือข่ายของ GTS
40 จุดทั่วกรุงเทพมหานคร
เพื่อดึงดูดสายตาของผู้บริโภคเป็นการจูงใจให้ผู้ประกอบการสนใจสื่อป้ายอัฉริยะมากขึ้น
ประโยชน์ที่ได้รับคือประชาชนผู้ใช้เส้นทางผ่านป้ายจราจรอัจฉริยะสามารถพิจารณาวางแผนการเดินทาง
หรือตัดสินใจเปลี่ยนเส้นทางการเดินทางโดยหลีกเลี่ยงจุดที่มีปัญหาจราจรติดขัดได้ทันที
ซึ่งจะเป็นการลดปัญหาการสะสมของรถในบริเวณที่มีการจราจรติดขัด
เป็นแนวทางแก้ไขปัญหาการจราจรได้อีกทางหนึ่ง
นอกจากนั้นยังเป็นการลดเวลาและต้นทุนการเดินทางและประหยัดพลังงาน

ภาวะการแข่งขันและกลยุทธ์การตลาดของธุรกิจผลิตและจำหน่ายผลิตภัณฑ์จอภาพสี (Full Color
LED Screen)

สำหรับการจำหน่ายผลิตภัณฑ์จอภาพสีขนาดใหญ่ (Full Color LED Screen)
และป้ายแสดงข้อความหรือรูปภาพ (Moving Sign Board/ Variable Message Sign: VMS)
ในตลาดโดยรวม ปัจจุบันเริ่มมีการนำผลิตภัณฑ์จอภาพ LED สีจริง มาใช้กันอย่างแพร่หลายมากขึ้น
ทั้งการติดตั้งเพื่อใช้ประชาสัมพันธ์องค์กร การเช่าเพื่อใช้ในงานแสดงสินค้า งานคอนเสิร์ตขนาดใหญ่
รวมถึงการลงทุนติดตั้งเพื่อขายสื่อโฆษณาตามย่านธุรกิจต่างๆ เป็นต้น

ในปัจจุบันคู่แข่งขันในอุตสาหกกรม ประกอบไปด้วยผู้นำเข้าสินค้าจากต่างประเทศ
ซึ่งยังคงมีราคาสูงมากเนื่องจากต้องเสียภาษีนำเข้าในอัตราที่สูง
นอกจากนี้ยังมีกลุ่มผู้จำหน่ายรายย่อยในประเทศ ซึ่งนำเข้าชิ้นส่วนโมดูลจาก จีน หรือไต้หวัน
มาประกอบเพื่อจำหน่าย ซึ่งคุณภาพการผลิตและคุณภาพสินค้ายังไม่ได้มาตรฐานเท่าที่ควร
อาจมีสาเหตุจากการใช้วัตถุดิบที่ด้อยคุณภาพ
ดังนั้นจึงทำให้ผลิตภัณฑ์มีอายุการใช้งานสั้นและทำให้ผู้ใช้ต้องเสียค่าใช้จ่ายในการบำรุงรักษาจำนวนมาก
ดังนั้นการที่บริษัทเป็นผู้ผลิต VMS และ LED
ในประเทศที่มีมาตรฐานการผลิตสูงทัดเทียมสินค้าที่จำหน่ายในต่างประเทศ
เนื่องจากทางบริษัทใช้วัตถุดิบที่มีคุณภาพสูง
เป็นวัตถุดิบเดียวกับที่ใช้ผลิตภัณฑ์ไฟจราจรและป้ายจอภาพสี
ซึ่งต้องจำหน่ายโดยการประมูลและต้องได้รับการยอมรับจากหน่วยงานราชการที่มีมาตรฐานการคัดเลือกค่อนข้างสูง
จึงทำให้ผลิตภัณฑ์ของบริษัทมีอายุการใช้งานนานกว่าของคู่แข่งขัน
และทำให้ผู้ใช้สามารถประหยัดค่าบำรุงรักษาได้ในระยะยาว
ซึ่งมีความได้เปรียบคู่แข่งขันในตลาดที่ผู้ซื้อคำนึงถึงคุณภาพจอและบริการหลังการขายเป็นส่วนสำคัญ

กลยุทธ์การแข่งขันในธุรกิจผลิตและจำหน่ายผลิตภัณฑ์จอภาพสี (Full color LED Screen)

มีราคาที่สามารถแข่งขันได้ สื่อโฆษณาบนพื้นที่ป้ายจราจรอัจฉริยะของบริษัท
เป็นจอแสดงภาพขนาดใหญ่ที่บริษัทพัฒนาและผลิตขึ้นเป็นรายแรกของประเทศไทย โดยใช้หลอดไฟชนิด
Light Emitting Diode: LED ซึ่งส่วนใหญ่ต้องนำเข้าจากต่างประเทศ เช่น ญี่ปุ่น
(Panasonic) และเกาหลี (Samsung) ทำให้ราคาจำหน่ายในท้องตลาดค่อนข้างสูง
จากราคาตัววัตถุดิบเองและค่าใช้จ่ายด้านการวิจัยและพัฒนา
ซึ่งราคาจำหน่ายยังขึ้นอยู่กับขนาดและความละเอียดของจอภาพสี
ซึ่งมีหน่วยวัดเป็นระยะห่างระหว่างหลอดไฟ LED ตั้งแต่ 22, 11, 6, และ 4 มิลลิเมตร เป็นต้น
หากเป็นจอภาพขนาดใหญ่มากและความละเอียดมากจะยิ่งต้องใช้วัตถุดิบมากขึ้น ดังนั้น
การที่บริษัทสามารถผลิตจอภาพสีขึ้นได้เป็นรายแรกของประเทศไทยเป็นผลิตภัณฑ์ที่มีคุณภาพทัดเทียมกับผลิตภัณฑ์จากต่างประเทศ
ทำให้ระดับราคาของผลิตภัณฑ์อยู่ในระดับที่สามารถแข่งขันได้ และเป็นการประหยัดภาษีนำเข้าได้ด้วย

ผลิตภัณฑ์ที่หลากหลายและสนับสนุนซึ่งกันและกัน บริษัทมีการวิจัยและพัฒนาผลิตภัณฑ์อย่างต่อเนื่อง
ทำให้มีผลิตภัณฑ์ที่เกี่ยวข้องกับอุปกรณ์อิเล็กทรอนิกส์ ระบบ LED ที่หลากหลาย เช่น จอแสดงภาพสี
(Full Color LED Screen) และป้ายแสดงข้อความหรือรูปภาพ (Variable Message Sign
หรือ Moving Sign Board) โดยที่ผลิตภัณฑ์ต่าง ๆ
สามารถผลิตได้ตามขนาดและคุณสมบัติอื่นที่ลูกค้าต้องการ เช่น คุณสมบัติด้านเสียง
หรือคุณสมบัติด้านการสื่อสาร 2 ทาง เป็นต้น
นอกจากนี้บริษัทยังได้รับสิทธิจากกรุงเทพมหานครในการติดตั้งป้ายจราจรอัจฉริยะและการดูแลรักษาจำนวน
40 จุด ซึ่งบริษัทสามารถใช้ผลิตภัณฑ์ป้ายโฆษณา LED ในโครงการดังกล่าวได้
โดยบริษัทมีสิทธิดูแลบำรุงรักษาและจัดหาผลประโยชน์ด้านโฆษณาในอายุสัญญา 3 ปี
และต่ออายุสัญญาได้อีก 2 ครั้ง ทั้งนี้ จากการที่บริษัทเป็นผู้ผลิตระบบป้ายอัจฉริยะทั้งหมด
จึงมีศักยภาพในการบำรุงรักษาได้อย่างต่อเนื่อง
นอกจากนี้เทคโนโลยีการใช้งานและการบำรุงรักษาป้ายจราจรอัจฉริยะเป็นของบริษัทซึ่งยากต่อการลอกเลียนแบบ
จึงเป็นไปได้ยากที่คู่แข่งขันที่จะเข้ามาดำเนินการแทนบริษัท ซึ่งที่ผ่านมา
บริษัทสามารถปฏิบัติตามเงื่อนไขและข้อตกลงตามที่กำหนดในสัญญาได้อย่างครบถ้วน
ทำให้ทางกรุงเทพมหานครตกลงต่อสัญญากับทางบริษัทอีกเป็นเวลา 3 ปีในเดือนธันวาคมของปี 2551
ที่ผ่านมา
ด้วยเหตุผลดังกล่าวบริษัทจึงมั่นใจว่าจะได้รับการต่อสัญญาในการจัดเก็บผลประโยชน์บนป้ายจราจรอัจฉริยะได้สูงสุดถึง
9 ปี

กลุ่มลูกค้าเป้าหมายของธุรกิจผลิตและจำหน่ายผลิตภัณฑ์จอภาพสี Full Color LED Screen

กลุ่มเป้าหมายของตลาดจอภาพสี LED

1.  หน่วยงานราชการแและองค์กรปกครอบส่วนท้องถิ่น
    ซึ่งต้องการส่งเสริมภาพลักษณ์และประชาสัมพันธ์ข้อมูลข่าวสารภายในเขตเทศบาลของตน
    โดยกลุ่มนี้จะให้ความสำคัญเรื่องปัจจัยด้านราคา โดยมีการแข่งขันกันในลักษณะการประมูลงาน

2.  ธุรกิจเอกชน แบ่งเป็น

    a.  กลุ่มสื่อโฆษณานอกบ้าน ได้แก่ ธุรกิจให้เช่าพื้นที่โฆษณาป้ายบิลบอร์ด
        ซึ่งมีแนวโน้มที่จะเริ่มเปลี่ยนมาใช้จอภาพ LED
        ที่มีความยืดหยุ่นสูงแทนป้ายบิลบอร์ดในบางพื้นที่

    b.  กลุ่มบริษัทและเจ้าของอาคารที่ต้องการส่งเสริมภาพลักษณ์องค์กร
        รวมถึงประชาสัมพันธ์กิจกรรมต่างๆ ได้แก่ โรงแรม ธุรกิจเอกชน โรงเรียน
        โรงพยาบาล เป็นต้น

    c.  องค์กรที่มีวัตถุประสงค์ในการจัดกิจกรรมและหารายได้จากการโฆษณา ได้แก่
        ห้างสรรพสินค้าขนาดใหญ่

    4.  กฎหมายหรือกฎระเบียบที่ส่งผลต่อการแข่งขัน หรืออุตสาหกรรม

สืบเนื่องจากสหภาพยุโรป (The European Union: EU)
เป็นตลาดนำเข้าสินค้าด้านอิเล็กทรอนิกส์ที่สำคัญแห่งหนึ่งของโลก
โดยมีผู้บริโภคสินค้าอิเล็กทรอนิกส์ในสัดส่วนที่สูง ประกอบกับการพัฒนาเทคโนโลยีที่ไม่หยุดนิ่ง
ส่งผลให้ผู้บริโภคตื่นตัวในการเลือกใช้สินค้า ทำให้ปริมาณการใช้ผลิตภัณฑ์มีมากขึ้น
ส่งผลให้เกิดขยะจากผลิตภัณฑ์ไฟฟ้าและอิเล็กทรอนิกส์เพิ่มขึ้นอย่างรวดเร็ว แม้ว่าหลายประเทศ
ในสหภาพยุโรปจะมีกฎควบคุมการทิ้งและการทำลายซากเหล่านี้แล้วก็ตาม
เนื่องจากกฎหมายในแต่ละประเทศมีความเข้มงวดไม่เท่ากัน และไม่สอดคล้องกัน
ทำให้เกิดปัญหาในการปฏิบัติ สหภาพยุโรป (EU)
จึงได้ออกร่างกฎระเบียบว่าด้วยการกำจัดซากผลิตภัณฑ์เครื่องใช้ไฟฟ้าและอิเล็กทรอนิกส์ (Waste
from Electrical and Electronic Equipment: WEEE)
และร่างกฎระเบียบว่าด้วยการจำกัดการใช้สารต้องห้ามบางชนิดในผลิตภัณฑ์เครื่องใช้ไฟฟ้าและอิเล็กทรอนิกส์
(Restriction of the use of certain Hazardous Substances in electrical
and electronic equipment: RoHS)
ขึ้นเพื่อให้ประเทศสมาชิกดำเนินการในทิศทางเดียวกันมากขึ้นและมีประสิทธิภาพ

กฎระเบียบทั้งสองฉบับนี้ เป็นกลยุทธ์ด้านการค้า การแข่งขัน ของสหภาพยุโรป
ที่กำหนดให้ผู้ผลิตต้องรับผิดชอบจัดการซากอุปกรณ์ไฟฟ้าและอิเล็กทรอนิกส์ ตั้งแต่จัดเก็บ คืนสภาพ
นำมาใช้ซ้ำ หรือ นำกลับมาใช้ใหม่ ไปจนถึงการกำจัดเศษเหลือทิ้ง โดยได้เริ่มบังคับใช้ในวันที่ 1
กรกฎาคม 2549 ที่ผ่านมา ทั้งนี้
กฎระเบียบว่าด้วยการกำจัดซากผลิตภัณฑ์เครื่องใช้ไฟฟ้าและอิเล็กทรอนิกส์ (Waste from
Electrical and Electronic Equipment: WEEE) จะไม่ส่งผลกระทบโดยตรงต่อบริษัท
แต่จะส่งผลกระทบต่อผู้ผลิตสินค้าทางด้านเครื่องใช้ไฟฟ้าและอิเล็กทรอนิกส์
รวมถึงผู้ผลิตชิ้นส่วนที่ใช้ในการผลิตเครื่องใช้ไฟฟ้าและอิเล็กทรอนิกส์
ในการส่งสินค้าออกไปยังประเทศในกลุ่มสมาชิกสหภาพยุโรป (EU)
ในขณะที่กฎระเบียบว่าด้วยการจำกัดการใช้สารต้องห้ามบางชนิดในผลิตภัณฑ์เครื่องใช้ไฟฟ้าและอิเล็กทรอนิกส์
(Restriction of the use of certain Hazardous Substances in electrical
and electronic equipment: RoHS) จะไม่ส่งผลกระทบต่อบริษัท
เนื่องจากในปัจจุบันเครื่องจักรของบริษัทสามารถผลิตผลิตภัณฑ์ให้สอดคล้องกับกฎระเบียบดังกล่าว

5.  การจัดหาผลิตภัณฑ์

    1.  กำลังการผลิต

โรงงานของบริษัท ตั้งอยู่ที่ 77 หมู่ 11 ถ.พุทธมณฑลสาย 5 ตำบลไร่ขิง อำเภอสามพราน
จังหวัดนครปฐม บนเนื้อที่ 8,530 ตารางเมตร ประกอบด้วยพื้นที่โรงงาน 6,030 ตารางเมตร
พื้นที่สำนักงาน 1,000 ตารางเมตร และพื้นที่คลังสินค้า 1,500 ตารางเมตร
มีการจัดสรรกำลังการผลิตของโรงงาน เพื่อใช้ในการผลิตสินค้าของบริษัทและบริษัทย่อย
โดยที่กำลังการผลิตของโรงงานจะมีลักษณะเป็นการวางชิ้นส่วนอิเล็กทรอนิกส์บนแผงวงจร
และมีหน่วยนับเป็นจุด (Point) ซึ่งกำลังการผลิตของบริษัท เป็นดังนี้

กำลังการผลิตแผงวงจรอิเล็กทรอนิกส์

  -------------------- ----------- ----------- ------------ --------------
                       ปี 2548      ปี 2549      ปี 2550       ปี 2551

  กำลังการผลิตสูงสุด       3,021.67    3,167.67    3,700.00     3,565.00
  (ล้านจุด)                                                   

  กำลังการผลิตจริง        937.10      1,552.98    2,100.00     1,339.10
  (ล้านจุด)                                                   

  สัดส่วน (ร้อยละ)        31.01       49.03       56.76        37.56
  -------------------- ----------- ----------- ------------ --------------

2.  ขั้นตอนการผลิต

ในกระบวนการผลิตทั้งหมด
บริษัทจะมีการออกแบบผลิตภัณฑ์ร่วมกับลูกค้าจนกระทั่งสามารถผลิตเป็นผลิตภัณฑ์ต้นแบบได้แล้ว
ลูกค้าจะมีการประมาณการยอดสั่งซื้อ หรือมีการส่งคำสั่งซื้อ เพื่อให้บริษัทดำเนินการผลิต
ซึ่งขั้นตอนการผลิตประกอบด้วย 6 ขั้นตอน ดังนี้

1)  ขั้นตอนจัดหาวัตถุดิบ เป็นขั้นตอนที่ฝ่ายจัดซื้อ ดำเนินการสั่งซื้อวัตถุดิบจากตัวแทนจำหน่าย
    และบริษัทย่อยเพื่อเตรียมพร้อมสำหรับการผลิตสินค้าของบริษัทและงานเหมาผลิต
    แต่สำหรับการประกอบ บริษัทจะได้รับวัตถุดิบโดยลูกค้าเป็นผู้จัดหามาให้
    ซึ่งในขั้นตอนนี้จะมีการตรวจสอบคุณภาพวัตถุดิบ (Incoming Quality Control: IQC)
    เพื่อให้แน่ใจว่าวัตถุดิบที่ได้รับมาอยู่ในสภาพสมบูรณ์

2)  ขั้นตอนวางแผนการผลิต เป็นขั้นตอนที่ฝ่ายวางแผนการผลิต
    จัดเตรียมและปรับเปลี่ยนสายการผลิตของเครื่องจักร
    รวมถึงการจัดสรรกำลังการผลิตที่มีอยู่เพื่อที่จะสามารถผลิตและจัดส่งสินค้าได้ตามกำหนด

3)  ขั้นตอนจัดเตรียมวัตถุดิบและเครื่องมือ การเตรียมวัตถุดิบ และการเตรียมเครื่องมือ เช่น
    แบบพิมพ์ สำหรับการเคลือบตะกั่วหรือดีบุก ทั้งนี้ขึ้นอยู่กับแบบของแผงวงจรที่จะผลิต
    และเทคโนโลยีที่ใช้ในการผลิตเป็นสำคัญ

4)  ขั้นตอนการผลิตและประกอบแผงวงจรอิเล็กทรอนิกส์
    เมื่อเตรียมความพร้อมของวัตถุดิบที่จะใช้ผลิตเรียบร้อยแล้ว
    บริษัทจะดำเนินการผลิตและประกอบชิ้นส่วนต่างๆ ตามแบบที่กำหนดไว้
    ซึ่งเป็นการนำชิ้นส่วนอิเล็กทรอนิกส์วางบนแผงวงจรแล้วเชื่อมติดกันโดยใช้เครื่องจักรที่มีเทคโนโลยีในการผลิตแตกต่างกันไปซึ่งเทคโนโลยีที่บริษัทใช้ผลิต

ทั้งนี้
ในการผลิตอาจจะต้องใช้เทคโนโลยีในการผลิตหลายแบบมาประกอบขึ้นเป็นแผงวงจรตามลักษณะเฉพาะของแผงวงจรนั้นๆ
โดยในขั้นตอนนี้จะมีการจะมีการสุ่มตรวจคุณภาพ (In-Process Quality Control: IPQC)
ระหว่างดำเนินการผลิต ด้วยสายตา และการตรวจสอบด้วยเครื่องมือ เช่น
การสแกนจุดสัมผัสแผงวงจรที่ผลิตเสร็จแล้วด้วยความเร็วสูงโดยใช้เครื่องมือ Automatic
Optical Inspection (“AOI”)
หรือการนำแผงวงจรมาตรวจบนเครื่องมือทดสอบการทำงานสำหรับแผงวงจรนั้น (In Circuit
tester) เป็นต้น

5)  ขั้นตอนการประกอบ เป็นขั้นตอนสำหรับผลิตภัณฑ์ของบริษัทหรือเป็นงานเหมาผลิตอุปกรณ์
    โดยมีการนำแผงวงจรมาประกอบขึ้นเป็นผลิตภัณฑ์สำเร็จรูป
    สำหรับขั้นตอนนี้จะมีการสุ่มตรวจคุณภาพ (IPQC) ระหว่างดำเนินการประกอบโดยใช้สายตา
    หรือตรวจสอบด้วยเครื่องมือทดสอบการทำงานของอุปกรณ์ เป็นต้น

6)  ขั้นตอนการบรรจุ เมื่อบริษัทผลิตสินค้าเสร็จแล้วจะมีการทดสอบหน้าที่การทำงาน (Function
    Test) และการตรวจสอบคุณภาพ (Outgoing Quality Control: OQC) โดยวิธีสุ่มตรวจ
    ก่อนการเข้าสู่กระบวนการบรรจุ (Packing) ตามลักษณะของผลิตภัณฑ์
    และดำเนินการจัดส่งให้แก่ลูกค้าหรือเก็บไว้ในคลังสินค้าของบริษัทเพื่อการจำหน่ายต่อไป

ขั้นตอนการผลิต

[]

หมายเหตุ : * การผลิตและประกอบแผงวงจรอิเล็กทรอนิกส์
ส่วนใหญ่จะไม่ผ่านขั้นตอนการประกอบโครงผลิตภัณฑ์

1.  เทคโนโลยีการผลิต

  ------------------------ ----------------------------------------------------------------
  เทคโนโลยีการผลิต           รายละเอียดของเทคโนโลยี

  Surface Mount Technology เป็นการผลิตโดยวางชิ้นส่วนอิเล็กทรอนิกส์บนผิวของแผงวงจรด้านเดียวกับลายทองแดง
  (SMT)                    แล้วทำการเชื่อมจุดสัมผัสนั้น ส่วนใหญ่เป็นแผงวงจรชนิด Surface Mount Device
                           (SMD)

  Pin Through Hole (PTH)   เป็นการผลิตโดยการวางชิ้นส่วนอิเล็กทรอนิกส์ชนิดมีขาลงบนแผงวงจร โดยใช้เครื่องจักร
                           แล้วทำการเชื่อมชิ้นส่วนอิเล็กทรอนิกส์ให้ยึดติดกับด้านที่มีลายทองแดง โดยผ่านตะกั่วเหลว

  Chip on Flexible Circuit เป็นการผลิตโดยการวางชิ้นส่วนอิเล็กทรอนิกส์บนผิวของแผงวงจรที่มีลักษณะอ่อน
  (COF)                    แล้วทำการเชื่อมจุดสัมผัสนั้น ซึ่งมีความคล้ายคลึงกับระบบ SMT
  ------------------------ ----------------------------------------------------------------

บริษัทใช้เทคโนโลยีการผลิตหลัก 3 แบบ สำหรับผลิตสินค้าทั้งหมด
ซึ่งในการผลิตสินค้าบางชนิดอาจใช้เทคโนโลยีมากกว่า 1 แบบ ขึ้นอยู่กับประเภทของผลิตภัณฑ์
โดยการผลิตแผงวงจรอิเล็กทรอนิกส์ ภายใต้ตราสินค้าของลูกค้า จะใช้เทคโนโลยีครบทุกแบบ
แต่สำหรับการผลิตผลิตภัณฑ์ภายใต้เครื่องหมายการค้า “FORTH”
ส่วนใหญ่จะใช้เทคโนโลยีการผลิตแบบ SMT และ PTH เท่านั้น

2.  การจัดหาวัตถุดิบ และนโยบายเกี่ยวกับสินค้าคงคลัง

1) ธุรกิจผลิตและจำหน่ายอุปกรณ์โทรคมนาคม และอุปกรณ์อิเล็กทรอนิกส์ ภายใต้เครื่องหมายการค้า
“FORTH”

ในการการผลิตอุปกรณ์โทรคมนาคม และอุปกรณ์อิเล็กทรอนิกส์ ภายใต้เครื่องหมายการค้า “FORTH”
บริษัทใช้วัตถุดิบหลัก ได้แก่ แผงวงจรอิเล็กทรอนิกส์ ชิ้นส่วนอิเล็กทรอนิกส์ สายไฟ พลาสติก และ
Connector
โดยฝ่ายจัดซื้อของบริษัทจะเลือกซื้อวัตถุดิบโดยคำนึงถึงราคาและเงื่อนไขทางการค้าที่เหมาะสม
ผลิตภัณฑ์ในสายธุรกิจนี้โดยส่วนใหญ่จะซื้อวัตถุดิบผ่านบริษัทย่อย
และไม่มีนโยบายพึ่งพิงการซื้อวัตถุดิบจากผู้ผลิตหรือผู้จำหน่ายรายใดรายหนึ่ง

2) ธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า

การจัดหาวัตถุดิบหลักที่ใช้ในการผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า มี 2 วิธี คือ 1) บริษัทเป็นผู้จัดหาวัตถุดิบเองทั้งหมด
ซึ่งการจัดหาวัตถุดิบวิธีนี้จะใช้กับการผลิตแบบเหมาผลิต (Turnkey) และ 2)
ลูกค้าเป็นผู้จัดเตรียมและส่งมอบวัตถุดิบให้บริษัทเพื่อผลิต ซึ่งเป็นการผลิตแบบสั่งประกอบ (Consign
Parts) ทั้งนี้ ในการสั่งซื้อวัตถุดิบเพื่อการผลิตในสายธุรกิจนี้ บริษัทจะพิจารณาจากซื้อวัตถุดิบ โดยมี
3 รูปแบบ ได้แก่

-   ลูกค้าเป็นผู้กำหนดตราสินค้าและผู้จำหน่ายมาให้

-   ลูกค้าเป็นผู้กำหนดตราสินค้ามาให้โดยที่บริษัทเป็นผู้คัดเลือกผู้จำหน่ายเอง

-   บริษัทเป็นผู้คัดเลือกตราสินค้าและผู้จำหน่ายให้ลูกค้า

ในกรณีที่ลูกค้าให้บริษัทเป็นผู้จัดหาวัตถุดิบให้
บริษัทจะเป็นผู้คัดเลือกตราสินค้าและผู้จำหน่ายวัตถุดิบเอง โดยพิจารณาจากคุณภาพ ราคา
และเงื่อนไขทางการค้าเป็นสำคัญ โดยการจัดซื้อวัตถุดิบจากในประเทศ และต่างประเทศ
ทั้งการสั่งซื้อโดยตรง และการผ่านบริษัทย่อย
ซึ่งบริษัทอาจพิจารณาสั่งซื้อจากผู้ผลิตวัตถุดิบที่ลูกค้าใช้อยู่ในผลิตภัณฑ์ของลูกค้าอยู่แล้วก็ได้
และในกรณีที่ลูกค้าเป็นผู้จัดหาวัตถุดิบ บริษัทจะได้รับวัตถุดิบจากลูกค้า
หรือจากผู้ผลิตวัตถุดิบตามจำนวนที่เพียงพอต่อความต้องการใช้ในการผลิตและประกอบชิ้นส่วนอิเล็กทรอนิกส์ซึ่งบริษัทไม่ต้องจัดซื้อเอง

3) ธุรกิจจำหน่ายชิ้นส่วนอิเล็กทรอนิกส์

การจัดหาสินค้าของบริษัทในสายธุรกิจนี้ดำเนินการโดยบริษัทย่อย
ส่วนใหญ่จะมีการจัดซื้อจากผู้ผลิตหรือผู้จำหน่ายต่างประเทศ เช่น สหรัฐอเมริกา สิงคโปร์ ฮ่องกง
ไต้หวัน จีน และไทย โดยมีนโยบายการกำหนดปริมาณสินค้าคงคลังขั้นต่ำ สำหรับลูกค้าทั่วไป
จะพิจารณาจากประวัติการใช้วัตถุดิบ และ ประมาณการความต้องการใช้วัตถุดิบของลูกค้า
หากเป็นลูกค้าเฉพาะราย จะพิจารณาจากประมาณการ หรือคำสั่งซื้อ และระยะเวลาที่รอสินค้า ทั้งนี้
บริษัทย่อยมีวงเงินการป้องกันความเสี่ยงจากอัตราแลกเปลี่ยน (Forward Contract)
เป็นวงเงินจำนวน 43 ล้านบาท เพื่อลดความเสี่ยงจากการผันผวนของอัตราแลกเปลี่ยนอีกด้วย

4) ธุรกิจผลิตและติดตั้งระบบสัญญาณไฟจราจร และป้ายโฆษณาอิเล็กทรอนิกส์

วัตถุดิบหลักที่ใช้เป็นส่วนประกอบในผลิตภัณฑ์ได้แก่ หลอดไฟ LED แผงวงจรอิเล็กทรอนิกส์ และ
เปลือกตู้ควบคุมซึ่งทำจากพลาสติก โดยสั่งซื้อวัตถุดิบจากประเทศ ญี่ปุ่น สหรัฐอเมริกา และไทย
โดยบริษัทจะสั่งซื้อวัตถุดิบในปริมาณที่เพียงพอสำหรับการผลิตตามคำสั่งซื้อของลูกค้าเท่านั้น

3.  วัตถุดิบหลักและแหล่งที่มา

+----------------------------+--------+---------------+---------------+
| รายการวัตถุดิบ/สินค้าหลัก        | ผ      | แหล่งที่มา       | การ           |
|                            | ู้จำหน่าย |               | ควบคุมราคาต้นทุน |
|                            | /      |               |               |
|                            | นำเข้า  |               |               |
|                            | (ราย)  |               |               |
+============================+========+===============+===============+
| บมจ.ฟอร์ท คอร์ปอเรชั่น         |        |               |               |
+----------------------------+--------+---------------+---------------+
| -   แผ่น PCB                | 9      | ไทย,ฮ่อง       | มีการ          |
|                            |        | กง,มาเลเซีย,จีน | วางแผนจัดซื้อและ |
|                            |        |               | ตกลงราคาก     |
|                            |        |               | ันล่วงหน้าประมาณ |
|                            |        |               | 1 เดือน        |
+----------------------------+--------+---------------+---------------+
| -   ชิ้นส่วนอิเล็กทรอนิกส์        | 153    | ไทย           |               |
|                            |        | ,ไต้หวัน,ฮ่องกง, |               |
|                            |        | ญี่ปุ่น           |               |
|                            |        | ,สวิสเซอร์แลนด์, |               |
|                            |        | สิงคโปร์,       |               |
|                            |        | สหรัฐ          |               |
|                            |        | อเมริกา,เยอรมัน |               |
|                            |        | , ฟิลิฟปินส์,     |               |
|                            |        | อินโดนีเซีย ,    |               |
|                            |        | อิสราเอล       |               |
+----------------------------+--------+---------------+---------------+
| -   สายไฟ                  | 8      | ไทย           |               |
+----------------------------+--------+---------------+---------------+
| -   พลาสติก                 | 7      | ไทย           |               |
+----------------------------+--------+---------------+---------------+
| -   คอนเน็กเตอร์ (Connector) | 14     | ไทย           |               |
|                            |        | ,ไต้หวัน,ฮ่องกง, |               |
|                            |        | สิงคโปร์,ส      |               |
|                            |        | หรัฐอเมริกา,ญี่ปุ่น |               |
+----------------------------+--------+---------------+---------------+
| บจก.อีเลคทรอนิคส์ ซอร์ซ        |        |               |               |
+----------------------------+--------+---------------+---------------+
| -   กลุ่มชิ้นส่วนอิเล็กทรอ        | 90     | ญี่ปุ่น,          | ม             |
| นิกส์ที่ผลิตจากสารกึ่งตัวนำ(Active |        | สหรัฐอเมริกา,   | ีการกำหนดปริมาณ |
|     device) เช่น            |        | เกาหลี, ฮ่องกง, | สินค้าคงคลังขั้นต่ำ |
|     ไดโอด(Diode) ไอซี (IC)  |        |               |               |
|     และ                    |        | ไต้หวัน, และจีน  | -   ลูกค้าทั่วไป  |
|     ทรานซิสเตอร์(Transistor) |        |               |     พิจารณา    |
|     เป็นต้น                  |        |               | จากประวัติการใช้ |
|                            |        |               |     และ       |
|                            |        |               |     ประ       |
|                            |        |               | มาณการของลูกค้า |
|                            |        |               |               |
|                            |        |               | -             |
|                            |        |               |  ลูกค้าเฉพาะราย |
|                            |        |               |     พิจารณ     |
|                            |        |               | าจากประมาณการ |
|                            |        |               |     หรือคำสั่งซื้อ |
|                            |        |               |     และระ     |
|                            |        |               | ยะเวลาที่รอสินค้า |
|                            |        |               |               |
|                            |        |               | มีการ          |
|                            |        |               | วางแผนจัดซื้อและ |
|                            |        |               | ตกลงราคาก     |
|                            |        |               | ันล่วงหน้าประมาณ |
|                            |        |               | 1 เดือน        |
+----------------------------+--------+---------------+---------------+
| -   กลุ่มชิ้นส่วนอิเล็ก           | 25     | ญี่ปุ่น,          |               |
| ทรอนิกส์ที่ไม่ได้ผลิตจากสารกึ่งตัวนำ |        | สหรัฐอเมริกา,   |               |
|     (Passive device) เช่น   |        |               |               |
|     คอนเน็กเตอร์ (Connector) |        | ฮ่องกง, ไต้หวัน, |               |
|     และตัวเก็บประจุไฟฟ้า       |        | จีน, และ ไทย   |               |
|     (Capacitor)            |        |               |               |
+----------------------------+--------+---------------+---------------+
| บจก.จีเนียส ทราฟฟิค ซีสเต็ม     |        |               |               |
+----------------------------+--------+---------------+---------------+
| -   ชิ้นส่วนอิเล็กทรอนิกส์        | 80     | ญี่ปุ่น,          | มีการ          |
|                            |        | สหรัฐอเมริกา,   | วางแผนจัดซื้อและ |
|                            |        | ไทย           | ตกลงราคาก     |
|                            |        |               | ันล่วงหน้าประมาณ |
|                            |        |               | 1 - 3 เดือน    |
+----------------------------+--------+---------------+---------------+
| -   หลอดไฟ LED             | 2      | ญี่ปุ่น,          |               |
|                            |        | สหรัฐอเมริกา    |               |
+----------------------------+--------+---------------+---------------+
| -   พลาสติก                 | 1      | ไทย           |               |
+----------------------------+--------+---------------+---------------+
| -   เหล็ก                   | 1      | ไทย           |               |
+----------------------------+--------+---------------+---------------+

  หมายเหตุ จำนวนผู้จำหน่าย/นำเข้าในตารางข้างต้น ได้ตัดรายการระหว่างกันแล้ว

1.  ผลกระทบต่อสิ่งแวดล้อม

ที่ผ่านมา บริษัทใช้ดีบุกและตะกั่วในการผลิตแผงวงจรอิเล็กทรอนิกส์ ในสัดส่วนประมาณร้อยละ 65
และ 35 ตามลำดับ
แต่เนื่องจากการที่มีตะกั่วเป็นส่วนประกอบในการผลิตแผงวงจรอิเล็กทรอนิกส์ที่ก่อให้เกิดผลกระทบต่อสิ่งแวดล้อม
ประเทศในกลุ่มสหภาพยุโรป (EU)
จึงเริ่มเข้มงวดในการนำเข้าสินค้าดังกล่าวที่มีส่วนผสมของตะกั่วมากขึ้น ดังนั้น
ปัจจุบันบริษัทใช้ดีบุกเป็นวัตถุดิบในการผลิตแผงวงจรอิเล็กทรอนิกส์ทั้งหมด
เพื่อช่วยลดผลกระทบต่อสิ่งแวดล้อม โดยในปี 2552 นี้ บริษัทได้รับการรับรองมาตรฐาน ISO
14001 ซึ่งเป็นการปรับปรุงที่ต่อเนื่อง
เริ่มจากการวางระบบการจัดการและการกำหนดนโยบายด้านสิ่งแวดล้อม
ไปสู่การใช้ระบบการจัดการ การตรวจสอบประสิทธิผลของระบบและแก้ไขจุดบกพร่อง
จากนั้นเป็นการพิจารณาทบทวนความเหมาะสมของระบบเป็นระยะ ๆ
โดยผู้บริหารและนำไปสู่การปรับเป้าหมายใหม่เพื่อเริ่มวงจรใหม่ของการวางแผน
ระบบการจัดการสิ่งแวดล้อมมีลักษณะเป็นกลไกที่เชื่อมต่อกัน

ทั้งนี้ ที่ผ่านมา บริษัทไม่มีข้อพิพาทหรือถูกฟ้องร้องเกี่ยวกับการสร้างผลกระทบต่อสิ่งแวดล้อม
และบริษัทได้รับการต่ออายุใบอนุญาตโรงงานจากกรมโรงงานอุตสาหกรรมมาโดยตลอด

2.  สัญญาให้ความช่วยเหลือด้านเทคนิค

  - ไม่มี-

3.  พัฒนาและรับจ้างวางระบบจัดการข้อมูล

ธุรกิจพัฒนาและรับจ้างวางระบบจัดการข้อมูลดำเนินการโดย บริษัท ฟอร์ท คอร์ปอเรชั่น จำกัด
(มหาชน) เป็นโครงการตามสัญญาจ้างของลูกค้า ภายใต้ชื่อกิจการค้าร่วม FORTH CONSORTIUM
ซึ่งประกอบด้วยบริษัท ฟอร์ท คอร์ปอเรชั่น จำกัด (มหาชน) บริษัท ที ไอ เอส คอนซัลแตนส์ จำกัด
และบริษัท ไพรม์ลิ้งค์ จำกัด
ได้ลงนามในฐานะผู้รับจ้างกับการไฟฟ้านครหลวงในการรับจ้างพัฒนาและติดตั้งโปรแกรมสำเร็จรูปบริหารทรัพยากรองค์กร
(ERP) ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค่าไฟฟ้า (Billing)
เมื่อวันที่ 7 พฤศจิกายน 2548 สัญญาดังกล่าวมีมูลค่าโครงการ 549 ล้านบาท โดยบริษัท ฟอร์ท
คอร์ปอเรชั่น จำกัด (มหาชน) จะรับผิดชอบงานจัดหาคอมพิวเตอร์ และอุปกรณ์ที่เกี่ยวข้อง
รวมทั้งโปรแกรมสำเร็จรูป SAP ทั้งนี้บริษัทรับผิดชอบงานในโครงการดังกล่าวมูลค่า 378.8
ล้านบาท คิดเป็นร้อยละ 69 ของมูลค่าโครงการ

4.  งานที่อยู่ระหว่างส่งมอบ ณ วันที่ 31 ธันวาคม 2551

  1) การรับจ้างพัฒนาและติดตั้งโปรแกรมสำเร็จรูประบบบริหารทรัพยากรองค์กร (ERP)
  ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค้าไฟฟ้า (Billing)

กิจการค้าร่วม FORTH CONSORTIUM ซึ่งประกอบด้วย บริษัท บริษัท ที ไอ เอส คอนซัลแตนส์
จำกัด และบริษัท ไพรม์ลิ้งค์ จำกัด ซึ่งทั้ง 2 บริษัทไม่มีส่วนเกี่ยวข้องกับบริษัท โดยกิจการค้าร่วม
FORTH CONSORTIUM
ดำเนินธุรกิจรับจ้างพัฒนาและติดตั้งโปรแกรมสำเร็จรูประบบบริหารทรัพยากรองค์กร (ERP)
ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค้าไฟฟ้า (Billing)
ให้กับการไฟฟ้านครหลวง เมื่อวันที่ 7 พฤศจิกายน 2548 มูลค่าโครงการรวม 549 ล้านบาท
โดยมีสาระสำคัญของสัญญา ดังนี้

  1) การไฟฟ้านครหลวงตกลงให้ FORTH CONSORTIUM
  รับจ้างพัฒนาและติดตั้งโปรแกรมสำเร็จรูประบบบริหารทรัพยากรองค์กร (ERP)
  ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค้าไฟฟ้า (Billing)
  โดยมีการกำหนดงวดการรับเงินค่าจ้างเป็น 4 งวด ตามความคืบหน้าของการส่งมอบงาน คือ

-   งวดที่ 1 จำนวนเงิน 54.90 ล้านบาท เมื่อส่งมอบงานงวดที่ 1 และงวดที่ 2
    และคณะกรรมการตรวจรับงานแล้ว

-   งวดที่ 2 จำนวนเงิน 219.60 ล้านบาท เมื่อส่งมอบงานงวดที่ 3 และงวดที่ 4
    และคณะกรรมการตรวจรับงานแล้ว

-   งวดที่ 3 จำนวนเงิน 109.80 ล้านบาท เมื่อส่งมอบงานงวดที่ 5
    และคณะกรรมการตรวจรับงานแล้ว

-   งวดที่ 4 จำนวนเงิน 164.70 ล้านบาท เมื่อส่งมอบงานงวดที่ 6
    และคณะกรรมการตรวจรับงานแล้ว

  2) FORTH CONSORTIUM จะต้องดำเนินการให้เสร็จในวันที่ 28 ตุลาคม 2550
  มิฉะนั้นจะต้องชำระค่าปรับให้แก่การไฟฟ้านครหลวง ในอัตราร้อยละ 0.2 ของค่าจ้างทั้งหมด
  แต่จะต้องไม่ต่ำกว่าวันละ 100.00 บาท และค่าควบคุมงานวันละ 5,000 บาท
  นับจากวันที่ถัดจากวันครบกำหนดตามสัญญาวันละ 30,400 บาท
  และค่าเสียหายอันเกิดขึ้นจากการที่ FORTH CONSORTIUM ทำงานล่าช้าอีกด้วย

  รายละเอียดของโครงการ

FORTH CONSORTIUM
ต้องดำเนินการพัฒนาและติดตั้งโปรแกรมสำเร็จรูประบบบริหารทรัพยากรองค์กร (ERP)
ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค่าไฟฟ้า (Billing)
โดยมีรายละเอียดในการส่งมอบงาน 6 งวด คือ งวดที่ 1 เป็นการนำเสนอวิธีการ
(Methodology) และขั้นตอนในการจัดทำโครงการทั้งหมด ซึ่งต้องแล้วเสร็จภายในเดือนธันวาคม
2548 งวดที่ 2 เป็นการงานศึกษา วิเคราะห์ และออกแบบระบบ
ซึ่งต้องแล้วเสร็จภายในเดือนพฤษภาคม 2549 งวดที่ 3
ส่งมอบงานในส่วนของการจัดทำระบบต้นแบบ (Prototype) ซึ่งต้องแล้วเสร็จภายในสิงหาคม
2549 งวดที่ 4 การดำเนินการตามขอบเขตการออกแบบ พัฒนา และทดสอบระบบงาน
ซึ่งต้องแล้วเสร็จภายในเดือนพฤษภาคม 2550 งวดที่ 5 ดำเนินงานติดตั้ง
และทดสอบการเชื่อมโยงระบบ ซึ่งต้องแล้วเสร็จภายในเดือนสิงหาคม 2550 งวดที่ 6
การนำระบบมาใช้จริงพร้อมปรับแต่งระบบ ซึ่งต้องแล้วเสร็จภายในเดือนตุลาคม 2550

  ความคืบหน้าของโครงการ

ณ วันที่ 31 ธันวาคม 2551 กิจการค้าร่วมได้เริ่มดำเนินงานงวดที่ 1, 2 และ 3
ผ่านการตรวจรับเป็นที่เรียบร้อยแล้ว และได้ส่งมอบงานงวดที่ 4 ซึ่งกำลังอยู่ในระหว่างตรวจรับ
นอกจากนี้ การไฟฟ้านครหลวงได้เริ่มเปิดใช้งานระบบบริหารทรัพยากรองค์กร (ERP)
ซึ่งประกอบด้วยระบบงานหลัก 15 ระบบ มาตั้งแต่วันที่ 1 ธันวาคม 2551 เป็นที่เรียบร้อยดี ทั้งนี้
บริษัทได้เจรจากับทางการไฟฟ้านครหลวงและได้รับอนุมัติให้ขยายระยะเวลาดำเนินการตามสัญญาได้จนถึงวันที่
30 มิถุนายน 2552 เพื่อที่จะสามารถดำเนินงานในส่วนที่เหลืออีก 2 ระบบหลัก
อันได้แก่ระบบงานบริการลูกค้า (CS) และระบบงานจัดทำใบเสร็จรับเงินค่าไฟฟ้า (CSS)
ให้สำเร็จลุล่วงพร้อมเปิดใช้งานครบสมบูรณ์ภายในปี 2552 นี้

  2) โครงการระหว่างบริษัทกับบมจ. ทีโอที

บริษัท ได้ร่วมลงนามในสัญญาจ้างเหมาติดตั้งอุปกรณ์ ระบบชุมสายและโครงข่ายรองรับการให้บริการ
Broadband จำนวน 167,500 พอร์ต กับ บริษัท ทีโอที จำกัด (มหาชน) เมื่อวันที่ 14 ธันวาคม
2550 มูลค่าโครงการรวม 849.98 ล้านบาท โดยมีสาระสำคัญของสัญญา ดังนี้

  1) บริษัท ทีโอที จำกัด (มหาชน) ตกลงให้บริษัท ติดตั้งอุปกรณ์
  ระบบชุมสายและโครงข่ายรองรับการให้บริการ Broadband จำนวน 167,500 พอร์ต
  โดยมีการกำหนดงวดการรับเงินค่าจ้างเป็น 4 งวด ตามความคืบหน้าของการส่งมอบงาน คือ

-   งวดที่ 1 จำนวนร้อยละ 25 ของวงเงินค่าจ้างเหมาติดตั้งอุปกรณ์

-   งวดที่ 2 จำนวนร้อยละ 35 ของวงเงินค่าจ้างเหมาติดตั้งอุปกรณ์

-   งวดที่ 3 จำนวนร้อยละ 25 ของวงเงินค่าจ้างเหมาติดตั้งอุปกรณ์

-   งวดที่ 4 ส่วนที่เหลือทั้งหมดของค่าจ้างเหมาติดตั้งอุปกรณ์

1)  บริษัทจะต้องดำเนินการติดตั้งอุปกรณ์ ระบบชุมสายและโครงข่ายรองรับการให้บริการ
    Broadband จำนวน 167,500 พอร์ต ให้แล้วเสร็จพร้อมใช้งานได้ ภายในระยะเวลา 300
    วัน นับถัดจากวันที่ลงนามในสัญญา

2)  บริษัทต้องรับประกันต่อความชำรุดบกพร่องเสียหายที่เกิดขึ้นจากงานนี้ ภายในกำหนด 2 ปี
    นับจากวันที่ได้รับมอบงานดังกล่าว

  รายละเอิยดของโครงการ

บริษัทต้องดำเนินการติดตั้งอุปกรณ์ ระบบชุมสายและโครงข่ายรองรับการให้บริการ Broadband
จำนวน 167,500 พอร์ต

  ความคืบหน้าของโครงการ

โครงข่ายรองรับการให้บริการ Broadband จำนวน 167,500 พอร์ตนั้น เริ่มต้นตามสัญญาที่จำนวน
820 ชุมสาย ต่อมามีการแก้ไขสัญญา ทำให้จำนวนชุมสายที่ติดตั้งเหลือจำนวน 787 ชุมสาย
ซึ่งความคืบหน้าของโครงการ ณ วันที่ 26 ธันวาคม 2551
บริษัทได้ทำการติดตั้งดำเนินการจริงไปแล้วจำนวน 762 ชุมสาย คิดเป็น 163,160 พอร์ต
ซึ่งในจำนวนชุมสายที่ติดตั้งแล้ว ได้มีการทดสอบเบื้องต้นไปแล้วจำนวน 737 ชุมสาย หรือ 157,020
พอร์ต และตรวจรับไปแล้วจำนวน 426 ชุมสาย หรือ 85,500 พอร์ต